PRITARTA

 Rokiškio rajono savivaldybės tarybos

                                                                                                             2020 m. gegužės 29 d. sprendimu Nr. TS-

**ROKIŠKIO JUOZO TUMO-VAIŽGANTO GIMNAZIJOS**

**2019 metų veiklos ataskaita**

**1 SKYRIUS**

 **BENDRA INFORMACIJA IR MOKYKLOS IŠSKIRTINUMAS**

Mokyklos teisinė forma – biudžetinė įstaiga.

Steigėjas – Rokiškio rajono savivaldybės taryba.

Mokyklos tipas – gimnazija.

Mokyklos interneto svetainės adresas [www.rvg.lt](http://www.rvg.lt).

**Informacija iš mokyklos pažangos ataskaitos**

Mokyklos mokinių nuomonė apie mokyklą (*aukščiausios vertės 5 teiginiai*).

|  |  |
| --- | --- |
| Teiginys | Vertė |
| 1.Man svarbu mokytis. | 3,5 |
| 2.Per paskutinius 2 mėnesius aš iš kitų mokinių nesijuokiau, nesišaipiau. | 3,3 |
| 3.Per paskutinius 2 mėnesius iš manęs mokykloje niekas nesijuokė, nesišaipė. | 3,3 |
| 4.Mokykloje esame skatinami bendradarbiauti, padėti vieni kitiems. | 3,1 |
| 5.Mokykla man padeda pasirinkti mano gabumus ir pomėgius. | 2,9 |

Mokyklos mokinių tėvų nuomonė apie mokyklą (*aukščiausios vertės 5 teiginiai)*.

|  |  |
| --- | --- |
| Teiginys | Vertė |
| 1.Per paskutinius 2 mėnesius mano vaikas iš kitų mokinių nesijuokė, nesišaipė. | 3,5 |
| 2.Mokykloje mokytojai mokinius moko bendradarbiauti, padėti vienas kitam. | 3,3 |
| 3.Mokykla skatina mokinius būti aktyviais mokyklos gyvenimo kūrėjais. | 3,3 |
| 4.Per paskutinius 2 mėnesius iš mano vaiko mokykloje niekas nesijuokė, nesišaipė. | 3,3 |
| 5.Mokykloje mano vaikas sužino apie tolimesnio mokymosi ir karjeros galimybes. | 3,2 |

**Mokyklos svarbiausi pasiekimai 2019 m.:**

1. Veiksmingo mokinio asmeninės pažangos stebėjimo ir fiksavimo tvarkos aprašo sukūrimas ir įgyvendinimas gimnazijoje visais lygmenimis.

2. Srautinio mokymo laikinosiose grupėse plėtojimas. Mokiniams sudarytos sąlygos mokytis mažesnėse, jų gebėjimus ir mokymo(si) poreikius atitinkančiose mobiliose grupėse.

3. Gabių ir motyvuotų mokinių ugdymo modelio sukūrimas ir įgyvendinimas. Sudarytos sąlygos mokiniams formaliai ir neformaliai visybiškai ugdytis pagal norimas mokymosi kryptis ir gebėjimus (2019–2020 m. m. veiklos nebetęsiamos, nes mokinių užimtumas labai didelis, su srautiniu mokymu atsirado galimybės organizuoti tikslinius tiriamuosius darbus, edukacijas, seminarus).

4. Puikūs valstybinių brandos egzaminų abiturientų pasiekimai (12 šimtukų), aukšti mokinių akademiniai pasiekimai respublikinėse olimpiadose ir konkursuose.

5. Sėkminga tarptautinė projektinė veikla (vienas „Erasmus“ projektas įgyvendinamas, kitas – parengtas ir gautas finansavimas).

6. Įtrauki gamtosauginė, pilietinė, kultūrinė (muzikinė) ir sportinė gimnazijos veikla.

**Mokyklos išskirtinumas, kuo dalinasi ir galėtų plačiau dalintis su kitomis švietimo įstaigomis:**

1. Mokinio asmeninės pažangos stebėjimo ir fiksavimo tvarkos aprašo sukūrimas ir įgyvendinimas gimnazijoje visais lygmenimis.

2. Srautinio mokymo mobiliose grupėse modelio diegimas ir įgyvendinimas.

3. Integralus ir paveikus mokymas(is): projektinė veikla, gamtosauginis, pilietinis ir sveikos gyvensenos ugdymas.

**2 SKYRIUS**

 **DARBUOTOJAI**

**Mokyklos vadovai 2019 m.**

|  |  |  |
| --- | --- | --- |
| Pareigybė | Pareigybių skaičius | Vadybinis darbo stažas |
| Direktorius | 1 | 11 |
| Direktoriaus pavaduotojas ugdymui | 3 | 21, 26, 35 |
| Direktoriaus pavaduotojas administracijos ir ūkio reikalams | 1 | 4 |
| Ūkio dalies vedėjas | 1 | 21 |
| Bendrabučio vedėjas | 0,5 | 8 |

|  |
| --- |
| Vadovų kvalifikacijos tobulinimas (pagrindinės tobulinimosi kryptis ir valandų skaičius) |
| Direktorius | ,,Erasmus+“ programos KA-1 projektas ,,Tobulėjantys mokytojai, geresnė mokykla“ (Nr. 2018-1-LT01-KA101-046756):1. Kvalifikacijos tobulinimo kursai ,,Vertinimas ir įsivertinimas“ (Borganesą (Islandiją); 2. Darbo stebėjimas Lisabonos Antonio Damasio vidurinėje mokykloje (Portugalija) – 40 val.;Projekto „Geras mokymasis geroje mokykloje“ konsultaciniai bei praktiniai seminarai – 20 val.;Inovatyvių mokymąsi aktyvinančių metodų taikymas – 16 val.;Mokyklų modernizavimas bei netradicinių edukacinių aplinkų panaudojimas ugdymo procese – 6 val.;Etatinio mokytojų darbo apmokėjimo sistemos tobulinimo praktiniai seminarai – 40 val. ir kt. |
| Direktoriaus pavaduotojas ugdymui | Pedagogų konsultavimas sprendžiant konfliktus: tarpininkavimo (mediacijos) metodo taikymas – 8 val.;Mokyklos veiklos kokybės įsivertinimo duomenų analizė ir panaudojimas įstaigos veiklos tobulinimui – 18 val.;Darbuotojų veiklos vertinimo rodiklių analizė ir pokalbio kokybės apžvalga – 6 val.; Bendrojo ugdymo mokyklų darbuotojų gebėjimų visuomenės psichikos sveikatos srityje stiprinimas – 40 val. |
| Direktoriaus pavaduotojas ugdymui | Mokyklos veiklos kokybės įsivertinimo duomenų analizė ir panaudojimas įstaigos veiklos tobulinimui – 18 val.; Inovatyvių mokymąsi aktyvinančių metodų taikymas – 16 val.;Mokinių individualios pažangos ir vertinimo pamokoje reikšmė – 6 val.;Projekto „Geras mokymasis geroje mokykloje“ seminarai-užsiėmimai – 20 val. |
| Direktoriaus pavaduotojas ugdymui | Projekto „Geras mokymasis geroje mokykloje“ seminarai-užsiėmimai – 20 val. |

**Reikšmingiausi gimnazijos vadovų (pedagogų) vadybinės veiklos pasiekimai (vadovo indėlis tobulinant įstaigos veiklą) 2019 m.**

|  |
| --- |
| Direktorius: 1) inicijavo ir telkė gimnazijos direktoriaus pavaduotojus ugdymui, Metodinę tarybą, mokytojus ir klasių vadovus mokinių individualios pažangos stebėjimo, fiksavimo ir skatinimo sistemai tobulinti ir įgyvendinti; 2) inicijavo, siūlė idėjas ir modelius, telkė direktoriaus pavaduotojus ugdymui ir dalykų metodines grupes srautinio mokymo mobiliose grupėse modelio gimnazijoje tobulinimui ir įgyvendinimui; 3) sėkmingai įgyvendinamas ir tobulinamas mokytojų etatinio darbo apmokėjimo modelis gimnazijoje.  |
| Direktoriaus pavaduotojas ugdymui: 1) veiksminga kuruojamų dalykų pamokų kokybės stebėsena;2) inicijavo veiksmingą kuruojamų dalykų mokytojų kolegialų bendradarbiavimą. |
| Direktoriaus pavaduotojas ugdymui: 1) išskirtinio, racionalaus ir veiksmingo 2019–2020 m. m. gimnazijos pagrindinio ir vidurinio ugdymo programų ugdymo plano parengimas; 2) gimnazijos pamokų tvarkaraščio techninis įgyvendinimas; 3) subūrė neformalią grupę, kuri parengė paraišką tapti STEAM tinklo mokykla, STEAM dalykų stiprinimo veiksmų planą 2019 metams ir atliko šio plano įgyvendinimo analizę (pateikta NŠA). |
| Direktoriaus pavaduotojas ugdymui: 1) efektyvios pagalbos mokiniui organizavimas; 2) sėkmingas brandos egzaminų organizavimas. |

**Mokyklos organizacinė struktūra ir personalas**

|  |  |  |  |
| --- | --- | --- | --- |
| Mokslo metai | Nepedagoginio personalo skaičius*(finansuojama iš aplinkos lėšų)* | Pedagogų skaičius | Iš bendro pedagogų skaičiaus, mokytojų skaičius |
| 2018–2019 | 76 | 72 | 59 |
| 2019–2020 | 74 | 71 | 61 |

**Mokytojų etatai 2019–2020 m. m.**

|  |  |  |  |
| --- | --- | --- | --- |
| Iš pedagogų pareigybių, mokytojų pareigybių skaičius  | Mokytojų, dirbančių pilnu ar didesniu etatu, skaičius | Mokytojų, dirbančių nepilnu etatu, skaičius | Mokytojų, dirbančių daugiau negu vienoje mokykloje, skaičius |
| 48,37 | 22 | 39 | 8 |

|  |
| --- |
| **Mokytojų kvalifikacija** |
| Iš viso mokytojų | Atestuoti mokytojai | Vyresnieji mokytojai | Mokytojai metodininkai | Mokytojai ekspertai | Trūko mokytojų  |
| 61 | 4 | 14 | 42 | 1 | 0 |

Mokytojų pasiskirstymas pagal amžių

|  |  |  |  |  |  |
| --- | --- | --- | --- | --- | --- |
| Amžius | 20–30 m. | 31–40 m. | 41–50 m. | 51–60 m. | 61 m. ir vyresni |
| Mokytojų skaičius | 1 | 4 | 18 | 34 | 4 |

**Mokytojų kvalifikacijos tobulinimo prioritetai 2019 m.:**

1. Inovatyvių mokymąsi aktyvinančių metodų taikymas;
2. Mokinio individualios pažangos stebėjimas, vertinimas ir skatinimas;
3. Anglų kalbos įgūdžių tobulinimas.

100 proc. pedagogų kėlė kvalifikacija seminaruose, kursuose, darbo stebėjimo vizituose Lietuvoje ir užsienyje.

**Reikšmingiausi pedagoginės veiklos pasiekimai 2019 m.** – aukšti mokinių akademiniai, sportiniai pasiekimai; įvairaus lygmens projektinė ugdomoji veikla.

**Mokykloje dirbę specialistai 2019 m.**

|  |  |  |
| --- | --- | --- |
| Specialistas | Darbuotojų skaičius ***/*** pareigybių skaičius | Pastabos (amžiaus grupė; pedagoginio darbo stažas) |
| Socialinis pedagogas | 2 / 1,5 | 31–40 ir 51–60 m.; |
| Specialusis pedagogas | 2 / 1,25 | 41–50 ir 51–60 m.; |
| Psichologas | 2 / 1,5 | 51–60 m.; |
| Bibliotekos vedėjas | 1 / 1 | 51–60 m.; |
| Bibliotekininkas | 2 / 1,5 | 31–40 ir 51–60 m.; |

**3 SKYRIUS**

 **MOKYKLOS APLINKA**

**Trumpas mokyklos kontekstinės aplinkos aprašymas**

Nuo 2018 m. gimnaziją sudaro 3 struktūriniai padaliniai: Senųjų rūmų, ,,Romuvos“ ir bendrabutis. Gimnazijos bendrabutyje ugdymo proceso metu gyvena 25–30 mokinių ne tik iš gimnazijos, bet ir kitų Rokiškio mokyklų.

Toliau kaip 3 km. nuo mokyklos gyvenančių mokinių skaičius – 157.

**Pavežamų mokinių skaičius**

|  |  |  |  |  |  |
| --- | --- | --- | --- | --- | --- |
| Mokyklos (geltonuoju) autobusu | Autobusų parko autobusu | Vežioja tėvai | Kita  | Iš viso kiek vežiojama | Nepavežama |
| 20(iš jų: 13 gimnazijos ir 7 miesto progimnazijų) | 114 | 29 | 1 | 157 (gimnazijos)7 (progimnazijos) | 0 |

**Mokyklos ugdymui(si) naudojamos patalpos, priemonės**

Gimnazija ugdymo procesą vykdo 3 pastatuose: Senųjų rūmų padalinys (M. Riomerio g. 1, plotas 5939 kv. m., patalpose ugdomi ir Rokiškio Senamiesčio progimnazijos mokiniai), ,,Romuvos“ padalinys (Taikos g. 17, plotas 5495 kv. m., patalpose ugdomi ir Suaugusiųjų ir jaunimo centro mokiniai) bei gimnazijos bendrabutis (J. Basanavičiaus g. 8, plotas 1070 kv. m., patalpos naudojamos visų Rokiškio švietimo įstaigų mokinių apgyvendinimui ir ugdymui). Gimnazijos patalpoms 2012-09-28 išduotas higienos pasas Nr. LHP- 432.

Senųjų rūmų padalinyje VIP lėšomis atlikta pilna vidinė renovacija (išskyrus dirbtuves (statybos ir medžio technologijų mokymo bazę). 2019 m. buvo skirta lėšų ir išspręsta langų uždengimo problema (visame pastate įrengtos žaliuzės). Probleminės sritys: 1) gimnazijos teritorijos sutvarkymo darbai, mokyklos pastatas yra kultūros paveldo zonoje, atliekamiems darbams būtini projektai, atitinkantys specialiuosius reikalavimus; 2) funkcionalių edukacinių erdvių įrengimas.

,,Romuvos“ padalinyje baigta išorės renovacija ir kūno kultūros persirengimo kambarių ir sanitarinių mazgų priestato darbai. Viduje baigiama renovuoti: fojė, valgyklos salė, aktų salė, dailės studija, gamtos mokslų laboratorija, laisvalaikio erdvės. Šios erdvės pradedamos aprūpinti reikalinga įranga ir baldais. Probleminės sritys: 1) būtinas kitų patalpų (klasių ir bendrųjų erdvių) kapitalinis remontas ar renovacija (grindys, sienos, lubos, elektros instaliacija, vamzdynų (vandentiekio, šildymo, kanalizacijos); 2) langų dviejų atidarymo pozicijų įrengimas; 3) saugaus įvažiavimo ir išvažiavimo iš ,,Romuvos“ padalinio įrengimas.

Gimnazijos bendrabutyje turimomis biudžeto lėšomis atliktas remontas fojė, , įsigyti registratūros baldai, pakeistos durys. Probleminės sritys: elektros instaliacija, kita infrastruktūra, kambarių ir kitų bendrųjų erdvių renovavimo darbai.

Gimnazijoje pakanka mokymo priemonių kokybiškam ugdymui užtikrinti, išskyrus gamtos mokslų laboratorijas ir jų įrangą, nešiojamus kompiuterius, dokumentų kameras ir kitas interaktyvias priemones. ,,Romuvos“ padalinyje vyksta WI-FI ryšio plėtra. Daugelis priemonių (kompiuterių, multimedijų) įsigytos prieš 5 metus, todėl stebima visų šių priemonių technologinė ir funkcinė nusidėvėjimo tendencija.

Padalinių teritorijose yra 2 sporto aikštynai. ,,Romuvos“ padalinyje būtina atnaujinti krepšinio aikštelės ir bėgimo tako dangą, aptverti aikšteles. Senųjų rūmų padalinyje lauko sporto aikštynais naudojasi Rokiškio rajono kūno kultūros ir sporto centras ir Rokiškio Senamiesčio progimnazija.

**Mokyklos finansavimas. Ūkinė veikla.**

|  |  |
| --- | --- |
| **Finansavimo šaltiniai** | **2019 m. (Eur)** |
| Mokymo lėšos | 954259 |
| Savivaldybės biudžetas gimnazija | 690531 |
| Savivaldybės biudžetas pavėžėjimui | 15632 |
| Savivaldybės biudžetas bendrabutis | 83314 |
| Savivaldybės biudžetas stovykloms | 2280 |
| Savivaldybės biudžetas Erasmus projektui | 4357 |
| Savivaldybės biudžetas remontams  | 15000\* |
| Valstybės biudžetas nemokamam maitinimui | 31730 |
| Spec. lėšos gimnazija | 61935 |
| Spec. lėšos bendrabutis | 1810 |

**Informacija apie kitas gautas lėšas 2019 m.**

|  |  |  |
| --- | --- | --- |
| **Finansavimo šaltinis** | **Lėšos (Eur)** | **Kur panaudota, kas įsigyta** |
| Rėmėjų lėšos  | 1722 | Sporto inventoriui |
| Lėšos iš 2 proc. | 1471 | Muzikos aparatūrai |
| ES lėšos  | 30187 | „Erasmus“ projektai |

**Informacija apie remonto darbus, kitą materialinės bazės turtinimą:**

* suremontuotos gimnazijos „Romuvos“ padalinio valgyklos pagalbinės patalpos\*, įsigyta nerūdijančio plieno stalų, kriauklių, stelažų, pakeista elektros instaliacija;
* ,,Romuvos“ padalinio sporto salėje pakeista avarinės būklės lietaus kanalizacijos sistema, sutvarkytas liūties metu užlietas salės parketas\*;
* ,,Romuvos“ sporto salėje įrengta nauja švieslentė ir 24 sekundžių laikmačiai;
* seniesiems rūmams nupirkta garso aparatūra;
* „Romuvos“ padalinyje įsigyta 5 blokai (po 8 spinteles) daiktų saugojimo spintelių mokiniams;
* suremontuoti ,,Romuvos“ padalinio vidinio kiemo, valgyklos bei sporto salės lauko laiptai bei stogeliai virš jų;
* nupirkti 8 nešiojami kompiuteriai bei 20 kompiuterių saugojimo ir pakrovimo spinta;
* nupirkti 3 dokumentų skaitytuvai, 1 projektorius;
* savivaldybės administracijos vykdomo projekto „Ugdymo aplinkos modernizavimas Rokiškio J. Tumo-Vaižganto gimnazijoje bei J. Tūbelio progimnazijoje“ metu suformuotas gamtos mokslų laboratorinių priemonių poreikis, įsigyta 170 vnt. modernių jutiklių bei kita laboratorinė įranga.

**4 SKYRIUS**

 **MOKINIAI, MOKINIŲ PASIEKIMAI**

**Mokinių skaičiaus kaita**

|  |  |  |
| --- | --- | --- |
|  | Mokinių skaičius | Klasių komplektų skaičius |
| 2018 m. rugsėjo 1 d. | 571 | 24 |
| 2019 m. rugsėjo 1 d. | 572 | 23 |
| Skirtumas  | +1 | -1 |

**Mokinių socialinis, ekonominis kontekstas 2019 m. rugsėjo 1 d.**

|  |  |
| --- | --- |
| Šeimos | Mokinių, gyvenančių tokiose šeimose, skaičius |
| Socialiai remtinos | 121 |
| Probleminės | 14 |
| Disfunkcinės (asocialios) | 6 |
| Nepilnos | 100 |

Mokiniai, gaunantys nemokamą maitinimą – 121.

Sunki gyventojų ekonominė padėtis, didelis nedarbo lygis, šeimos krizė, vaikai augantys socialinės rizikos grupės šeimose didina socialinius mokyklos įsipareigojimus. Nerimą kelia prastėjanti mokinių sveikata: didėja atleistų nuo kūno kultūros pamokų mokinių skaičius dėl netaisyklingos laikysenos, regėjimo, virškinimo trakto ir kitų sutrikimų, todėl gimnazijoje nuolat propaguojama sveika mityba ir gyvensena, įgyvendinami sveikatingumo projektai.

Mokinių socialinis kontekstas daro poveikį ugdymo(si) procesui ir mokymosi pasiekimams, jei ugdytinio šeimoje yra didelių socialinių ir / ar psichologinių problemų. Kitais atvejais, jei mokinys yra aprūpintas reikiamomis mokymo(si) priemonėmis, pasiekimai nenukenčia. Sprendžiant mokinių problemas visada bendraujama su mokiniu, tėvais (globėjais), mokytojais, klasių vadovais. Jeigu yra poreikis, įtraukiamos atsakingos institucijos, su kuriomis gimnazijos pagalbos specialistai nuolat bendradarbiauja, ieškoma bendrų sprendimų.

 Kadangi dalis gimnazijos mokinių yra pilnamečiai, tėvai (globėjai) leidžia mokiniams savarankiškai priimti sprendimus.

**Mokinių lankomumas 2018–2019 m. m.**

|  |  |
| --- | --- |
| Vidutiniškai praleista pamokų per mokslo metus(1 mokiniui) | Vidutiniškai praleista pamokų be pateisinamos priežasties (1 mokiniui) |
| I–IV klasės | I–IV klasės |
| 110,7 | 32,6 |

**Pagrindinės 2018–2019 m. m. lankomumo problemos ir jų sprendimai**

Lankomumo problema gimnazijoje aktuali, tačiau, lyginant su praėjusiais mokslo metais, šioje srityje yra teigiamų pokyčių. Gimnazijoje dirba du socialiniai pedagogai, du psichologai, veikia Vaiko gerovės komisija (toliau – VGK). Gimnazijoje vadovaujamasi atnaujinta „Gimnazijos mokinių lankomumo apskaitos ir gimnazijos nelankymo prevencijos tvarka“. Ši tvarka ypatingai veiksminga I-II klasių mokiniams, su III-IV klasių mokiniais lankomumo problemos dažniausiai sprendžiamos individualių pokalbių metu, nuolat bendraujama su nelankančių ar blogai lankančių mokinių tėvais telefonu, žinutėmis elektroninio dienyno Tamo sistemoje. Su mokiniais, turinčiais lankomumo problemų, dirba klasių vadovai, psichologai, socialiniai pedagogai, administracija. Pagal planą ir poreikį nuolat vyksta VGK posėdžiai, kuriuose dalyvauja pagalbos specialistai, mokinys ir jo tėvai (globėjai), dalyko mokytojai. Organizuojami bendri posėdžiai su Rokiškio rajono VGK pirmininku. VGK posėdžiuose su mokiniais aptariamos pamokų praleidimo priežastys, teikiama pagalba. Geriausiai pamokas lankantiems mokiniams reiškiamos padėkos, mokiniai nominuojami švenčių metu, skatinami edukacinėmis išvykomis (2019 m. su aktyviais ir aukštų mokymosi pasiekimų turinčiais mokiniais vyko į Tartu AHHAA mokslo centrą). Mokinių pamokų lankomumo problemas gimnazijai padeda spręsti miesto, rajono socialiniai darbuotojai.

**Mokinių, baigusių pagrindinio ugdymo programą ir įgijusių pagrindinį išsilavinimą, skaičius / dalis**

|  |  |  |
| --- | --- | --- |
| Mokinių skaičius | Mokinių, įgijusių pagrindinį išsilavinimą, skaičius  | Įgijusių pagrindinį išsilavinimą mokinių dalis (proc.) |
| 133 | 133 | 100 |

**Pagrindinio ugdymo pasiekimų patikrinimo rezultatai**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **1** | **2** | **3** | **4** | **5** | **6** | **7** | **8** | **9** | **10** |
| Lietuvių kalba | 0 | 6 | 7 | 23 | 24 | 17 | 18 | 21 | 15 | 2 |
| Matematika | 1 | 20 | 11 | 27 | 12 | 19 | 20 | 13 | 5 | 5 |

**Mokinių, įgijusių vidurinį išsilavinimą, skaičius / dalis**

|  |  |  |
| --- | --- | --- |
| Mokinių skaičius | Mokinių, įgijusių vidurinį išsilavinimą, skaičius | Įgijusių vidurinį išsilavinimą mokinių dalis (proc.) |
| 136 | 129 | 94,9 |

**Valstybinių brandos egzaminų rezultatai (su eksternais ir buvusiais mokiniais).**

|  |  |  |  |  |  |  |
| --- | --- | --- | --- | --- | --- | --- |
| **Egzaminas** | **Kandidatų skaičius** | **Neišlaikė** | **16–35** | **36–85** | **86–99** | **100** |
| Užsienio kalba (anglų)  | 132 | 4 | 21 | 68 | 30 | 9 |
| Lietuvių kalba ir literatūra | 127 | 11 | 43 | 56 | 16 | 1 |
| Chemija | 11 | 0 | 4 | 3 | 4 | 0 |
| Fizika | 33 | 2 | 22 | 8 | 1 | 0 |
| Matematika | 143 | 37 | 69 | 32 | 4 | 1 |
| Istorija | 63 | 1 | 25 | 35 | 2 | 0 |
| Biologija | 46 | 1 | 24 | 15 | 5 | 1 |
| Geografija | 21 | 1 | 10 | 10 | 0 | 0 |
| Informacinės technologijos  | 21 | 0 | 10 | 7 | 4 | 0 |
| Užsienio kalba (rusų) | 1 | 0 | 0 | 1 | 0 | 0 |

**Įgijusiųjų pagrindinį / vidurinį išsilavinimą ir tais pačiais metais tęsiančių mokslą, skaičius / dalis bei pasiskirstymas švietimo sistemoje**

|  |  |  |
| --- | --- | --- |
| Išsilavinimas | Baigusių mokinių skaičius | Tais pačiais mokslo metais tęsiančių mokslą švietimo sistemoje, skaičius / dalis (proc.) |
| Įgijusių pagrindinį išsilavinimą | 133  | III gimnazijos klasėje – 124;Profesinio rengimo centruose – 9. |
| Įgijusių vidurinį išsilavinimą | 129  | Aukštosiose universitetinėse mokyklose – 62 / 48 proc.;Kolegijose – 41 / 32 proc.;Profesinėse – 12 / 9,3 proc.;Užsienio aukštosiose mokyklose – 3/ 2,3 proc. |

**Kartojančių kursą** (pirmą, antrą kartą) mokinių skaičius – 1, jis išvyko mokytis į RTVŽŪM.

**Į aukštesnę klasę su nepatenkinamais pažymiais keliamų mokinių skaičius / dalis** – 6 mokiniai / 1,07 proc.

**Mokinių 2018**–**2019 m. m. pasiekimai konkursuose, varžybose, olimpiadose, projektuose ir kt.**

|  |  |  |
| --- | --- | --- |
| Rajoniniai | Respublikiniai | Tarptautiniai |
| Dalyvavusių skaičius | Nugalėtojų skaičius | Dalyvavusių skaičius | Nugalėtojų skaičius | Dalyvavusių skaičius | Nugalėtojų skaičius |
| 261 | 79 | 185 | 4 | 16 | 0 |

**Ypatingi, išskirtiniai mokinių laimėjimai 2018**–**2019 m. m. garsinę gimnaziją, miestą, rajoną:**

* 17-oje Lietuvos mokinių astronomijos olimpiadoje IId klasės mokinys tapo prizininku (3 vieta), apdovanotas III laipsnio diplomu ir pakviestas į tarptautinę mokinių astronomijos olimpiadą;
* 57-ojoje Lietuvos mokinių chemijos olimpiadoje dalyvavo IIIe ir IId klasės mokiniai. III klasės mokinys apdovanotas III laipsnio diplomu;
* Respublikiniame prof. Janickio chemijos konkurse moksleiviams Id klasės mokinys iškovojo 3 vietą;
* Nacionaliniame matematinio ir gamtamokslinio raštingumo konkurse Id ir IId klasės mokiniai apdovanoti Švietimo, mokslo ir sporto ministro padėkos raštais už geriausius rezultatus 9 ir 10 klasių mokinių tarpe rajone;
* Kupiškio Lauryno Stuokos-Gucevičiaus gimnazijoje vykusio respublikinio gabių vaikų edukacinio renginio „Žemė, ugnis, vanduo, oras ir mes“, skirto Pasaulinei Žemės dienai, varžytuvėse dalyvavo dvi gimnazijos komandos, iškovojo 1 ir 2 vietas;
* IIa klasės mokinys Aukštaitijos regiono dr. J. Kazicko programuotojų forume užėmė 3 vietą;
* Gimnazijos I–II, III–IV klasių mokinių komandos dalyvavo Pasvalio krašto moksleivių matematikos 20-ojoje komandinėje olimpiadoje prof. Br. Grigelionio taurei laimėti. Gimnazijos III–IV klasių mokinių komanda užėmė 3 komandinę vietą.
* 25-ojoje Panevėžio krašto jaunųjų matematikų olimpiadoje dalyvavo du Id klasės mokiniai Miesto mokyklų tarpe iškovojo 2 komandinę vieta.

**Sportiniai pasiekimai:**

* Lietuvos mokyklų žaidynių šaudymo tarpzoninėse varžybose iškovota komandinė 2 vieta.
* Mokinių krepšinio lygoje ,,Juventus“ gimnazijos komanda užėmė 3 vietą.

**Mokyklos projektinė veikla 2019 m.**

* Įgyvendinamas ,,Erasmus+“ programos KA-1 projektas ,,Tobulėjantys mokytojai, geresnė mokykla“ (Nr. 2018-1-LT01-KA101-046756);
* Parengtas ir gautas finansavimas naujam Erasmus projektui ,,Senos vietos – naujos erdvės“;
* Įgyvendinamas Nacionalinės švietimo agentūros projektas ,,Geras mokymasis geroje mokykloje“;
* Parengti ir įgyvendinti steigėjo finansuoti nedideli projektai mokinių sveikatinimui, edukacijoms, stovykloms.

**Neformaliojo vaikų švietimo pasiūla / pamokų panaudojimas 2019 m.**

|  |  |  |  |
| --- | --- | --- | --- |
| Būrelių skaičius | Panaudota valandų | Nepanaudota valandų | Mokinių, užimtų mokyklos būreliuose, proc. nuo bendro mokinių skaičiaus |
| 19 | 61 | 2 | 33 |

Dėl finansavimo stygiaus išnaudojamos ne visos valandos. Be to, pasiliekamas rezervas būtiniems atvejams, jei atsirastų poreikis.

**5 SKYRIUS**

 **MOKYKLOS RYŠIAI**

**Gimnazijos ryšiai su rajono, šalies ir / ar užsienio švietimo bei kitomis įstaigomis 2019 m.**

|  |  |
| --- | --- |
| **Įstaiga** | **Tikslas** |
| Dr. Emila Holuba gimnazija, Holicė, Čekijos Respublika | „Erasmus“ projekto partnerė, darbo stebėjimo vizito vieta. |
| Gimnazija, Spišská Nová Ves, Slovakija | Dviejų „Erasmus“ projektų partnerė, darbo stebėjimo vizito vieta. |
| António Damásio vidurinė mokykla, Lisabona, Portugalija | „Erasmus“ projekto partnerė, darbo stebėjimo vizito vieta. |
| Arukulos pagrindinė mokykla, Arukula, Estija | „Erasmus“ projekto partnerė, darbo stebėjimo vizito vieta. |
| Trabzon Sosyal Bilimler Licėjus, Trabzonas, Turkija | Naujas „Erasmus“ projekto partnerė. |
| Ventspilio valstybinė gimnazija Nr.1, Ventspilis, Latvija | Naujas „Erasmus“ projekto partnerė. |
| MO muziejus | Mokiniai išbandė (testavo) naują edukacinę programą – lietuvių kalbos ir literatūros pamoką. |
| Lietuvos universitetai, kolegijos, profesinės mokyklos | Karjeros ugdymas. |
| Ukmergės miesto ir rajono mokyklos | Vadovų bendradarbiavimas. |
| VIMS-International Meridian School | Tapome tarptautinio matematikos konkurso PANGEA vykdymo centru. |

**Mokinių tėvų (globėjų) įtraukimas į mokyklos veiklą 2019 m.**

Gimnazijos mokinių tėvai (globėjai) įtraukiami bendravimui ir bendradarbiavimui dėl mokinių mokymosi pažangos, I klasių mokinių vienas iš tėvų dalyvauja pirmame individualiame pokalbyje su jo vaiku. Tėvai (globėjai) kviečiami į Atvirų durų savaitės gimnazijoje renginius, paskaitas, karjeros ugdymo ar kitus renginius, pilietines akcijas, koncertus, vakarones, varžybas, projektus.

**Kur ir kokiomis formomis 2019 m. viešinta Jūsų mokyklos veikla, pasiekimai**

* NŠV agentūros siūlymu 2019 m. lapkričio 23 d. gimnazijos unikalus ugdymo organizavimo modelis pristatytas LITEXPO parodoje;
* Laikraštyje ,,Gimtasis rokiškis“ (straipsniai, nuotraukų galerijos) ;
* [www.rokiskiosirena.lt](http://www.rokiskiosirena.lt) (straipsniai, vaizdo įrašai, nuotraukų galerijos);
* Gimnazijos tinklapyje [www.rvg.lt](http://www.rvg.lt);
* [www.temainfo.lt](http://www.temainfo.lt);
* Gimnazijos socialinio tinklo Facebook paskyrose ,,Mūsų mokykla“ ir ,,Rokiškio ,,ROMUVOS“ gimnazija;
* Nacionalinės švietimo agentūros tinklapyje.

**Kokios steigėjo pagalbos tikitės 2020 m.**

* Finansavimo (metams bent jau 30 000–40 000 eurų) ,,Romuvos“ padalinio vidaus patalpų remontui (Higienos normų pažeidimų šalinimui ir mokyklos ugdymo aplinkų sutvarkymui, nes 2022 m. ,,Romuvos“ padalinys švęs 50 metų jubiliejų, būtų džiugu ir bendruomenei, ir buvusiems mokiniams matyti šiuolaikišką ir tvarkingą ugdymo įstaigą);
* Finansavimo (apie 15 000 eurų) standartus atitinkančiai gamtos mokslų laboratorijai, nes gimnazija tapo STEAM tinklo mokykla);
* Finansavimo Senųjų rūmų aplinkai sutvarkyti;
* Savivaldybės administracijos vykdomo projekto „Ugdymo aplinkos modernizavimas Rokiškio J. Tumo-Vaižganto gimnazijoje bei J. Tūbelio progimnazijoje“ įgyvendinimo pabaigos;
* Naujo mokyklinio autobuso.

\_\_\_\_\_\_\_\_\_\_\_\_\_\_

 PRITARTA

 Rokiškio rajono savivaldybės tarybos

                                                                                                             2020 m. gegužės 29 d. sprendimu Nr. TS-

**rokiškio r. juodupės GIMNAZIJOS**

**2019 metų veiklos ataskaita**

**1 SKYRIUS**

 **BENDRA INFORMACIJA IR MOKYKLOS IŠSKIRTINUMAS**

Mokyklos teisinė forma – biudžetinė įstaiga.

Steigėjas – Rokiškio rajono savivaldybės taryba.

Mokyklos tipas – gimnazija.

Mokyklos interneto svetainės adresas <https://juodupesgimnazija.jimdofree.com/>.

**Informacija iš mokyklos pažangos ataskaitos**

Mokyklos mokinių nuomonė apie mokyklą (*aukščiausios vertės 5 teiginiai*):

1. Man svarbu mokytis – 3,6;
2. Mokykloje esame skatinami bendradarbiauti, padėti vieni kitiems – 3,3;
3. Per paskutinius 2 mėnesius aš iš kitų mokinių nesijuokiau, nesišaipiau – 3,3;
4. Mokytojai man padeda pažinti mano gabumus ir pomėgius 3,2;
5. Mokykloje su manimi aptariamos mokymosi sėkmės – 3,1.

Mokyklos mokinių tėvų nuomonė apie mokyklą (*aukščiausios vertės 5 teiginiai)*:

1. Mokykla skatina mokinius būti aktyviais mokyklos gyvenimo kūrėjais – 3,4;
2. Aš esu įtraukiamas į vaiko mokymosi sėkmių aptarimus mokykloje – 3,4;
3. Per paskutinius 2 mėnesius mano vaikas iš kitų mokinių nesijuokė, nesišaipė – 3,4;
4. Mokytojai padeda mokiniams suprasti mokymosi svarbą gyvenime – 3,4;
5. Mokykloje organizuojama socialinė ir visuomeninė veikla mokiniams yra įdomi ir prasminga – 3,3.

**Mokyklos svarbiausi pasiekimai 2019 m.**

Mokyklos išskirtinumas, kuo galėtumėte dalintis su kitomis švietimo įstaigomis:

Gimnazija yra demokratiška, kūrybiška, bendruomeniška, moderni, kaitai bei naujovėms atvira šiuolaikinė ugdymo įstaiga, dalyvaujanti Rokiškio rajono, šalies bei tarptautiniuose konkursuose, olimpiadose, projektuose, seminaruose. Aktyviai dalyvaudami renginiuose už gimnazijos ribų, bendruomenės nariai kuria patrauklios gimnazijos įvaizdį. Gimnazija teikia formaliojo bei neformaliojo švietimo paslaugas. Gimnazijos ugdymo procese racionaliai išnaudojamos neformaliojo švietimo galimybės. Mokykla didžiuojasi puoselėjamomis tradicijomis, renginiais: Rugsėjo 1-oji, Mokytojo diena, Gimnazistų krikštynos, Gimnazijos puošimas Advento – šv. Kalėdų laikotarpiui, Kalėdinis karnavalas, Šimtadienis, Abėcėlės šventė, Paskutinis skambutis, Mokslo metų pabaigos – nominacijų teikimo šventė, Ketvirtokų išleistuvės, Abiturientų brandos atestatų teikimo šventė. Gimnazijoje yra pakankama pasirenkamųjų dalykų, dalykų modulių, užsienio kalbų, ir didelė neformaliojo švietimo programų pasiūla. Gimnazijos bendruomenė siekia kurti gerą psichologinį klimatą, pagrįstą konstruktyviu bendravimu ir bendradarbiavimu tarp bendruomenės narių, pagalba ir atsakomybe bei susitarimų tarp gimnazijos bendruomenės narių laikymusi. Gimnazija jau ne vienus metus išlaiko aukštus sportinius ir meninius pasiekimus ne tik rajone, bet ir respublikoje.

Gimnazijoje sudaromos sąlygos formuotis kūrybingai, atsakingai, atvirai asmenybei, skiriamas didelis dėmesys neformaliojo švietimo programų pasiūlai. Mokiniai tobulina savo gebėjimus dalyvaudami sporto, mokslinės, technologinės, meninės krypties neformaliuosiuose užsiėmimuose. Kiekvienais metais dalyvauja įvairiuose konkursuose, varžybose, parodose ir užima prizines vietas. Visos neformaliojo vaikų švietimo pamokos kiekvienais metais panaudojamos labai tikslingai.

Gimnazijoje vykdomas ir neformalus suaugusiųjų švietimas. Pagal kalbos mokėjimo lygį buvo paruošta anglų kalbos programa, kurią 2019 m. balandžio mėn. baigė 88 suaugusieji. Rugsėjo mėn. Grupė nesusidarė, nors programa buvo paruošta. Nuo 2019 m. spalio mėn. 18 suaugusiųjų lanko ,,Linijinių šokių neformaliojo suaugusiųjų švietimo programą“.

**2 SKYRIUS**

 **DARBUOTOJAI**

**Mokyklos organizacinė struktūra 2019 m.**

|  |
| --- |
| **Pareigybių skaičius** |
| Administracija | Pagalbinis personalas | Kiti darbuotojai | Iš viso pareigybių | Laisvos pareigybės |
| 10,4 | 15,75 | 5 | 31,15 | 0,5 |

|  |
| --- |
| **Mokytojų skaičius** |
| Iš viso mokytojų | Atestuoti mokytojai | Vyresnieji mokytojai | Mokytojai metodininkai | Mokytojai ekspertai | Trūko mokytojų  |
| 39 | 28 | 8 | 16 | 1 | 0 |

**Mokyklos vadovai 2019 m.**

|  |  |
| --- | --- |
| Vadovai | Kvalifikacijos tobulinimas 2019 m.  |
| Direktorius | Civilinės saugos mokymai (8 akad. val.) |
| Mokytojų profesinis augimas (6 akad. val.) |
| Mokyklos veiklos kokybės įsivertinimas (18 akad. val.) |
| Asmens duomenų apsauga (4 akad. val.) |
| Raktas į sėkmę. Lyderystė ir vadyba švietimo kaitai (18 akad. val.) |
| VDU magistrantūros studijos (apgintas pirmas kursinis) |
| Direktoriaus pavaduotojas ugdymui | Europos psichoaktyviųjų medžiagų vartojimo prevencijos kokybės standartai (6 akad. val.) |
| Darbuotojų veiklos vertinimas (6 akad. val.) |
| Europos psichoaktyviųjų medžiagų vartojimo prevencijos kokybės standartai (6 akad. val.) |
| Pamokos planavimas orientuotas į mokinių kompetencijų ugdymą (24 akad. val.) |
| Mokėjimo mokytis kompetencijų ugdymas (24 akad. val.) |
| Pagalba mokantis (24 akad. val.) |
| Laikas kartu (16 akad. val.) |

**Reikšmingiausi Jūsų vadybinės veiklos pasiekimai (vadovo indėlis tobulinant įstaigos veiklą) 2019 m.**

Parengtas, suderintas ir steigėjo patvirtintas naujas mokyklos 2020–2022 metų strateginis planas.

Sukurtas geras psichologinis klimatas įstaigoje, kuris leidžia drąsiai atsiskleisti visiems darbuotojams. Atlikta anoniminė darbuotojų apklausa (IQES online Lietuva), kuri nustatė 5 aukščiausias vertes:

Mokyklos vadovas(-ė) su manimi elgiasi taktiškai ir pagarbiai – 3,8;

Mokyklos vadovas(-ė) palaiko pagarbius ir draugiškus santykius su visais mokyklos bendruomenės nariais – 3,8;

Mokyklos vadovas(-ė) remia bendruomeniškumą skatinančių veiklų idėjas (šventės, ritualai, bendra sportinė veikla ir t.t.) – 3,6;

Mokyklos vadovas(-ė) garantuoja netrukdomą mokyklos darbą – 3,6;

Mokyklos vadovas(-ė) pasitiki manimi kasdien mums bendradarbiaujant – 3,6.

**Mokytojų pasiskirstymas pagal amžių**

|  |  |  |  |  |  |
| --- | --- | --- | --- | --- | --- |
| Amžius | 20–30 m. | 31–40 m. | 41–50 m. | 51–60 m. | 61 m. ir vyresni |
| Mokytojų skaičius | 3 | 4 | 10 | 21 | 1 |

**Mokytojų kvalifikacijos tobulinimo prioritetai 2019 m., kiek proc. pedagogų kėlė kvalifikaciją**

 Kasmet mokytojų kvalifikacijai tobulinti skiriama pakankamai mokinio krepšelio lėšų, mokytojai dalyvauja kvalifikacijos tobulinimo renginiuose, organizuojamuose Nacionalinio egzaminų centro, Lietuvos mokinių neformaliojo švietimo centro, Rokiškio rajono savivaldybės švietimo centro, Ugdymo plėtotės centro, Valstybės institucijų kalbų centro, Švietimo informacinių technologijų centro. Kvalifikacijos tobulinimo renginiai organizuojami ir gimnazijoje. Mokytojai įgytą gerąją patirtį skleidžia Metodinės tarybos posėdžiuose, organizuojamuose renginiuose, vesdami užsiėmimus, seminarus. Mokytojai 5 dienas per mokslo metus tobulina savo kvalifikaciją ir kompetencijas, atsižvelgdami į gimnazijos nustatytus prioritetus. 2019 m. prioritetai buvo: individualios pažangos stebėjimas, skaitmeninio raštingumo įgūdžių tobulinimas ir specialiosios pedagogikos ir psichologijos kursai.

**Reikšmingiausi pedagoginės veiklos pasiekimai 2019 m.**

Juodupės gimnazijoje suorganizuota ir įvykusi respublikinė istorinė konferencija „2019-ieji – vienuolikos svarbių datų metai“.

Skaitytas pranešimas „Mano žemė – žmonių širdys” apie mūsų krašto šviesuolį Antaną Deksnį rajoninėje konferencijoje „Jų darbai neblėsta“ 2019 m. gegužės 23 d. Rokiškio Juozo Tumo-Vaižganto gimnazijos „Romuvos“ padalinyje.

Respublikinėje konferencijoje „Mokinių savivaldų kuratorių kompetencijų stiprinimas: kryptys ir perspektyvos“ skaitytas pranešimas „Mokinių savivaldos vieta mokykloje“. Įgyvendintas projektas ,,Mokausi. Taikau. Dalinuosi”.

Pranešimas ,,Tyrinėtojų būrelio veikla Juodupės gimnazijoje– skaitytas Rokiškio pradinių klasių mokytojų konferencijoje.

LMŽ  kvadrato (2006 m. gimimo ir jaunesnių) kaimo vietovių berniukų finalinėse varžybose – II vieta.

 LMŽ „Drąsūs, stiprūs, vikrūs“ (2006 m. gimimo ir jaunesnių) kaimo vietovių tarpzoninėse varžybose – II vieta (V vieta Lietuvoje).

 LMFŽ ,,GOLAS“ (2006 m. ir jaunesnių) Panevėžio apskrities finalinėse varžybose – III vieta.

„MRGOLAS“ – Lietuvos mokyklų 6 kl. (2006 m. gimimo ir jaunesnių), vaikinų salės futbolo (futsalo) žaidynėse – Aukštaitijos regiono finalinėse varžybose – IV vieta.

Parengti nuostatai, organizuotas ir pravestas respublikinis 5–6 klasių mergaičių kvadrato turnyras, skirtas Sausio 13-ąjai paminėti.

Parengti nuostatai ir organizuotas rajoninis renginys „Kalėdinis kvadrato turnyras“.

Dalyvavimas tarptautiniame projekte „Draugystės pynė“ kūrybinių darbų parodoje.

Dalyvavimas rajono kūrybinių darbų parodoje „Nupiešiu Lietuvą“.

Dalyvavimas tarptautiniame „Kengūros konkurse“.

Parengiau kvalifikacijos tobulinimo programą respublikiniam renginiui ,,Ei, mes esam talentingi“.

Dalyvavimas Nacionalinio kultūros centro projekte ,,Jungtinis Lietuvos vaikų choras“.

Dalyvavimas šalies etnokultūros olimpiadoje.

Vykdyta Renesanso muzikos edukacija ,,Rokiškis kultūros sostinė – 2019“ Litexpo parodų rūmuose Vilniuje.

Vykdyta metodinė veikla rajono dailės ir technologijų, bei mokinių kūrybinių dirbtuvių ,,Amatų sodas“ Rokiškio kultūros sostinės - 2019 renginyje.

**Mokykloje dirbę specialistai 2019 m.**

|  |  |  |
| --- | --- | --- |
| Specialistas | Darbuotojų Skaičius ***/*** pareigybių skaičius | Pastabos (amžius, pedagoginio darbo stažas) |
| Socialinis pedagogas | 1 / 0,75 | 50 m., 14 m. stažas |
| Specialusis pedagogas | 1 / 0,75 | 43 m., 22 m. stažas |
| Logopedas | 1 / 0,25 | 43 m., 22 m. stažas |
| Mokytojas padėjėjas | 1 / 0,5 | 39 m., 12 m. stažas |
| Bibliotekininkas | 1 / 0,75 | 39 m., 14 m. stažas |

**Pastabos, problemos dėl pareigybių, darbuotojų (specialistų) 2019 m.**

Neturime psichologo ir dietisto. Psichologines paslaugas gauname vieną kartą savaitėje iš Rokiškio pedagoginės psichologinės tarnybos, tai neužtikrina kokybiškos paslaugos mokiniams, ypač turintiems didelių sutrikimų, o tokių vaikų pas mus daug. Turime tik 0,75 pareigybės socialinio pedagogo.

**3 SKYRIUS**

 **MOKYKLOS APLINKA**

**Trumpas mokyklos kontekstinės aplinkos aprašymas**

   Gimnazija 15 km. nutolusi nuo Rokiškio miesto į Lietuvos šiaurę. Nuo Latvijos sienos ją skiria 11 km. Tai vienintelė mokykla Juodupės seniūnijoje. Vaikai į gimnaziją atvyksta iš 16 kaimų (Didsodė, Stoniškis, Sodeliai, Gyliai, Bučiųnai, Gediškės, Lukštai, Pašiliai, Pakapė, Sodeliai, Onuškis, Skriduliai, Raupiai, Ginotai, Aleknos ir Raišiai). 2019 m. gruodžio pabaigoje 128 mokiniai gavo nemokamą maitinimą. Nemokamą maitinimą gaunančių vaikų skaičius vis didėja. Tai rodo didelį skaičių šeimų, kurios yra socialiai remtinos, o tai atskleidžia ir didelę šių šeimų socialinę atskirtį.

**Toliau kaip 3 km. nuo mokyklos gyvenančių mokinių skaičius** –87.

**Pavežamų mokinių skaičius**

|  |  |  |  |  |  |
| --- | --- | --- | --- | --- | --- |
| Mokyklos (geltonuoju) autobusu | Autobusų parko autobusu | Vežioja tėvai | Kita (seniūnijos transportu) | Iš viso kiek vežiojama | Nepavežama |
| 27 | 41 | - | 19 | 87 | - |

**Mokyklos ugdymui(si) naudojamos patalpos, priemonės**

Visi mokytojai aprūpinti asmeniniais kabinetais, kompiuteriais, spausdintuvais, ekranais ir multimedijomis. Mokytojai aprūpinti dažų kasetėmis spausdintuvams, spausdinimo popieriumi.

Technologijų kabinete atnaujinti indai (nupirktos lėkštės).

IT įsigytos priemonės: 2 projektoriai (Acer X138WH,BENQ TH534), interneto duomenų įranga (spinta, lentynos, laidai), UBIQUITI UNIFI AC LR (wifi antenos) 6 vnt. Iš ministerijos gauti 5 nešiojami kompiuteriai.

SPORTO inventorius: grindų riedulio kamuoliai, grindų riedulio lazdos, estafečių lazdelės, 4 tinklinio kamuoliai, stalo teniso raketės (6 vnt.).

NŠS įsigijo: kolonėlę SKYTES SPJ–PA908 MOBILE ir spausdintuvą Brother 8410, 2 komplektai MIKROFONŲ (chorui ir instrumentams įgarsinti).

**Mokyklos finansavimas. Ūkinė veikla.**

|  |  |
| --- | --- |
| **Finansavimo šaltiniai** | **2019 m. (Eur)** |
| Mokymo lėšos | **458487** (457869 mokymo lėšos + 618 egzaminų lėšos) |
| Savivaldybės biudžetas | **338489** (279916,46 – aplinka, 24255,54 – pavėžėjimas, 34317 – neformalaus švietimo skyrius) |
| Spec. lėšos | **29625,73** (22483,73 – gimnazijos, 7142 – neformalaus švietimo skyrius) |
| Valstybės biudžeto lėšos neformaliam ugdymui | **2538** (darbo užmokestis neformalaus švietimo skyrius mokytojams) |

**Informacija apie kitas gautas lėšas 2019 m.**

|  |  |  |
| --- | --- | --- |
| **Finansavimo šaltinis** | **Lėšos (Eur)** | **Kur panaudota, kas įsigyta (Eur)** |
| Valstybės biudžeto lėšos | 37140,52 | Nemokamas maitinimas 36741,19; maitinimo administravimas 399,33. |
| Savivaldybės biudžetas | 800,00 | Sveikatinimo projektas „Sveikatos kelias“ – 400 ir vaikų socializacijos stovykla „Vasaros magija“ – 400. |
| Savivaldybės biudžetas | 5000,00 | Valgyklos ir pagalbinių patalpų remontas (4000)Interneto tinklo atnaujinimo darbai (1000). |
| Iš kt. šaltinių | 919,01 | Iš užimtumo tarnybos (darbo užmokestis). |
| Iš kt šaltinių | 786,21 | Iš VMI 2 proc. (naudojama mokyklos tarybos sprendimu mokinių spintelių nuomai). |
| Iš kt. šaltinių | 6327,52 | Iš Obelių gimnazijos (projektas Nr. 09.2.1-ESFA-K-728 ikimokyklinio ir bendrojo ugdymo mokyklų veiklos tobulinimas „Mokau(si). Taikau. Dalinuosi“) mokytojų darbo užmokesčiui. |
| Iš kt. šaltinių | 521,10 | Iš Nacionalinio egzaminų centro (mokytojų darbo užmokesčiui). |

**Informacija apie remonto darbus, kitą materialinės bazės turtinimą**

Indų plovimo ir maisto išdavimo patalpose atliktas remontas: pakeistos sienų ir grindų plytelės, perdažytos lubos ir sienos. 2019 m. įrengti langų roletai muzikos ir šokių studijos kabinetuose.

Fizikos kabinete pakeistos grindys.

Stebėjimo kameroms neturime lėšų, o saugumui tamsiu paros metu užtikrinti įrengtas judesio apšvietimas. Pradinių klasių korpuso koridoriuje taip pat įrengtas judesio apšvietimas.

Avarinės būklės šaudyklos pastatas perduotas savivaldybei ir nugriautas.

**4 SKYRIUS**

 **MOKINIAI, MOKINIŲ PASIEKIMAI**

**Mokinių skaičiaus kaita**

|  |  |  |
| --- | --- | --- |
|  | Mokinių skaičius | Klasių komplektų skaičius |
| 2018 m. rugsėjo 1 d. | 265 | 15 |
| 2019 m. rugsėjo 1 d. | 256 | 13 |
| Skirtumas  | -9 | -2 |

**Mokinių socialinis kontekstas 2019 m.**

|  |  |
| --- | --- |
| Mokiniai, likę be tėvų globos | 3 |
| Rizikos grupės mokinių skaičius | 10 |
| Užfiksuota smurtinių atvejų mokykloje | 0 |
| Nemokamai maitinamų mokinių skaičius | 125 |

**Mokinių socialinio konteksto įtaka ugdymo procesui, mokymosi pasiekimams, kaip sprendžiate iškylančias problemas, kokios pagalbos pasigendate**

 Gimnazijos socialinio konteksto duomenys kiekvienais metais yra labai panašūs. Šiek tiek padaugėjo daugiavaikėse šeimose gyvenančių mokinių skaičius, taip pat yra daugiau neturinčių darbo tėvų ir dirbančių užsienyje. Nemokamą maitinimą gaunančių ir į gimnaziją nemokamai vežamų mokinių skaičius kinta nežymiai. Mokykloje gerai žinomas mokinių socialinis kontekstas. Aptardami mokinių ir jų šeimų socialines problemas, teikdami pagalbą pakankamai kryptingai bendradarbiauja pagalbos mokiniams specialistai, klasių vadovai ir išorės pagalbą teikiančios institucijos. Socialinė pedagogė į veiklą mokykloje įtraukia ir gabiuosius, ir socialiai nemotyvuotus mokinius. Mokykloje organizuoti prevenciniai renginiai, įgyvendintos vaikų vasaros poilsio ir užimtumo programos. Išorės vertintojai konstatuoja, kad taikomos socialinės pagalbos priemonės dažniausiai yra prasmingos ir rezultatyvios, sudaro prielaidas pozityviai vaikų socializacijai.

 **Mokinių, turinčių specialiųjų ugdymosi poreikių, skaičiaus kaita 2017–2019 m.**

|  |  |
| --- | --- |
| Laikas | Mokinių skaičius |
| 2017 m. rugsėjo 1 d. | 46 |
| 2018 m. rugsėjo 1 d. | 47 |
| 2019 m. rugsėjo 1 d. | 45 |

 Mažėjant bendram mokinių skaičiui, mokinių turinčių specialiųjų ugdymo poreikių, skaičius išlieka stabilus. Turimas švietimo pagalbos specialistų etatų skaičius nepilnai užtikrina mokinių poreikius atitinkančią pagalbą. Kaip minėjau, mokykla neturi psichologo, o socialinio pedagogo tik 0,75 etato.

**Mokinių lankomumas 2018**–**2019 m. m.**

|  |  |
| --- | --- |
| Vidutiniškai praleista pamokų per mokslo metus(1 mokiniui) | Vidutiniškai praleista pamokų be pateisinamos priežasties (1 mokiniui) |
| 1–4 kl. | 5–8 kl. | 1g (9)–4g kl. | 1–4 kl. | 5–8 kl. | 1g (9)–4g kl. |
| 52,2 | 88,1 | 134,6 | 1,7 | 13,5 | 31,1 |

**Pagrindinės 2018**–**2019 m. m. lankomumo problemos ir jų sprendimai**

Labai didelis mokinių sergamumas. Dalis mokinių (ypač iš rizikos grupės šeimų) praleidžia pavienes (pirmas ir paskutines) pamokas be priežasties. Blogo lankomumo pagrindinės priežastys – tėvų ir mokinių neatsakingas požiūris į mokymąsi, neatsakingai teisinamos praleistos pamokos, mokymosi motyvacijos stoka. Lankomumo problemos spendžiamos individualiame pokalbyje su klasės vadovais, mokiniu ir tėvais (globėjais), ieškomi sprendimo būdai Vaiko gerovės komisijos posėdžiuose, socialinio pedagogo iniciatyva mokiniams skiriami elgesio korekcijos užsiėmimai, bendradarbiaujant su seniūnijos socialiniais darbuotojais (pagal poreikį su Rokiškio r. Vaikų teisių apsaugos skyriaus darbuotojomis, Rokiškio r. vaiko gerovės komisija).

**Mokinių akademiniai pasiekimai ir išsilavinimo įgijimas. Mokinių pažangos stebėjimas.**

Mokinių, pasiekusių mokymosi pažangą per 2018–2019 m. m. proc.

|  |  |  |
| --- | --- | --- |
| Klasė | Lietuvių k. | Matematika |
| 4 kl. | 92,85 | 100 |
| 8 kl. | ­- | 71,4 |

Ketvirtokų ir aštuntokų vertinimas pasinaudojant NMPP, pagrindinės įžvalgos

* 2019 m. standartizuotus testus atliko 4 klasės 28 mokiniai, 8 klasės bandomajame elektroniniuose matematikos ir gamtos mokslų pasiekimų patikrinimuose dalyvavo 14 mokinių. 8 klasės mokinių lietuvių kalbos pasiekimų patikrinimas 2019 m. nevyko.
* Lyginant su šalies mokyklomis 4 klasių mokinių pasiekimai rašymo – aukštesni nei šalies, skaitymo ir pasaulio pažinimo – prilygsta šalies rezultatams, o matematikos – nežymiai žemesni.
* 8 klasių mokinių gamtos mokslų pasiekimai atitinka šalies vidurkį, o matematikos truputį žemesni. Lyginant su rajono mokyklomis visų mokomųjų dalykų pasiekimai truputį žemesni.
* Su standartizuotų testų rezultatais supažindinti mokiniai, tėvai, mokytojai. Išanalizuoti testų profiliai, testų užduotys, testų charakteristika (pagal dalykų ir jų turinio sritis, pagal gebėjimų sritis, lyginta su šalimi, metiniais įvertinimais, pagal regionus, mokyklų kategorijas, ieškota panašumų ir skirtumų tarp atskirų mokinių grupių ir atskirų mokinių). Parengtos analizės nurodant tobulintinas sritis, numatomus mokymosi pasiekimų gerinimo veiksmus (priemones), siekiamus pokyčius ir rezultatus. Numatytos priemonės mokinių pasiekimams gerinti (veiklos plane, ugdymo planuose, metodinės tarybos plane, mokytojų ilgalaikiuose planuose, klasės vadovų planuose).
* Parengtas projektas 09.2.1-ESFA-K-728 Ikimokyklinio ir bendrojo ugdymo mokyklų veiklos tobulinimo krypties ,,Mokau(si). Taikau. Dalinuosi“. Projekto tikslas – 8 klasės matematikos mokymosi pasiekimų gerinimas, taikant inovatyvius mokymo(si) metodus ugdant mokinių bendrąsias kompetencijas, mokantis vieniems iš kitų ir pritaikant ugdymą prie kiekvieno mokinio gebėjimų.

**Mokinių, baigusių pagrindinio ugdymo programą ir įgijusių pagrindinį išsilavinimą, skaičius / dalis**

|  |  |  |
| --- | --- | --- |
| Mokinių skaičius | Mokinių, įgijusių pagrindinį išsilavinimą, skaičius  | Įgijusių pagrindinį išsilavinimą mokinių dalis (proc.) |
| 30 | 27 | 100 |

**Pagrindinio ugdymo pasiekimų patikrinimo rezultatai**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 1 | 2 | 3 | 4 | 5 | 6 | 7 | 8 | 9 | 10 |
| Lietuvių kalba  | 0 | 2 | 5 | 5 | 4 | 6 | 0 | 3 | 2 | 0 |
| Matematika  | 0 | 3 | 6 | 5 | 5 | 2 | 1 | 2 | 1 | 1 |

**Mokinių, įgijusių vidurinį išsilavinimą, skaičius / dalis**

|  |  |  |
| --- | --- | --- |
| Mokinių skaičius | Mokinių, įgijusių vidurinį išsilavinimą, skaičius | Įgijusių vidurinį išsilavinimą mokinių dalis (proc.) |
| 15 | 14 | 93,3  |

|  |  |  |  |  |  |  |
| --- | --- | --- | --- | --- | --- | --- |
| **Egzaminas** | **Kandidatų skaičius** | **Neišlaikė** | **16–35** | **36–85** | **86–99** | **100** |
| Užsienio kalba (anglų)  | 2 | 1 | 0 | 9 | 2 | 0 |
| Lietuvių kalba ir literatūra | 11 | 0 | 4 | 5 | 1 | 0 |
| Chemija | 4 | 0 | 1 | 0 | 1 | 0 |
| Fizika | 5 | 1 | 2 | 1 | 0 | 0 |
| Matematika | 14 | 2 | 7 | 1 | 1 | 0 |
| Istorija | 3 | 0 | 0 | 3 | 0 | 0 |
| Biologija | 6 | 0 | 1 | 3 | 1 | 0 |
| Geografija | 2 | 0 | 1 | 0 | 0 | 0 |
| Informacinės technologijos  | 3 | 0 | 2 | 1 | 0 | 0 |

**Valstybinių brandos egzaminų rezultatai**

**Įgijusiųjų pagrindinį / vidurinį išsilavinimą ir tais pačiais metais tęsiančių mokslą, skaičius / dalis bei pasiskirstymas švietimo sistemoje**

|  |  |  |
| --- | --- | --- |
| Išsilavinimas | Baigusių mokinių skaičius | Tais pačiais mokslo metais tęsiančių mokslą švietimo sistemoje, skaičius / dalis (proc.) |
| Įgijusių pagrindinį išsilavinimą | 30 | IIIg klasėje – 21 / 70Profesinio rengimo centruose – 9 / 30 |
| Įgijusių vidurinį išsilavinimą | 14 | Aukštosiose universitetinėse mokyklose – 4 / 28,6 Kolegijose – 4 / 28,6Profesinėse – 1 / 7,14Užsienio aukštosiose mokyklose – 0 / 0 |

**Kartojančių kursą (pirmą, antrą kartą) mokinių skaičius / dalis –** 6 mokiniai / 2,3 proc.

**Į aukštesnę klasę su nepatenkinamais pažymiais keliamų mokinių skaičius / dalis –** 5 mokiniai / 1,9 proc.

**Kiti mokinių 2019 m. pasiekimai konkursuose, varžybose, olimpiadose, projektuose ir kt.**

|  |  |  |
| --- | --- | --- |
| Rajoniniai | Respublikiniai | Tarptautiniai |
| Dalyvavusių skaičius | Nugalėtojų skaičius | Dalyvavusių skaičius | Nugalėtojų skaičius | Dalyvavusių skaičius | Nugalėtojų skaičius |
| 111 | 68 | 240 | 51 | 123 | 39 |

**Ypatingi, išskirtiniai mokinių laimėjimai 2019 m. garsinę mokyklą, miestą, rajoną.**

Regioninėje ir respublikinėje etnokultūros olimpiadose  iškovota II-oji vieta.

Lietuvių k. olimpiadoje 5–8 kl. grupėje laimėtos  II-oji ir III-oji vietos.

Rajoniniame meninio skaitymo konkurse III-oji vieta.

Rajoninėje chemijos olimpiadoje 9 kl. grupėje- III-oji vieta.

Nacionalinės Žaliosios olimpiados pusfinalyje Šiauliuose- I-oji vieta.

Rusų k. rajoninėje 5–8 kl. olimpiadoje – II-oji vieta.

4 kl. rajoninėje  matematikos olimpiadoje  laimėta III-oji vieta.

Tarptautiniame matematikos konkurse ,,Kengūra” II-oji vieta rajone.

Rajoniniame raštingiausio pradinuko konkurse II-oji vieta.

2019 m. rugsėjo 19 d. Prezidentūroje vyko Lietuvos mokyklų sporto žaidynių nugalėtojų apdovanojimai, kuriuose dalyvavo ir gimnazijos atstovai, nes laimėjo III-iąją vietą  kaimo vietovių gimnazijų, vidurinių mokyklų grupėje.

**Mokyklos projektinė veikla 2019 m.**

Rokiškio r. Juodupės gimnazija kartu su Obelių gimnazija 2018–2019 m. vykdė Europos sąjungos struktūrinių fondų lėšomis bendrai finansuojamą projektą Nr. 09.2.1-ESFA-K-728 „Ikimokyklinio ir bendrojo ugdymo mokyklų veiklos tobulinimas ,,Mokau(si). Taikau. Dalinuosi“. Projekto tikslas: 8 klasės matematikos mokymosi pasiekimų gerinimas, taikant inovatyvius mokymo(si) metodus ugdant mokinių bendrąsias kompetencijas, mokantis vieniems iš kitų ir pritaikant ugdymą prie kiekvieno mokinio gebėjimų.

Projekto nauda:

1) Mokiniai gavo kvalifikuotą tikslinę mokytojų pagalbą, mokėsi vertinti ir įsivertinti, individualiai planuoti tolimesnio mokymosi žingsnius. Matematikos mokėsi įdomiai, pritaikydami teoriją praktikoje, atlikdami netradicines užduotis, stiprino kritinį mąstymą.

2) Mokytojai išbandė naujus, inovatyvius metodus, sukūrė savo dalyko individualios pažangos stebėsenos sistemą, parengė užduočių banką, patobulino IKT naudojimo kompetencijas ir pasiteisinusias praktikas naudojo mokant matematikos 5–8 klasių  mokinius, įgijo prasmingos patirties.

3) Pagerėjo mokinių ugdymo(si) pažanga ir rezultatai, mokytojai patobulėjo, vyko bendruomenės mokymasis. Parengtas rekomendacijų leidinys.

 2017 m. Gimnazija dalyvavo kino edukacijos projekte ,,Kino klubas“, kurį koordinavo Lietuvos kino centras. Mokiniams buvo suteikta galimybė peržiūrėti daug įvairių,  įdomių, turiningų filmų.

 2019 m. gimnazijos 15 mokytojų dalyvavo projekte ,,Bendrojo ugdymo mokytojų bendrųjų ir dalykinių kompetencijų tobulinimas” Nr. 09.4.2-ESFA-V-715-02-0001. Vyko mini mokymai temomis: mokėjimo mokytis kompetencijų ugdymas, pagalba mokantis, pamokos planavimas orientuojantis į mokinių kompetencijų ugdymą. Mokytojai įgytas kompetencija taiko savo veikloje.

 Mokykla dalyvauja savivaldybės skelbiamuose projektuose: 2018–2019 m. m. Vaikų ir jaunimo socializacijos projektas (vaikų vasaros stovykla) ,,Vasaros magija – 5“ ir Visuomenės sveikatos rėmimo specialiosios programos priemonių įgyvendinimo programa, projektas ,,Sveikatos kelias“.

**Neformaliojo vaikų švietimo pasiūla / pamokų panaudojimas 2019 m.**

|  |  |  |  |
| --- | --- | --- | --- |
| Būrelių skaičius | Panaudota valandų | Nepanaudota valandų | Mokinių, užimtų mokyklos būreliuose, proc. nuo bendro mokinių skaičiaus |
| 17 | 33 | 0 | 65 proc. |

**5 SKYRIUS**

 **MOKYKLOS RYŠIAI**

**Kokių ryšių ir kokiu tikslu Jūsų mokykla užmezgė su rajono, šalies ir / ar užsienio švietimo bei kitomis įstaigomis 2019 m.**

 Gimnazija bendradarbiauja su savivaldybės administracijos struktūriniais padaliniais, Vaiko gerovės komisija, tarpinstitucinio bendradarbiavimo koordinatoriumi, vaiko minimalios priežiūros priemones vykdančiais asmenimis, teritorine policijos įstaiga, vaiko teisių apsaugą savivaldybėje užtikrinančia institucija, švietimo, socialinių paslaugų, sveikatos priežiūros įstaigomis, nevyriausybinėmis organizacijomis ir kitomis suinteresuotomis institucijomis, įstaigomis ar asmenimis, Rokiškio r. pedagogine ir psichologine tarnyba. Gimnazija glaudžiai bendradarbiauja su Juodupės seniūnija, Juodupės vaikų lopšeliu-darželiu, Juodupės bendruomene, UAB ,,Rokvesta“, individualia Laimutės Sadauskienės įmone, girininkija, Rokiškio visuomenės sveikatos biuru ir Latvijos Aknystės vidurine mokykla. Nuo 2019 m. pradėta aktyviai bendradarbiauti su Ilzenbergo dvaru.

**Mokinių tėvų (globėjų) įtraukimas į mokyklos veiklą 2019 m.**

 Tėvai (globėjai) buvo įtraukti į strateginio plano kūrimą ir vertinimą. Kiekvienais metais atliekamos tėvų (globėjų) apklausos dėl ugdymo plano rengimo ir koregavimo. Jie yra aktyvūs ir visada laukiami įvairių renginių ir švenčių dalyviai ir žiūrovai. 2019 m.  vyko Vasario 16-osios minėjimas, kurio  metu įvairiose netradicinėse veiklose dalyvavo ir Juodupės gimnazijos mokinių tėvai ir globėjai.

**Kur ir kokiomis formomis 2019 m. viešinta Jūsų mokyklos veikla, pasiekimai**

Gimnazijos interneto svetainė, gimnazijos socialinio tinklo „Facebook“ paskyroje, vietinėje spaudoje ir švietimo naujienose.

**Kokios steigėjo pagalbos tikitės 2020 m.**

Tikimės didesnio finansavimo remonto darbams (būtinas remontas valgyklos salėje, pirmo aukšto koridoriuose), virtuvės marmitų įsigijimui ir turime pastabų dėl NŠS finansavimo tvarkos, dėl lėšų paskirstymo. Norime, kad mūsų surinktos lėšos ir liktų mūsų skyriui, kad nebūtų mažinamas biudžetas.

\_\_\_\_\_\_\_\_\_\_\_\_\_\_

 PRITARTA

 Rokiškio rajono savivaldybės tarybos

                                                                                                             2020 m. gegužės 29 d. sprendimu Nr. TS-

**ROKIŠKIO R. KAMAJŲ ANTANO STRAZDO GIMNAZIJOS**

**2019 metų veiklos ataskaita**

**1 SKYRIUS**

 **BENDRA INFORMACIJA IR MOKYKLOS IŠSKIRTINUMAS**

Mokyklos teisinė forma – biudžetinė įstaiga.

Steigėjas – Rokiškio rajono savivaldybės taryba.

Mokyklos tipas – gimnazija.

Mokyklos interneto svetainės adresas kamajugimnazija@gmail.com.

**Informacija iš mokyklos pažangos ataskaitos**

Mokyklos mokinių nuomonė apie mokyklą (*aukščiausios vertės 5 teiginiai*):

* Man svarbu mokytis;
* Mokykloje esame skatinami bendradarbiauti, padėti vieni kitiems;
* Per paskutinius 2 mėnesius aš iš kitų mokinių nesijuokiau, nesišaipiau;
* Man įdomi ir prasminga mokyklos organizuojama socialinė ir visuomeninė veikla;
* Mokytojai man padeda pažinti mano gabumus ir pomėgius.

Mokyklos mokinių tėvų nuomonė apie mokyklą (*aukščiausios vertės 5 teiginiai)*:

* Aš esu įtraukiamas į vaiko mokymosi sėkmių aptarimus mokykloje;
* Mokytojai padeda mokiniams suprasti mokymosi svarbą gyvenime;
* Mokykloje mokytojai mokinius moko bendradarbiauti, padėti vienas kitam;
* Mokykla skatina mokinius būti aktyviais mokyklos gyvenimo kūrėjais;
* Į mano vaiko klaidas per pamokas žiūrima kaip į mokymosi galimybę.

**Mokiniai tapo laimėtojais ir prizininkais:**

* Rajoninėse lietuvių kalbos ir literatūros, matematikos, biologijos, Mažųjų gamtininkų, etnokultūros, dailės olimpiadose, meninio skaitymo konkurse, respublikinėje dailės olimpiadoje, Lietuvos ir pasaulio ,,Matmintinio“ varžybose, Lietuvos mokyklų žaidynių kaimo vietovių mokyklų krepšinio varžybose.

**Mokyklos išskirtinumas, kuo galėtumėte dalintis su kitomis švietimo įstaigomis.**

Gimnazija išskirtinė savo struktūra, kurią sudaro gimnazija, gimnazijos ikimokyklinio ugdymo skyrius ir gimnazijos neformaliojo švietimo skyrius. Gimnazijoje vykdoma aktyvi metodinė veikla, kasmet vyksta metodinių grupių forumai, kryptingas ir nuoseklus ugdymas karjerai, aktyvi Veiklių tėvų klubo veikla, ugdymo(si) sėkmių apibendrinimas, sklaida tradiciniame renginyje „Garbės vakaras“. Išskirtinės galimybės mokytis neformaliojo švietimo skyriaus meninėse studijose visiems gimnazijos mokiniams ir ikimokyklinio ugdymo skyriaus ugdytiniams išskirtinis tęstinis ugdymas apimantis įvairius vaikų amžiaus tarpsnius nuo ikimokyklinio ugdymo. Aktyvi gamtosauginė ir sportinė veikla. Už kryptingą gamtosauginę veiklą gimnazija kasmet gauna Žaliąją vėliavą. Gimnazija dalyvauja Kazickų šeimos fondo remiamoje programoje ,,Jaunimas gali“. Efektyviai ir savalaikiai teikiama specialioji ir socialinė pagalba gimnazijos mokiniams aktyviai dalyvauja mokyklos veikloje mokinių klubas „ARA“ Galime dalintis su kitomis įstaigomis projekto ,,Mokinių akademinių gebėjimų atpažinimo ir jų ugdymo kokybės plėtra‘‘ patirtimis.

2018 m. Lietuvos Respublikos švietimo ir mokslo ministro įsakymu gimnazija pateko tarp 30 stipriausių Lietuvos Respublikos mokyklų, kaip gimnazija turinti stiprią geros mokyklos požymių raišką ir 2019 m. gimnazija gavo Kokybės krepšelio finansavimą**.**

**2 SKYRIUS**

 **DARBUOTOJAI**

**Gimnazijos organizacinė valdymo struktūra 2019 m.**

|  |  |
| --- | --- |
| Skyriaus pavadinimas | Pareigybė |
|  | Direktorius |
| Ugdymo ir pagalbos skyrius | Direktoriaus pavaduotojas ugdymui |
| Mokytojas |
| Psichologas |
| Specialusis pedagogas-logopedas |
| Socialinis pedagogas |
| Mokytojo padėjėjas |
| Bibliotekininkas |
| Duomenų bazės tvarkytojas |
| Raštinė | Raštinės vedėjas |
| Archyvo tvarkytojas |
| Buhalterija | Vyriausias buhalteris |
| Buhalteris |
| Ugdymo aprūpinimo ir ūkio skyrius | Ugdymo aprūpinimo ir ūkio skyriaus vedėjas |
| Darbų saugos specialistas |
| Kompiuterių tinklo priežiūros administratorius |
| Skaityklos darbuotojas |
| Pastatų priežiūros ir einamojo remonto darbininkas |
| Valytojas |
| Valytojas-rūbininkas |
| Aplinkos priežiūros darbininkas |
| Vairuotojas |
| Sargas |
| Budėtojas |

|  |  |
| --- | --- |
| Gimnazijos valgykla  | Vyriausias virėjas |
| Virėjas  |
| Ikimokyklinio ugdymo skyrius  | Ikimokyklinio ugdymo skyriaus vedėjas |
| Priešmokyklinio ugdymo mokytojas metodininkas |
| Auklėtojas |
| Logopedas |
| Meninio ugdymo mokytojas |
| Auklėtojo padėjėjas |
| Aplinkos ir vidaus priežiūros darbininkas |
| Pastatų priežiūros ir einamojo remonto darbininkas |
| Valytojas  |
| Ikimokyklinio ugdymo skyriaus valgykla | Virėjas-sandėlininkas |
| Virėjas |
| Neformaliojo švietimo skyrius  | Neformaliojo švietimo skyriaus vedėjas |
| Mokytojas |

|  |
| --- |
| **Pareigybių skaičius** |
| Administracija | Pagalbinis personalas | Kiti darbuotojai | Iš viso pareigybių | Laisvos pareigybės |
| 3 | 12,00 | 9,45 | 29 | 0,55 |

|  |
| --- |
| **Mokytojų skaičius** |
| Iš viso mokytojų | Atestuoti mokytojai | Vyresnieji mokytojai | Mokytojai metodininkai | Mokytojai ekspertai | Trūko mokytojų  |
|  |  |  |  |  |  |
| 31 | 7 | 12 | 12 | - | - |

**Mokyklos vadovai 2019 m.**

|  |  |
| --- | --- |
| Vardas, pavardė | Kvalifikacijos tobulinimas 2019 m.  |
| Direktorius | Mokyklos veiklos kokybės duomenų analizė, panaudojimas mokyklos veiklos tobulinimui – 18 val.Mokyklų išorinis vertinimas, naujovės, rizikos vertinimas – 15 val.Švietimo aktualijos – 8 val. |
| Direktoriaus pavaduotojas ugdymui | Darbuotojų veiklos vertinimo rodiklių analizė ir pokalbio kokybės apžvalga – 6 val.Mokymai mokyklų vaiko gerovės komisijoms – 8 val.Įsivertinimo organizavimas mokykloje – 8 val. |

**Reikšmingiausi vadybinės veiklos pasiekimai (vadovo indėlis tobulinant įstaigos veiklą) 2019 m.**

Siekdama gimnazijos tikslų įgyvendinimo skatinau mokytojus kelti profesinę kvalifikaciją, dalintis gerąja pedagogine darbo patirtimi vedant integruotas pamokas, stebint kolegų pamokas, jas aptariant metodinėse grupėse ir gerąsias patirtis panaudojant pamokose. Sudariau darbo grupę ir koordinavau jos veiklą rengiant mokinių pažangos ir pasiekimo vertinimo tvarkos aprašą. Skatinau mokytojus stebėti, fiksuoti analizuoti mokinių pažangą ir pasiekimus pamokose, stebėjau mokytojų vedamas pamokas, jas analizavau kartu su mokytojais aptariant kiekvieną pamoką individualiai, išskiriant stipriausius ir tobulintinus pamokos aspektus. Siekiau palankios bendravimo ir bendradarbiavimo atmosferos, skatinau mokytojus dalintis gerąja profesine patirtimi tradiciniuose metodiniuose forumuose, dalyvauti kartu su mokiniais įvairiuose renginiuose gimnazijoje, edukacinėse išvykose. Skatinau klasių vadovus įtraukti mokinius dalyvauti socialinėje pilietinėje veikloje. Skatinau projektinę veiklą. Inicijavau dalyvavimą Kazickų šeimos fondo remiamoje programoje ,,Jaunimas GALI“. Skatinau mokytojus dalyvauti projekte ,,Mokyklos – Europos Parlamento ambasadorės“, taip pat Kūrybinio ugdymo projekte „Ekrane ir šalia – nepažinti pasauliai“. Sudariau galimybes ir skatinau Aktyvių tėvų klubo koordinatorių organizuoti klubo susirinkimus gimnazijoje. 2019 m. Aktyvių tėvų klubas susirenka gimnazijoje vieną kartą per savaitę, analizuoja klausimus susijusius su įvairaus amžiaus vaikų ugdymu, bendravimu, planuoja savo veiklą. Aktyviai dalyvauja gimnazijos renginiuose, inicijuoja naujas veiklas, motyvuoja kitus mokinių tėvus aktyviau domėtis gimnazijos veiklomis. Mokiniai žino apie Aktyvių tėvų klubo veiklą, tai juos motyvuoja pozityviam elgesiui, skatina būti aktyviems.

Skatinau klasių vadovus įtraukti vyresniųjų klasių mokinių tėvus dalyvauti mokinių karjeros planavime pasirenkant ugdymosi dalykus, taip pat aptarti ir kartu siekti mokinio individualios pažangos, kai individualių pokalbių metu pažangos siekimo kryptis numato mokinys, mokytojas ir mokinio tėvai kartu.

Inicijavau Žaidimų kambario įrengimą pradinių klasių mokiniams, edukacinių-poilsio erdvių įrengimą gimnazijos mokiniams.

**Gimnazijos neformaliojo švietimo skyriuje** 2019 m. inicijavau naujų studijų steigimą: dainavimo ir choreografijos. 2019 m. neformaliojo švietimo skyriuje veikė šios studijos: liaudiškos muzikos, estradinės muzikos, fortepijono, dailės, teatrinės raiškos, choreografijos, dainavimo ir estetikos. Neformaliojo švietimo skyriaus mokytojus skatinau kelti pedagoginę ir profesinę kvalifikaciją, inicijavau muzikinių instrumentų atnaujinimą.

**Gimnazijos ikimokyklinio ugdymo skyriuje** skatinau pedagogų ir tėvų bendradarbiavimą. Inicijavau naujų baldų, žaidimų įsigijimą tenkinant ikimokyklinio ir priešmokyklinio ugdymo vaikų poreikius ugdymui.

**Mokytojų pasiskirstymas pagal amžių**

|  |  |  |  |  |  |
| --- | --- | --- | --- | --- | --- |
| Amžius | 20–30 m. | 31–40 m. | 41–50 m. | 51–60 m. | 61 m. ir vyresni |
| Mokytojų skaičius | 3 | 1 | 5 | 17 | 5 |

**Mokytojų kvalifikacijos tobulinimo prioritetai 2019 m., kiek proc. pedagogų kėlė kvalifikaciją**

95 proc. gimnazijos mokytojų kvalifikaciją kėlė seminaruose, kursuose, metodiniuose pasitarimuose šiomis temomis: klasių vadovų ir mokinių tėvų bendradarbiavimas, pagalba mokiniams, turintiems specialiųjų poreikių, saugios, bendradarbiavimu grįstos aplinkos gimnazijoje kūrimas.

**Reikšmingiausi pedagoginės veiklos pasiekimai 2019 m.**

Matematikos mokytojas parengė Lietuvos ir pasaulio „Matmintinio“ varžybų nugalėtojus, lietuvių kalbos ir literatūros mokytojų veikla – projektai gimnazijos bendruomenei „Kunigas ir poetas Antanas Strazdas“ ir „Vaižganto keliu – atrandame, pažįstame, kuriame“. Anglų kalbos mokytoja inicijavo ir dalyvavo su 1–4g kl. mokiniais projekte „Mokykla – Europos Parlamento ambasadorė“. Gimnazija tapo Europos Parlamento ambasadorė Lietuvoje. Projektas integruotas į gimnazijoje organizuojamas ugdymo veiklas, pamokas. Gimnazijos bendruomenė dalyvavo Olweus patyčių prevencijos programoje. Tikybos mokytojos organizuojamos Karjeros planavimo veiklos mokiniams, suburtas „Veiklių tėvų“ klubas, koordinuota jo veikla. 2019 m. Aktyvių tėvų klubas gimnazijoje rinkosi vieną kartą per savaitę, analizavo klausimus susijusius su įvairaus amžiaus vaikų ugdymu, bendravimu. Aktyviai dalyvavo gimnazijos renginiuose, motyvavo kitus mokinių tėvus aktyviau domėtis gimnazijos veiklomis. Mokiniai žinojo apie Aktyvių tėvų klubo veiklą, tai juos motyvavo pozityviam elgesiui, skatino būti aktyviems.

**Mokykloje dirbę specialistai 2019 m.**

|  |  |  |
| --- | --- | --- |
| Specialistas | Darbuotojų Skaičius ***/*** pareigybių skaičius | Pastabos (amžius, pedagoginio darbo stažas) |
| Socialinis pedagogas | 1 / 1,00 | 58 m. / 30 m. |
| Specialusis pedagogas-logopedas | 1 / 1,00 | 51 m. / 27 m. |
| Mokytojas padėjėjas | 1 / 1,00 | 43 m. / 13 m. |
| Bibliotekininkas | 1 / 1,00 | 48 m. / 12 m. |

**Pastabos, problemos dėl pareigybių, darbuotojų (specialistų) 2019 m.**

Gimnazija negali dėl lėšų stokos turėti psichologo, nors jis gimnazijai yra reikalingas.

**Ikimokyklinio ugdymo skyriaus darbuotojai**

|  |
| --- |
| **Pareigybių skaičius** |
| Administracija | Pagalbinis personalas | Kiti darbuotojai | Iš viso pareigybių | Laisvos pareigybės |
| 0,50 | 10,50 | 2,55 | 13,55 | - |

|  |
| --- |
| **Auklėtojų skaičius** |
| Iš viso auklėtojų | Atestuoti auklėtojai | Vyresnieji auklėtojai | Auklėtojai metodininkai | Auklėtojai ekspertai | Trūko m auklėtojų |
| 4 | - | 3 | 1 | - | - |

**Auklėtojų pasiskirstymas pagal amžių**

|  |  |  |  |  |  |
| --- | --- | --- | --- | --- | --- |
| Amžius | 20–30 m. | 31–40 m. | 41–50 m. | 51–60 m. | 61 m. ir vyresni |
| Auklėtojų skaičius | - | - | 2 | 2 | - |

**Ikimokykliniame skyriuje dirbę specialistai 2019 m.**

|  |  |  |
| --- | --- | --- |
| Specialistas | Darbuotojų Skaičius ***/*** pareigybių skaičius | Pastabos (amžius, pedagoginio darbo stažas) |
| Logopedas | 1 / 0,50 | 51 m. / 27 m. |

**Pastabos, problemos dėl pareigybių, darbuotojų (specialistų) 2019 m.**

Ikimokyklinio ugdymo skyriuje darbuotojų netrūko.

**Neformaliojo švietimo skyriaus darbuotojai**

|  |
| --- |
| **Pareigybių skaičius** |
| Administracija | Pagalbinis personalas | Kiti darbuotojai | Iš viso pareigybių skaičius | Laisvos pareigybės |
| 0,50 | - | - | 0,50 | - |

|  |
| --- |
| **Mokytojų skaičius** |
| Iš viso mokytojų | Atestuoti mokytojai | Vyresnieji mokytojai | Mokytojai metodininkai | Mokytojai ekspertai | Trūko mokytojų  |
| 6 | 2 | 3 | 1 | - | - |

**Mokytojų pasiskirstymas pagal amžių**

|  |  |  |  |  |  |
| --- | --- | --- | --- | --- | --- |
| Amžius | 20–30 m. | 31–40 m. | 41–50 m. | 51–60 m. | 61 m. ir vyresni |
| Mokytojų skaičius | 1 | - | - | 5 | - |

**3 SKYRIUS**

 **MOKYKLOS APLINKA**

**Trumpas mokyklos kontekstinės aplinkos aprašymas**

Gimnazija – sudėtingos struktūros įstaiga, turinti ikimokyklinio ugdymo ir neformaliojo švietimo skyrius.

 Demografinė situacija nėra palanki – 2019 metais gimnaziją baigė 32 abiturientai, į pirmą klasę atėjo 12 mokinių. Bendras mokinių skaičius lyginant su 2018 metais sumažėjo – nuo 221 (rugsėjo mėn. duomenimis) iki 208 mokinių 2019 metais (rugsėjo mėn. duomenimis).

Dauguma (63 proc.) mokinių yra pavėžėjami į gimnaziją mokykliniais autobusais, dauguma mokytojų (apie 60 proc.) važinėja iš aplinkinių gyvenviečių ir Rokiškio miesto.

Toliau kaip 3 km. nuo mokyklos gyvenančių mokinių skaičius – 132.

**Pavežamų mokinių skaičius**

|  |  |  |  |  |  |
| --- | --- | --- | --- | --- | --- |
| Mokyklos (geltonuoju) autobusu | Autobusų parko autobusu | Vežioja tėvai | Kita  | Iš viso kiek vežiojama | Nepavežama |
|  95 | 32 | - | 18 | 145 | - |

**Mokyklos ugdymui(si) naudojamos patalpos, priemonės**

Gimnazija renovuota, klasių ir mokomųjų kabinetų mokiniams užtenka. 2019 m. atnaujinti informacinių technologijų, technologijų (medžio darbų), tikybos-dailės kabinetai, įrengtas pradinių klasių mokiniams Žaidimų poilsio kambarys. Gimnazijoje yra valgykla, sporto salė, lauko krepšinio aikštelė, įrengtos edukacinės-poilsio erdvės gimnazijos II aukšte.

**Gimnazijos finansavimas. Ūkinė veikla**

|  |  |
| --- | --- |
| **Finansavimo šaltiniai** | **2019 m. (Eur)** |
| Mokymo lėšos | 451440,00 |
| Savivaldybės biudžetas | 280849,00 |
| Specialiųjų programų lėšos | 16764,51 |

**Informacija apie kitas gautas lėšas 2019 m. (gimnazija)**

|  |  |  |
| --- | --- | --- |
| **Finansavimo šaltinis** | **Lėšos (Eur)** | **Kur panaudota, kas įsigyta** |
| Kokybės krepšelio projektas | 22453,60 | Nepanaudota, perkelta į 2020 m. |
| 2 proc. GPM | 656,67 | Nepanaudota, perkelta į 2020 m., taupoma |
| Savivaldybės biudžetas | 250,00 | Panaudota mokinių vasaros stovyklai |

**Informacija apie remonto darbus, kitą materialinės bazės turtinimą**

Nupirkti baldai mokinių klubui „ARA“, mokomiesiems kabinetams ir klasėms – 3 projektoriai, 3 nešiojami kompiuteriai, 1 kompiuterinis stalas, 1 magnetinė lenta, 4 spintos, informacinių technologijų kabinetui – 3 virtualios darbo vietos, 18 kompiuterinių stalų ir kėdžių, įsigyta pagal poreikį vadovėlių ir mokomųjų priemonių.

 Einamojo remonto darbai gimnazijoje nebuvo atliekami, gimnazija renovuota, 2019 m. nebuvo poreikio.

**Ikimokyklinio ugdymo skyriaus** **finansavimas. Ūkinė veikla**.

|  |  |
| --- | --- |
| **Finansavimo šaltiniai** | **2019 m. (Eur)** |
| Mokymo lėšos | 51312,00 |
| Savivaldybės biudžetas | 104436,00 |
| Specialiųjų programų lėšos | 8321,03 |

**Informacija apie remonto darbus, kitą materialinės bazės turtinimą**

Įsigytas 1 nešiojamas kompiuteris, 2 spausdintuvai, mokymo priemonių pagal poreikį. Atliktas kosmetinis remontas: nulakuotos grupių grindys, nudažyti lauke suoliukai.

**Neformaliojo švietimo skyriaus finansavimas, ūkinė veikla.**

|  |  |
| --- | --- |
| **Finansavimo šaltiniai** | **2019 m. (Eur)** |
| Mokymo lėšos | 3033,00 |
| Savivaldybės biudžetas | 46748,00 |
| Specialiųjų programų lėšos | 3054,00 |

**Informacija apie remonto darbus, kitą materialinės bazės turtinimą**

Neformaliojo švietimo skyriaus užsiėmimų patalpose 2019 m. nebuvo atliekami, nes nebuvo poreikio. Įsigytas 1 mikrofonas, stygos kanklėms, 3 pianino kėdės, 6 pufai kanklių klasei.

**4 SKYRIUS**

 **MOKINIAI, MOKINIŲ PASIEKIMAI**

**Mokinių skaičiaus kaita**

|  |  |  |
| --- | --- | --- |
|  | Mokinių skaičius | Klasių komplektų skaičius |
| 2018 m. rugsėjo 1 d. |  221 |  14 |
| 2019 m. rugsėjo 1 d. |  208 |  12 |
| Skirtumas  |  -13 |  - 2 |

**Mokinių socialinis kontekstas 2019 m.**

|  |  |
| --- | --- |
| Mokiniai, likę be tėvų globos | 2 (auga su seneliais) |
| Rizikos grupės mokinių skaičius | 34 |
| Užfiksuota smurtinių atvejų mokykloje | 2 |
| Nemokamai maitinamų mokinių skaičius | 108 |

**Mokinių socialinio konteksto įtaka ugdymo procesui, mokymosi pasiekimams, kaip sprendžiate iškylančias problemas, kokios pagalbos pasigendate**

Gimnazijoje švietimo pagalbą mokiniams teikia socialinė pedagogė, specialioji pedagogė-logopedė, atvykstantys psichologai. Gimnazijoje yra 51 specialiųjų ugdymosi poreikių mokinių. Jiems nuolatinę pagalbą pagal poreikį teikia gimnazijos pagalbos mokiniui specialistų komanda. Sprendžiant gimnazijos mokinių ir jų šeimose iškylančias problemas bendradarbiaujama su Kamajų, Panemunėlio, Kriaunų seniūnijos socialiniais darbuotojais, savivaldybės Vaiko gerovės komisija (toliau – VGK), Vaikų teisių apsaugos tarnyba, Pedagogine psichologine tarnyba, Visuomenės sveikatos priežiūros centru, Rokiškio socialinės paramos centru ir Nepilnamečių reikalų policijos pareigūnais. Gimnazijoje nuolat vyksta VGK posėdžiai, kuriuose dalyvauja mokinių tėvai, Nemažai daliai tėvų (globėjų) (ypač rizikos grupės šeimose) trūksta socialinių ir bendravimo su vaikais įgūdžių. Pagrindinė pagalbos vaikui ir darbo su tėvais forma – individualūs pagalbos specialistų, klasės vadovų pokalbiai su mokiniais ir mokinių tėvais (globėjais).

**Mokinių lankomumas 2018–2019 m. m.**

|  |  |
| --- | --- |
| Vidutiniškai praleista pamokų per mokslo metus(1 mokiniui) | Vidutiniškai praleista pamokų be pateisinamos priežasties (1 mokiniui) |
| 1–4 kl. | 5–8 kl. | 1g (9)–4g kl. | 1–4 kl. | 5–8 kl. | 1g (9)–4g kl. |
| 32,7 | 40,2 | 77,46 | 1 | 0,5 | 8,97 |

**Pagrindinės 2018–2019 m. m. lankomumo problemos ir jų sprendimai**

Pamokų nelankymo priežastys: socialinė vaiko aplinka (neatsakingas tėvų požiūris), mokymosi motyvacijos stoka, ligos. Gimnazijoje pamokų nelankymo problemos analizuojamos trišaliuose individualiuose pokalbiuose su mokiniu, jo tėvais, klasės vadovu (esant sudėtingesnei situacijai, su gimnazijos vadovais), VGK posėdžiuose, mokytojų tarybos posėdžiuose. Bendradarbiaujame su seniūnijų socialiniais darbuotojais. Tėvų susirinkimuose tėvams mokymus veda psichologai. Sprendžiant lankomumo problemas bendradarbiaujama su Rokiškio pedagoginės psichologinės tarnybos specialistais.

**Mokinių akademiniai pasiekimai ir išsilavinimo įgijimas. Mokinių pažangos stebėjimas.**

Mokinių, pasiekusių mokymosi pažangą per 2018–2019 m. m. proc.

|  |  |  |
| --- | --- | --- |
| Klasė | Lietuvių k. | Matematika |
| 4 kl. | 100 | 100 |
| 8 kl. | 72 | 75 |

4 ir 8 kl. mokinių vertinimas pasinaudojant NMPP, pagrindinės įžvalgos:

4 kl. aukštesnįjį lygį pasiekė: skaitymo – 8,3 proc.; rašymo – 8,3 proc.; pasaulio pažinimo – 25 proc. mokinių. Bendras 4 kl. mokinių pasiekimų vidurkis: matematikos – 52,5 proc., skaitymo – 61,2 proc., rašymo – 59,2 proc., pasaulio pažinimo – 59,5 proc. lyginant su šalies vidurkiu.

Svarbiausias uždavinys 4 kl. – ugdyti visų dalykų aukštesniuosius mąstymo gebėjimus. Mokant matematikos svarbiausias tikslas – komunikavimas ir bendrosios problemų strategijos, mokant skaitymo – interpretavimas, mokant rašymo (teksto kūrimo) – raštingumas.

8 kl. buvo vykdomas bandomasis elektroninis nacionalinis mokinių pasiekimų patikrinimas. Mokinių pasiskirstymas pagal pasiekimų grupes: matematika – aukštesnieji pasiekimai – 0 proc., aukštesnieji vidutiniai – 37,5 proc., žemesnieji vidutiniai – 37,5 proc., žemesnieji pasiekimai – 25 proc. Gamtos mokslai – aukštesnieji pasiekimai – 5,9 proc., aukštesnieji vidutiniai – 29,4 proc., žemesnieji vidutiniai – 47,1 proc., žemesnieji pasiekimai – 17,6 proc.

8 kl. svarbiausias uždavinys – išmokyti pritaikyti žinias (ugdyti mokėjimo mokytis kompetenciją) ir matematikos, ir gamtos mokslų pamokose.

**Mokinių, baigusių pagrindinio ugdymo programą ir įgijusių pagrindinį išsilavinimą, skaičius / dalis**

|  |  |  |
| --- | --- | --- |
| Mokinių skaičius | Mokinių, įgijusių pagrindinį išsilavinimą, skaičius  | Įgijusių pagrindinį išsilavinimą mokinių dalis (proc.) |
| 22 | 22 | 100 |

**Pagrindinio ugdymo pasiekimų patikrinimo rezultatai**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 1 | 2 | 3 | 4 | 5 | 6 | 7 | 8 | 9 | 10 |
| Lietuvių kalba | - | - | - | 2 | 5 | 4 | 5 | 3 | - | 3 |
| Matematika | - | 1 | 6 | 4 | 2 | 1 | 3 | 2 | 3 | - |

**Mokinių, įgijusių vidurinį išsilavinimą, skaičius / dalis**

|  |  |  |
| --- | --- | --- |
| Mokinių skaičius | Mokinių, įgijusių vidurinį išsilavinimą, skaičius | Įgijusių vidurinį išsilavinimą mokinių dalis (proc.) |
| 32 | 32 | 100 |

|  |  |  |  |  |  |  |
| --- | --- | --- | --- | --- | --- | --- |
| **Egzaminas** | **Kandidatų skaičius** | **Neišlaikė** | **16–35** | **36–85** | **86–99** | **100** |
| Užsienio kalba (anglų)  | 15 | - | 6 | 5 | 4 | - |
| Lietuvių kalba ir literatūra | 13 | 1 | 5 | 3 | 4 | - |
| Chemija | 1 | - | - | - | 1 | - |
| Fizika | 1 | - | - | 1 | - | - |
| Matematika | 17 | 6 | 7 | 4 | - | - |
| Istorija | 12 | - | 7 | 5 | - | - |
| Biologija | 3 | - | - | 1 | 2 | - |
| Geografija | 3 | - | 2 | 1 | - | - |
| Informacinės technologijos  | 3 | - | - | 1 | 2 | - |

**Valstybinių brandos egzaminų rezultatai**

**Įgijusiųjų pagrindinį / vidurinį išsilavinimą ir tais pačiais metais tęsiančių mokslą, skaičius / dalis bei pasiskirstymas švietimo sistemoje**

|  |  |  |
| --- | --- | --- |
| Išsilavinimas | Baigusių mokinių skaičius | Tais pačiais mokslo metais tęsiančių mokslą švietimo sistemoje, skaičius / dalis (proc.) |
| Įgijusių pagrindinį išsilavinimą | 22 | IIIg klasėje – 20 mokinių / 90,9 proc.Profesinio rengimo centruose – 2 / 9,09 proc. |
| Įgijusių vidurinį išsilavinimą |  | Aukštosiose universitetinėse mokyklose – 5 / 15,6 proc.Kolegijose – 9 / 28,1 proc.Profesinėse – 6 / 18,7 proc.Užsienio aukštosiose mokyklose – nėra |

Kartojančių kursą (pirmą, antrą kartą) mokinių skaičius / dalis – 3 / 1,4 proc.

Į aukštesnę klasę su nepatenkinamais pažymiais keliamų mokinių skaičius / dalis – nėra.

**Kiti mokinių 2019 m. pasiekimai konkursuose, varžybose, olimpiadose, projektuose ir kt.**

|  |  |  |
| --- | --- | --- |
| Rajoniniai | Respublikiniai | Tarptautiniai |
| Dalyvavusių skaičius | Nugalėtojų skaičius | Dalyvavusių skaičius | Nugalėtojų skaičius | Dalyvavusių skaičius | Nugalėtojų skaičius |
| Apie 120 | 30 – olimpiadų ir konkursų prizininkai.Apie 30 – sportinių varžybų prizininkai. | 50 | 20 | 5 | 1 |

**Ypatingi, išskirtiniai mokinių laimėjimai 2019 m. garsinę mokyklą, miestą, rajoną:**

* 4g kl. mokinė – Lietuvos ir pasaulio „Matmintinio“ varžybų čempionė, olimpiadų prizininkė;
* 6 ir 1g kl. mokiniai – Lietuvos ,,Matmintinio“ varžybų laimėtojai ir pasaulio ,,Matmintinio“ konkurso dalyviai;
* Gimnazijos komanda – Lietuvos ,,Matmintinio‘‘varžybų čempionė;
* 4g kl. mokinė – respublikinės dailės olimpiados prizininkė (II laipsnio diplomas);
* 1g, 2g kl. Mokiniai – Lietuvos mokyklų žaidynių kaimo vietovių mokyklų krepšinio varžybų II vietos laimėtojai.

**Mokyklos projektinė veikla 2019 m.**

Respublikinis projektas „Jie garsino Šimonis. Kunigas ir poetas Antanas Strazdas“. Projekte dalyvavo gimnazijos Jaunieji žurnalistai. Poeto Antano Strazdo atminimas įamžintas projekto leidinyje. Projektas „Vaižganto keliu – atrandame, pažįstame, kuriame“, remiamas Kultūros paveldo departamento. Gimnazistai fiksavo svarbiausius rašytojo Vaižganto biografijos faktus, sukūrė fotografijų iš kelionių po Svėdasų apylinkes ciklą. Projektas skirtas Vaižganto metams. Projektas „Mokyklos – Europos Parlamento ambasadorės“. Gimnazija tapo Europos Parlamento ambasadore Lietuvoje. Programa ,,Jaunimas gali“ – gyvenimo įgūdžių programa Lietuvos regionų jaunimui, remiama Kazickų šeimos fondo. Gimnazijos mokinių komanda dalyvauja sporto varžybose, edukacinėse išvykose, diskusijose. Siekiama ugdyti mokinių kritinį mąstymą, atsakomybę, formuoti sveiko gyvenimo būdo įgūdžius. Kūrybinio ugdymo projektas „Ekrane ir šalia – nepažinti pasauliai“. Projekto veiklas organizavo profesionalūs kino režisieriai. Gimnazistų komandos susipažino su kino žanrais, dalyvavo filmų peržiūrose bei juos analizavo. Kino dirbtuvėse mokiniams buvo pristatyti kino filmo kūrimo etapai, pagrindiniai kino kalbos elementai, dramaturgijos principai, dokumentinio ir vaidybinio filmo specifika. Pasitelkę kino profesionalų pagalbą gimnazistai idėjas įprasmino savo kūrybos filmais. Šis projektas reikšmingas kuriant gimnazijoje Edukacinio kino klubą. Olweus patyčių prevencijos programa. Svarbiausias gimnazijos bendruomenės tikslas – kurti saugią ir draugišką aplinką, sumažinti patyčias, teikti pagalbą kiekvienam mokiniui. Ši programa padėjo visiems gimnazijos darbuotojams išmokti atpažinti patyčias ir tinkamai į jas reaguoti, sutelkė bendruomenę.

**Neformaliojo vaikų švietimo pasiūla / pamokų panaudojimas 2019 m.**

|  |  |  |  |
| --- | --- | --- | --- |
| Būrelių skaičius | Panaudota valandų | Nepanaudota valandų | Mokinių, užimtų mokyklos būreliuose, proc. nuo bendro mokinių skaičiaus |
| 12 | 24 | 2 | 76 proc. |

Pastabos, kodėl nepanaudojamos valandos (jeigu nepanaudojamos): gimnazijoje yra NŠ skyrius, vyko „Ąžuolo“ krepšinio mokyklos treniruotės, taigi daugiau kaip 100 mokinių dalyvavo šiose veiklose.

**Ikimokyklinio ugdymo skyrius**

 Ikimokyklinio amžiaus grupių vaikai ugdomi vadovaujantis vaikų ikimokyklinio ugdymo programa. Priešmokyklinio amžiaus vaikai – bendrąja priešmokyklinio ugdymo ir ugdymo (si) programa. Vaikų pasiekimai ikimokyklinėje grupėje vertinami „Žingsnelių“ metodu, vadovaujantis ikimokyklinio amžiaus vaikų pasiekimų aprašu. Pasiekimai fiksuojami aprašuose, darbai kaupiami vertinimo aplankuose. Pirmą kartą „Kiškučių“ grupėje taikytas vaikų pasiekimų aprašymo metodas – „Laiškai tėvams“ apie vaikų gebėjimų ugdymą ir pasiekimus. Kokybišką ikimokyklinio ir priešmokyklinio ugdymo programų įgyvendinimą pavyko pasiekti planuojant bei organizuojant ugdomąjį procesą ir atsižvelgiant į individualius kiekvieno ugdytinio poreikius, taip pat analizuojant pedagoginės ir metodinės veiklos rezultatus metodinėje grupėje, posėdžiuose bei tėvų susirinkimuose. Visos grupių auklėtojos metų eigoje kūrė metodines priemones veikloms, edukacines erdves šventėms. Organizavo įvairius renginius, šventinius rytmečius vaikams, įtraukdamos į bendrą veiklą vaikų tėvus. Rengė pranešimus ir savo darbo patirtimi noriai dalinosi metodinėje grupėje.

Visų grupių vaikai dalyvavo respublikinėje parodoje „Margučiai per Rokiškį ritas“. „Nykštukų“ grupės vaikai dalyvavo rajoninėje etno šventėje „Mes mažieji lietuvaičiai“, Rokiškio rajono priešmokyklinio amžiaus vaikų mokomojoje – ugdomojoje viktorinoje „Trijų švieselių miestelyje“. Priešmokyklinio amžiaus vaikai dalyvavo tarptautiniame projekte „Kuriu raidę“ (pateikti vaikų darbeliai) bei respublikiniame konkurse „Metų laikai – mano draugai“. Taip pat dalyvauta Tarptautinės komisijos nacių ir sovietinio okupacinių režimų nusikaltimams Lietuvoje įvertinti iniciatyvoje, skirtoje paminėti Tarptautinę tolerancijos dieną ir šiai progai vaikai kūrė švyturius.

Bendruomenės mikroklimatas gerintas puoselėjant tradicijas – gražinti skyriaus aplinką, išlaikant skyriaus savitumą, kuriant edukacines erdves ir įtraukiant tėvus bei skyriaus darbuotojus. Tėvų iniciatyva ikimokyklinio ugdymo skyriaus lauko aplinką papuošė „Mediniai traukinukai“, rankų darbo vazonai gėlėms sodinti. „Nykštukų“ grupės tėvai padovanojo tris medinius „Nykštukus“. „Kiškučių“ grupės tėvai dalyvavo projektuose ,,Pamaitink alkaną paukštelį“ ir gamino lesyklėles paukščiukams. „ Boružėlių“ grupėje vyko paroda „Šeimų kalėdinis žaisliukas“.

Ugdytiniai ir jų tėvai skatinti padėkos raštais ir žodinėmis padėkomis tėvų susirinkimų metu, gimnazijos renginyje „Garbės vakaras“.

Nuolat puoselėjami glaudūs ryšiai su vaikų šeimomis. Puikiai pavykusi iniciatyva – organizuota ,,Auklėtojos asistento savaitė“. Vyko „Atvirų durų savaitė“ tėvams, vaikų mamos lankėsi grupėse ir stebėjo vykstančias veiklas. Visų grupių tėveliai kartu su vaikais dalyvavo kalėdinėse dirbtuvėse ,,Žaisliukas eglutei“. Organizuotos šventės su šeimomis – kalėdinė šventė bei Šeimos šventės grupėse.

 Per metus vyko du tėvų susirinkimai (vienas visuotinis ir grupių individualūs susirinkimai). Visuotinio susirinkimo tema „Ne lepinu, o skatinu“. Individualiuose kiekvienos grupės tėvų susirinkimuose individualias konsultacijas tėvams teikė psichologė. Visos grupių auklėtojos organizavo individualius pokalbius su tėvais, aptariant ugdymo ypatumus, vaiko galias, gebėjimus, silpnąsias ir stipriąsias vietas, pagalbos būdus ir galimybės, išsiaiškinant tėvų lūkesčius.

Glaudžiai bendradarbiauta su socialiniais partneriais – Kamajų seniūnija, Kamajų seniūnijos biblioteka, Rokiškio Krašto muziejumi, Rokiškio rajono savivaldybės Juozo Keliuočio viešąja biblioteka, Rokiškio rajono policijos komisariatu, Rokiškio rajono priešgaisrine tarnyba, Rokiškio Pedagogine psichologine tarnyba. Vyko susitikimas su policijos pareigūnėmis „Susipažinimas su policininko profesija“. Vaikai susipažino su policininkų nešiojama ir naudojama amunicija. Aptarė ir praktiškai išbandė keleto specialiųjų priemonių panaudojimo būdus. Taip pat vyko susitikimas su Rokiškio rajono ugniagesiais. Vaikai sužinojo, kokie pavojai tyko tamsiu paros metu, žaidžiant su ugnimi ar vieniems vaikštant ant užšalusių vandens telkinių. Susitikimas su rajono policijos pareigūne „Atšvaitų dienai“ paminėti. Vaikai sužinojo, kaip teisingai nešioti atšvaitus, žiūrėdami specialius filmukus, įsitikino jų svarba žmogaus saugumui. „Nykštukų“ grupės vaikai gamino žaisliukus Kamajų bažnyčios eglutei, dalyvavo skaitymo valandėlėje, kuri vyko Rokiškio r. Kamajų Antano Strazdo gimnazijos bibliotekoje Su menine programa. „Nykštukų“ grupės vaikai dalyvavo tradicinėje Kamajų miestelio šventėje „Kuc kuc Kamajuos“, bei Kamajų seniūnijos Kultūros namuose minint Vasario 16-ąją. Taip pat dalyvavo Tarptautiniame mažų miestelių vokalistų konkurse ,,Obels žiedo giesmė" Obeliuose. Grupių vaikų meninės programėlės rodytos Rokiškio r. Kamajų Antano Strazdo gimnazijos renginiuose ( Mokytojo diena, Gimnazijos Garbės vakaras).

Ikimokyklinio ugdymo skyrius dalyvauja programose „Vaisių vartojimo skatinimas mokyklose“ ir „Pienas vaikams“. Šių programų įgyvendinimas padeda formuoti ugdytinių taisyklingos mitybos įpročius, kurie yra vieni svarbiausių veiksnių, užtikrinančių vaikų sveikatą. Nuo sausio mėnesio skyrius dalyvauja Socialinės apsaugos ir darbo ministerijos inicijuotame bandomajame projekte – nemokamas maitinimas (pietūs) vaikams, kurie mokosi pagal priešmokyklinio ugdymo programą bendrojo ugdymo mokyklose.

**Ikimokyklinio ugdymo skyriaus išskirtinumas**

Nuo 2018 mokslo metų rugsėjo mėn. ikimokyklinio ugdymo skyriuje yra sudarytos sąlygos lankyti gimnazijos neformaliojo švietimo skyriaus estetikos studiją, kurioje ikimokyklinio ugdymo skyriaus vaikai ugdosi meninius gebėjimus teatro, muzikos, šokio bei dailės srityse.

Toliau kaip 3 km nuo mokyklos gyvenančių vaikų skaičius – 30.

Pavežamų vaikų skaičius – 15.

|  |  |  |  |  |  |
| --- | --- | --- | --- | --- | --- |
| Mokyklos(geltonuoju)autobusu | Vežioja tėvai | Autobusų parko transportu | Kita | Iš viso vežiojama | Nepavežama  |
| 11 | 15 | 4 | - | 30 | - |

**Vaikų skaičius ir pasiekimai**

|  |  |  |
| --- | --- | --- |
| Amžius | 2019 metai (skaičius) | 2018 metai (skaičius) |
| **2019-01-01** | **2019-09-01** | **2019-12-31** | **2018-09-01** | **2018-12-31** |
| Ikimokyklinis | 38 | 41 | 40 | 39 | 38 |
| Priešmokyklinis | 3 | 10 | 10 | 3 | 3 |
| **Viso:** | 41 | 51 | 50 | 42 | 41 |

**Specialiųjų ugdymosi poreikių vaikai**

|  |  |  |
| --- | --- | --- |
| Bendras vaikų skaičius2019-12-31 | Vaikų skaičius, kuriems per 2019 metus buvo rekomenduota suteiktispecialiąją pedagoginę pagalbą (log., spec. pedag.) | Vaikų skaičius, kuriems per 2019 metus buvo suteikta specialioji pedagoginė pagalba |
|  50 |  18 |  18 |

Vaikų išlaikymas skyriuje. Mokesčio už vaikų išlaikymą ugdymo įstaigoje lengvatos (2019-12-31 duomenimis) buvo suteiktos 24 vaikams (48 proc.).

|  |  |  |  |  |
| --- | --- | --- | --- | --- |
| 50 proc. lengvatajei šeima augina 3 ir daugiau vaikų | 50 proc. lengvata,kai vidutinės pajamos vienam nariui neviršija LRV nustatytų remiamų pajamų | 50 proc. lengvata(kiti taikomi atvejai) | Atleista šeima nuo mokesčio(gauna socialinęparamą) | Atleista šeima nuo mokesčio(vaiko neįgalumas) |
| 15 vaikų(30 proc.) | 1 vaikų(5 proc.) | 4 vaikai(8 proc.) | 2 vaikai(4 proc.) | 2 vaikai(4 proc.) |

**Neformaliojo švietimo skyrius**

2019 m. Rokiškio r. Kamajų Antano Strazdo gimnazijos neformaliojo švietimo skyriuje veikė šios studijos: liaudiškos muzikos, estradinės muzikos, fortepijono, dailės, teatrinės raiškos, choreografijos dainavimo ir estetikos. Skyriaus studijas lanko 100 mokinių nuo 6 iki 18 m.

2019 m. neformaliojo švietimo skyriuje dirbantys pedagogai kėlė kvalifikaciją 25 dienas (152 val.) ir tobulino dalykines, mokinių pažinimo ir pripažinimo, motyvacijos, sėkmingo ugdymo sritis.

2019 m. neformaliojo švietimo studijas lankantys mokiniai dalyvavo tarptautiniuose, respublikiniuose, rajoniniuose renginiuose: tarptautiniame jaunųjų vokalistų festivalyje „Obels žiedo giesmė“ duetas pelnė 1 vietos diplomą, o solistė – padėką; tarptautiniame festivalyje „Žuvėdros skrydis – 2019“ Šventojoje mišrus instrumentinis ansamblis pelnė žiūrovų simpatijas, užmezgė draugiškus santykius su Palangos Šventosios pagrindinės mokyklos, Utenos kultūros centro Leliūnų skyriaus, Utenos Aukštakalnio progimnazijos meno kolektyvais. Respublikiniame skautiškos dainos konkurse „Gražių dainelių daug girdėjau“ Kaune laimėta I vieta vokalinių duetų kategorijoje, mokiniai pasirodė respublikiniame lietuviškos dainos ,,Mūsų dienos“ Šiauliuose ir lengvosios muzikos festivalyje „Pavasario ritmu“ Rokiškyje, dalyvavo respublikiniame TV3 projekte „Muzika suartina“. Rajoniniame vokalistų ir instrumentalistų konkurse „Ei, mes esam talentingi“ Juodupėje instrumentinis ansamblis pelnė diplomą už lietuviškumo ir šiuolaikiškumo dermę, o kanklių solo pelnė diplomą už liaudies instrumento populiarinimą. Rajoniniame fortepijoninės muzikos festivalyje – konkurse „Pavasario garsai“ Rokiškyje atlikėja pelnė diplomą už muzikaliai atliktą kūrinį. Dailės studijos mokiniai dalyvavo Europos socialinio fondo finansuojamo projekto ,,Rokiškio rajono vaikų sveiko ir aktyvaus gyvenimo būdo skatinimas”, kurį vykdo Asociacija ,,Veiklus pilietis” bei partneriai: „Rokiškio švietimo centras, Rokiškio r. savivaldybės administracija ir VŠĮ ,,Kultūros inovacijos”. Rokiškio r. savivaldybės švietimo centre kūrybinėse dirbtuvėse ir mokėsi piešti ant stiklo, gimnazijoje surengė piešinių ant stiklo parodą. Dailės studijos mokinės dalyvavo Sartų ir Gražutės regioninių parkų inicijuotame fotografijų ir dailės darbų konkurse „Neatpažintas vabzdžių pasaulis“. Gimnazijoje vyko 2 dailės, keramikos darbų ir 4 fotografijos parodos: „Metų laikai“. Choreografijos ir fortepijono studijose vyko 4 atviri užsiėmimai mokinių tėvams. Neformaliojo švietimo skyriaus mokytojai ir mokiniai koncertavo Kamajų bendruomenės centre, Kamajų miestelio tradicinėje šventėje „Kuc kuc Kamajuos“, Aukštakalnių bendruomenės centre, Jūžintų socialinės globos namuose, gimnazijoje parengė koncertą, skirtą Motinos dienai, koncertavo Kovo 11-osios, Paskutinio skambučio ir Rugsėjo 1-osios progomis.

2019 m. birželio mėnesį vyko baigiamasis mokslo metų, o gruodžio mėnesį – koncertas „Atkeliauja Kalėdos“. Šiuose koncertuose pasirodė visų neformaliojo švietimo skyriaus studijų mokiniai.

 Mokiniai lankėsi Utenoje simfoninio orkestro, Rokiškyje klasikinės muzikos festivalio „Spalvoti garsai“ koncertuose bei šokio spektaklyje „Niekelis“.

2019 m. 4 mokiniai baigė estradinės muzikos studiją ir gavo Lietuvos Respublikos neformaliojo švietimo pažymėjimus.

**5 SKYRIUS**

 **MOKYKLOS RYŠIAI**

**Kokių ryšių ir kokiu tikslu Jūsų mokykla užmezgė su rajono, šalies ir / ar užsienio švietimo bei kitomis įstaigomis 2019 m.**

Gimnazija bendradarbiauja su Specialiosios pedagogikos ir psichologijos centru, organizuodama lietuvių kalbos, matematikos, gamtamokslių dalykų ugdymą pagal projekto ,,Mokinių akademinių gebėjimų atpažinimo ir jų ugdymo kokybės plėtra‘‘ patirtis, su Rokiškio savivaldybės Visuomenės sveikatos priežiūros centru įgyvendinant Mokinių sveikatos ir lytiškumo ugdymo bei rengimo šeimai programą, su Rokiškio rajono Pedagogine psichologine tarnyba teikiant psichologinę pedagoginę pagalbą mokiniams ir mokinių tėvams, su Rokiškio, Utenos, Zarasų rajonų švietimo, kultūros įstaigomis, gerosios darbo patirties dalijimosi tikslais. Užmegzti nauji ryšiai su Rygos lietuvių mokyklos bendruomene.

**Mokinių tėvų (globėjų) įtraukimas į mokyklos veiklą 2019 m.**

Atliktos tėvų (globėjų) apklausos (IQES online platformoje), kuriomis siekiama išsiaiškinti, kokie tėvų lūkesčiai gimnazijoje organizuojant ugdymo procesą.

Suburtas Veiklių tėvų klubas. Tikslas – stiprinti bendradarbiavimą su tėvais, įtraukti tėvus į gimnazijoje organizuojamas veiklas. Atsižvelgiant į tėvų lūkesčius, organizuojamos šviečiamosios veiklos dalyvaujant psichologams, kitiems specialistams, individualūs pokalbiai (ne mažiau kaip kartą per pusmetį), kuriuose dalyvauja mokinys, jo tėvai (globėjai), klasės vadovas. Šių pokalbių tikslas – mokymosi pasiekimų analizė, asmeninė vaiko pažanga, vaiko savijauta gimnazijoje, pagalbos poreikis, lūkesčiai. Teikiamos mokinių tėvams ataskaitos apie diagnostinio, NMPP testų, PUPP rezultatus. Tėvai supažindinami su socialinės veiklos rezultatais. Mokinių tėvai (globėjai) dalyvauja gimnazijos tradiciniuose renginiuose – Rugsėjo 1-osios šventėje, Šimtadienyje, Garbės vakare, verslumo renginiuose, įvairiose akcijose, organizuojant Karjeros veiklas, gimnazijos bibliotekoje vykstančiuose Proto mūšiuose. Įsteigtas specialus apdovanojimas mokinių tėvams (globėjams) už sėkmingą ir pozityvų bendradarbiavimą su gimnazija. Jis teikiamas apibendrinant mokslo metų pasiekimus gimnazijos Garbės vakare.

**Kur ir kokiomis formomis 2019 m. viešinta Jūsų mokyklos veikla, pasiekimai**

Savo veiklas ir pasiekimus gimnazija viešina interneto svetainėje [www.kamajugimnazija.lt](http://www.kamajugimnazija.lt), gimnazijos laikraštyje „Skambutis“, rajono laikraščiuose „Gimtasis Rokiškis“ ir ,,Sirena‘‘, informaciniame leidinyje ,,Švietimo naujienos“.

**Kokios steigėjo pagalbos tikitės 2020 m.**

Tikimės, kad bus skirtos lėšos gimnazijos ikimokyklinio ugdymo skyriaus pastato remontui, žaidimų aikštelei ir tvorai, nes ikimokyklinio ugdymo skyriaus žaidimų aikštelė ir tvora neatitinka keliamų saugumo reikalavimų.

Daugumoje gimnazijos klasių mokinių suolai ir baldai yra seni nekeisti 20–30 metų ir nebeatitinka laikmečio reikalavimų, ypač reikia naujų mokyklinių baldų ir mokyklinių suolų chemijos ir biologijos kabinetuose. Tikimės, kad steigėjas skirs lėšų mokykliniams baldams įsigyti.

\_\_\_\_\_\_\_\_\_\_\_\_\_\_

 PRITARTA

 Rokiškio rajono savivaldybės tarybos

                                                                                                             2020 m. gegužės 29 d. sprendimu Nr. TS-

**ROKIŠKIO R. obelių GIMNAZIJOS**

**2019 metų veiklos ataskaita**

**1 SKYRIUS**

 **BENDRA INFORMACIJA IR MOKYKLOS IŠSKIRTINUMAS**

Mokyklos teisinė forma – biudžetinė įstaiga.

Steigėjas – Rokiškio rajono savivaldybės taryba.

Mokyklos tipas – gimnazija.

Mokyklos interneto svetainės adresas www.obeliugimnazija.lt.

**Informacija iš mokyklos pažangos ataskaitos**

Mokyklos mokinių nuomonė apie mokyklą (aukščiausios vertės 5 teiginiai):

1. Man svarbu mokytis – 3,3;
2. Per paskutinius 2 mėnesius aš iš kitų mokinių nesijuokiau, nesišaipiau – 3,2;
3. Mokykloje esame skatinami bendradarbiauti, padėti vieni kitiems – 3,2;
4. Per paskutinius 2 mėnesius iš manęs mokykloje niekas nesijuokė, nesišaipė – 3,1;
5. Mokykloje su manimi aptariamos mokymosi sėkmės – 3,2.

Mokyklos mokinių tėvų nuomonė apie mokyklą (aukščiausios vertės 5 teiginiai):

1. Mokykloje mokytojai mokinius moko bendradarbiauti, padėti vienas kitam – 3,4;
2. Mokykla skatina mokinius būti aktyviais mokyklos gyvenimo kūrėjais – 3,3;
3. Mokytojai padeda mokiniams suprasti mokymosi svarbą gyvenime – 3,3;
4. Per paskutinius 2 mėnesius mano vaikas iš kitų mokinių nesijuokė, nesišaipė – 3,2;
5. Aš esu įtraukiamas į vaiko mokymosi sėkmių aptarimus mokykloje – 3,2.

**Mokyklos išskirtinumas, kuo galėtumėte dalintis su kitomis švietimo įstaigomis**

 Mokykla išsiskiria bendruomeniškumu, pilietiniu ugdymu – organizuojami renginiai, stiprinantys mokyklos bendruomenės ryšius su aplinkinėmis bendruomenėmis ir socialiniais partneriais (per 2019 m. įvyko 15 tokių renginių), bendradarbiaujant su Obelių Laisvės ir kovų istorijos muziejumi, Rokiškio rajono Vietos veiklos grupe suorganizuota 20 įvairių veiklų, stiprinančių tautinę tapatybę ir pilietiškumą.

**2 SKYRIUS**

 **DARBUOTOJAI**

Mokyklos organizacinė struktūra 2019 m.

|  |  |  |  |  |
| --- | --- | --- | --- | --- |
| Administracija / pareigybių skaičius | Pagalbinis personalas / pareigybių skaičius | Pagalbos specialistai ***/*** pareigybių skaičius | Iš viso pareigybių | Laisvos pareigybės |
| 4/3 | 20,25 | 8,75 | 29 | 1,5 |

Neformaliojo švietimo skyrius

|  |  |
| --- | --- |
| Administracija / pareigybių skaičius | Mokytojai / pareigybių skaičius |
| 1 / 0,5 | 4 / 3 |

Mokytojų skaičius

|  |  |  |  |  |  |
| --- | --- | --- | --- | --- | --- |
| Iš viso mokytojų | Atestuoti mokytojai | Vyresnieji mokytojai | Mokytojai metodininkai | Mokytojai ekspertai | Trūko mokytojų  |
| 33  | 6 | 9 | 17 | 1 | – |

Mokyklos vadovai 2019 m.

|  |  |
| --- | --- |
| Pareigybė  | Kvalifikacijos tobulinimas 2019 m. |
| Direktorius | Darbuotojų veiklos vertinimo rodiklių analizė ir pokalbio kokybės apžvalga (6 val.). |
| Mokymą aktyvinančių metodų taikymas pamokose (18 val.). |
| Išmokimo stebėjimas ir mokinio asmeninės pažangos matavimas (18 val.). |
| Rekomendacijos rengiant projektų paraiškas kultūros tarybai (3 val.). |
| Vadovavimas žmonėms: darbuotojų veiklos valdymas (8 val.). |
| Sužinokime. Tobulėkime. Veikime (6 val.). |
| Direktoriaus pavaduotojas ugdymui | Švietimo aktualijos (6 val.). |
| Tarpininkavimas (mediacija) švietimo institucijose: tarpininkavimo (mediacijos) samprata ir praktinis pritaikymas (40 val.). |
| Kaip taikyti Europos psichoaktyviųjų medžiagų vartojimo prevencijos kokybės standartus (6 val.). |
| Protokolas. Elgesio taisyklės (6 val.). |
| Darbuotojų veiklos vertinimo rodiklių analizė ir pokalbio kokybės apžvalga (6 val.). |
| Patobulintas etatinio modelis: kas naujo? (6 val.). |
| Direktoriaus pavaduotojas ugdymui | Mokyklos veiklos kokybės įsivertinimo duomenų analizė ir panaudojimas įstaigos veiklos tobulinimui (18 val.).  |
| Sužinokime. Tobulėkime. Veikime. (6 val.). |
| Mokymą aktyvinančių metodų taikymas pamokose (18 val.). |
| Tautinio paveldo produkto pardavimų ir pateikimo klientams bei visuomenei sistemos sukūrimas (6 val.). |
| Darbuotojų veiklos vertinimo rodiklių analizė ir pokalbio kokybės apžvalga (6 val.).  |
| Naujus mokslo metus pasitinkant: naujienos, patirtys, idėjos (6 val.).  |
| Tautinio paveldo reklamavimas ir pristatymas visuomenei socialiniuose tinkluose (6 val.). |

**Mokytojų kvalifikacijos tobulinimo prioritetai**

1. Mokymą aktyvinančių metodų taikymas pamokose (87 proc.).
2. Suaugusių bendruomenės mokymai apie vaikų seksualinės prievartos ir smurto įveikimą mokykloje (70 proc.).
3. Skaitmeninės kompetencijos ugdymas: kada ir kaip? (7 proc.).
4. STEAM: mokymasis iki begalybės (7 proc.)

**Reikšmingiausi pedagoginės veiklos pasiekimai 2019 m.**

 Mokytojai skleidžia gerąją patirtį apie mokymą aktyvinančių metodų taikymą, ugdymo individualizavimą ir diferencijavimą, vertinimą vesdami atviras pamokas (per 2019 metus pravestos 48 atviros pamokos), dalindamiesi įžvalgomis apie sėkmingas pamokas metodinėse grupėse (per 2019 metus įvyko 13 tokių aptarimų). Periodiškai analizuojama kiekvienos klasės mokinių pažanga ir lankomumas dalyvaujant klasės vadovui, dėstantiems mokytojams, VGK nariams (per 2019 metus įvyko 40 susirinkimų). Du kartus per metus vykdomi 1–4, 5–8, I–IV klasių vadovų individualūs rezultatų aptarimo ir tolesnio mokymosi rezultatų gerinimo priemonių numatymo pokalbiai su auklėtinių tėvais (per 2019 metus pravesti pokalbiai su 95 proc. mokinių tėvų). Su mokiniais, pereinančiais prie aukštesniojo lygmens pakopos, per 2019 m. įvyko 150 individualios pažangos aptarimų; maksimaliai naudojamos papildomo ugdymo valandos konsultuoti gabiems, mokymosi sunkumų ar spragų turintiems mokiniams.

Mokykloje dirbę pagalbos specialistai 2019 m.

|  |  |  |
| --- | --- | --- |
| Specialistas | Darbuotojų Skaičius ***/*** pareigybių skaičius | Pastabos (pedagoginio darbo stažas) |
| Socialinis pedagogas | 1 /1 | 17 m. |
| Specialusis pedagogas | 2 / 1,25 | 25 m., 37 m. |
| Logopedas | 1 / 0,5 | 25 m. |
| Psichologas | - / 1 | - |
| Bibliotekininkas | 1 / 0,5 | - |
| Mokytojo padėjėjas | 2 / 1,5 | - |

**3 SKYRIUS**

 **MOKYKLOS APLINKA**

**Trumpas mokyklos kontekstinės aplinkos aprašymas**

Gimnazija įsikūrusi Obelių mikrorajone. Neformaliojo švietimo skyrius iš Obelių vaikų globos namų nuo 2018 m. spalio 1 d. perkeltas į Obelių gimnazijos patalpas. Gimnaziją lanko Obelių miesto, priemiesčio ir aplinkinių kaimų: Aleksandravėlės, Antanašės, Gediškių, Bučiūnų, Pakriaunių, Zarinkiškio, Stasiūnų, Kriaunių, vaikai. 2019 m. rugsėjo 1 d. duomenys: gimnazijoje mokosi 201 mokinys, suformuota 13 klasių komplektų. Vidutinis mokinių skaičius klasėje – 16,84.

Gimnazijoje vykdomas specialiųjų ugdymosi poreikių turinčių mokinių ir neformalusis vaikų švietimas, aktyvi socialinė, prevencinė, kultūrinė ir pažintinė veikla. Yra galimybės taikyti aktyviuosius modernius mokymo ir mokymosi metodus, nes visose klasėse sumontuoti projektoriai arba televizoriai, mokytojai gali naudoti ugdymo reikmėms interaktyvias Promethean lentas ir ActivInspire aplinkos išteklius.

Toliau kaip 3 km. nuo mokyklos gyvenančių mokinių skaičius – 98.

Pavežamų mokinių skaičius

|  |  |  |  |  |  |
| --- | --- | --- | --- | --- | --- |
| Mokyklos (geltonuoju) autobusu | Autobusų parko autobusu | Vežioja tėvai | Kita  | Iš viso kiek vežiojama | Nepavežama |
| 28 | 68 | 2 | - | 98 | 0 |

**Mokyklos finansavimas. Ūkinė veikla**

|  |  |
| --- | --- |
| **Finansavimo šaltiniai** | **2019 m. lėšos (Eur)** |
| Mokymo lėšos + Neformaliojo švietimo skyriaus lėšos | 408561+2066  |
| Savivaldybės biudžetas | 281791,02  |
| Spec. lėšos | 26164,69 |
| Viešiesiems darbams | 2318 |

Informacija apie kitas gautas lėšas 2019 m.

|  |  |  |
| --- | --- | --- |
| **Finansavimo šaltinis** | **Lėšos (Eur)** | **Kur panaudota, kas įsigyta** |
| Valstybės lėšos egzaminams | 569 | Darbo užmokesčiui |
| Europos projektas | 18644,69 | Finansuota Juodupės gimnazija, darbo užmokestis, nupirkta planšetės ir kt. prekės ir paslaugos |
| Projektas „Gyvenk be vaistų“  | 1000 | Projekto veikloms. |
| Projektas „Obels žiedo kelionė“ | 1500 | Projekto veikloms |
| 2 proc. Labdaros ir paramos lėšų | 581,32 | Gamtos mokslų laboratorijos įrengimui, |
| Rėmėjų | 877,46 | Gamtos mokslų laboratorijos įrengimui, mokyklos vidaus patalpų remontai |

**Informacija apie remonto darbus, kitą materialinės bazės turtinimą**

Kadangi visuose kabinetuose įrengtos kompiuterinės vietos su interneto prieiga, diegiamos modernios mokymo priemonės (mokykloje yra 3 interaktyvūs ekranai, 2 interaktyvios lentos, 3D spausdintuvas, 6 televizoriai, 82 kompiuteriai irk t.), sustiprintas interneto ryšys pasirinkus kitą (papildomą) tiekėją, dėl to buvo galima be trikdžių vykdyti elektroninį testavimą, išbandyti naujas mokymo programas. Įrengtas Gamtos mokslų kabinetas, judėjimo negalią turinčiai mokinei specialiosios pagalbos kabinetas pirmame aukšte. Stiprinama sporto bazė, atnaujintos Neformaliojo švietimo skyriaus mokymo priemonės. Suremontuota I, II, III aukšto fojė ir laiptinės, pusrūsio koridorius.

**4 SKYRIUS**

 **MOKINIAI, MOKINIŲ PASIEKIMAI**

Mokinių skaičiaus kaita

|  |  |  |
| --- | --- | --- |
|  | Mokinių skaičius | Klasių komplektų skaičius |
| 2018 m. rugsėjo 1 d. | 219 | 13 |
| 2019 m. rugsėjo 1 d. | 201 | 13 |
| Skirtumas  | -18 | 0 |

Neformaliojo švietimo skyriaus mokinių skaičiaus kaita

|  |  |
| --- | --- |
|  | Mokinių skaičius |
| 2018 m. rugsėjo 1 d. | 95 |
| 2019 m. rugsėjo 1 d. | 82 |
| Skirtumas  | -13 |

**Mokinių socialinis kontekstas 2019 m.**

 Gimnazijoje kasmet mažėja mokinių skaičius, bet didėja socialinės rizikos grupės ir specialiųjų poreikių vaikų, gaunančių nemokamą maitinimą.

 Specialiųjų poreikių vaikams pagalbą teikia specialieji pedagogai, logopedė, socialinė pedagogė, mokytojo padėjėjai. Gimnazijoje nėra psichologo, todėl pagalba mokiniams, jų tėvams, globėjams ar rūpintojams gali būti teikiama Rokiškio pedagoginėje psichologinėje tarnyboje.

Bendradarbiaujama su Obelių vaikų globos namų specialistais, Obelių seniūnijos socialiniais darbuotojais, Rokiškio r. savivaldybės Vaiko gerovės komisija, Pedagogine-psichologine tarnyba, Vaikų teisių apsaugos skyriumi, Probacijos tarnyba ir Nepilnamečių reikalų policijos pareigūnais.

**Mokinių lankomumas 2018–2019 m. m.**

|  |  |
| --- | --- |
| Vidutiniškai praleista pamokų per mokslo metus(1 mokiniui) | Vidutiniškai praleista pamokų be pateisinamos priežasties (1 mokiniui) |
| 1–4  kl. | 5–8 kl. | 1g–4g kl. | 1–4 kl. | 5–8 kl. | 1g–4g kl. |
| 1–4 | 5–8 | I–IV | 1–4 | 5–8 | I–IV |
| 64 | 62 | 91 | 0,9 | 5 | 24 |

**Pagrindinės 2018–2019 m. m. lankomumo problemos ir jų sprendimai**

Per pokalbius su mokiniais nustatytos šios pagrindinės pamokų nelankymo priežastys: nenoras mokytis, neigiama draugų įtaka, nesutarimai su mokytojais ir bendraklasiais, mokymosi svarbos ateičiai neįvertinimas, nepatenkinti vaiko fiziniai ir emociniai poreikiai šeimoje.

Pamokų lankomumo problemos Obelių gimnazijoje yra sprendžiamos vadovaujantis Rokiškio r. Obelių gimnazijos mokinių „Pamokų lankomumo apskaitos ir nelankymo prevencijos tvarkos aprašu“, patvirtintu 2019-09-12 direktoriaus įsakymu Nr. V-81. Kiekvieną dieną socialinis pedagogas peržiūri TAMO dienyne dienos lankomumo situaciją, skambina mokinio tėvams, išsiaiškina vaiko neatvykimo į mokyklą priežastis. Klasių vadovai kiekvieno mėnesio pradžioje direktoriaus pavaduotojui ugdymui pateikia lankomumo ataskaitą. Daugiausia pamokų praleidę mokiniai ir jų tėvai kviečiami pokalbiui į gimnazijos Vaiko gerovės komisiją. Gimnazija, spręsdama mokinių lankomumo problemas, bendradarbiauja su Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos, Panevėžio apskrities skyriumi Rokiškio rajone, Rokiškio rajono savivaldybės administracijos Vaiko gerovės komisija, Rokiškio socialinės paramos centru.

**Mokinių akademiniai pasiekimai ir išsilavinimo įgijimas. Mokinių pažangos stebėjimas**

Mokinių, pasiekusių mokymosi pažangą per 2018–2019 m. m., proc.

|  |  |  |
| --- | --- | --- |
| Klasė | Lietuvių k. | Matematika |
| 4 kl. | 7,14 | 7,14 |
| 8 kl. | 100 | 100 |

**Ketvirtokų ir aštuntokų vertinimas pasinaudojant NMPP, pagrindinės įžvalgos**

Mokinių, atlikusių NMPP, skaičius

|  |  |  |  |
| --- | --- | --- | --- |
| Klasė | Mokinių dalyvavusių patikrinime skaičius | Mokinių dalyvavusių patikrinime proc. | Pildė klausimynus(proc.) |
| 2 | 19 | 100 | nepildo |
| 4 | 14 | 100 | 92,9 |
| 6 | 17 | 100 | 82,2 |
| 8 | 17 | 94 | 94 |

 2019 m. Nacionaliniame mokinių pasiekimų patikrinime dalyvavo visi 2, 4, 6, 8 klasių mokiniai (taip pat ir turintys specialiųjų mokymosi poreikių).

 2 klasės mokiniams geriausiai sekėsi atlikti skaitymo testą (76,4 proc.), sunkiau sekėsi atlikti rašymo (teksto kūrimo) užduotis (59,1 proc.). Pagal lytį visų testų mergaičių rezultatai yra aukštesni už berniukų: matematika – 81,3 proc. ir 71,3 proc., skaitymo – 89,1 proc. ir 66,3 proc., rašymo (teksto kūrimas) – 67,9 proc. ir 52,9 proc., rašymo (kalbos sandaros pažinimo) – 76,4 proc. ir 65,2 proc. Pagal matematikos testo rezultatus net 4 mokiniams pritrūko 1 taško iki aukštesnės grupės, skaitymo – 2 mokiniams, rašymo (teksto kūrimas) – 3 mokiniams, rašymo (kalbos sandaros pažinimo) – 1. Matematikos teste geriau sekėsi atlikti užduotis iš veiklos srities – „Geometrija, matai ir matavimai“ (79,2 proc.), sunkiau – ,,Komunikavimas ir bendrosios problemų sprendimo strategijos“ (66,7 proc.). Pagal kognityvines gebėjimų grupes: 90,3 proc. – žinios ir supratimas, 57,8 proc. – aukštesnieji mąstymo gebėjimai. Skaitymo (teksto suvokimas) teste mokiniai gebėjo rasti aiškiai pateiktą informaciją (83,3 proc.), prasčiau sekėsi interpretavimas ir idėjų integravimas (68,9 proc.), pagal kognityvines gebėjimų grupes: 78,9 proc. – žinios ir supratimas, aukštesnieji mąstymo gebėjimai, 72,2 proc. – taikymai. Rašymo testuose geriausi rezultatai – ,,Struktūra“ (teksto kūrimas) – 63,9 proc., ,,Garsas“ (kalbos sandaros pažinimas) – 87,8 proc.

4 klasės NMPP testų rezultatai rodo, kad nėra nei vieno mokinio, turinčio nepasiektą patenkinamą testo įvertinimą (išskyrus vieną mokinį, turintį specialiųjų ugdymosi poreikių). Mūsų mokyklos skaitymo (67,2 proc.), rašymo (64,6 proc.) ir pasaulio paž. (57,4 proc.) testų rezultatų vidurkiai yra aukštesni už skirtingų vietovių ir mokyklų tipų pasiekimų vidurkius. Pagal lytį mergaitėms geriau sekėsi atlikti lietuvių k. testus (skaitymas 74,6 proc. ir 62,5 proc., rašymas – 67,5 proc. ir 63,1 proc. ), o berniukams – matematikos (59,4 proc. ir 54,2 proc.) ir pasaulio paž. (59,5 proc. ir 54,6 proc.). Matematikos testo mergaitės negavo patenkinamo lygio rezultato (tik pagrindinį ir aukštesnįjį). Patyčių situacijos mokykloje rodiklis apibūdina mokyklos mokinių nuomonę apie elgesį mokykloje, kai mokiniai žemina, skaudina vieni kitus. Patyčių situacijos mokykloje rodiklis apskaičiuojamas naudojantis mokinių užpildytų klausimynų duomenimis. Džiugu, kad šis rodiklis yra įvertintas 0,57 standartizuotais taškais ir yra aukštesnis už Rokiškio rajono savivaldybės vidurkį.

 6 klasės mokiniams geriausiai sekėsi atlikti skaitymo testą (55 proc.), tačiau net 45,5 proc. (5 mokiniai be specialiųjų ugdymosi poreikių) rašymo testo nepasiekė patenkinamo lygio. Net 7 mokiniams rašymo testo žemesnis lygis priskirtas, nes neišpildyti turiniui ir raštingumui keliami reikalavimai. Matematikos ir skaitymo testų nėra nei vieno mokinio, turinčio nepasiektą patenkinamą testo įvertinimą (išskyrus mokinius, turinčius specialiųjų ugdymosi poreikių). Pagal lytį visų testų mergaičių rezultatai yra aukštesni už berniukų: matematikos – 35,4 proc. ir 34,0 proc. skaitymo – 57,2 proc. ir 51,1 proc. rašymo – 56,1 proc. ir 37,0 proc. Mūsų mokyklos 6 klasės skaitymo (55 proc.) ir rašymo (49,3 proc.) testų rezultatų vidurkiai yra aukštesni už skirtingų vietovių ir mokyklų tipų pasiekimų vidurkius.

 8 klasės testavimas pirmą kartą buvo vykdytas elektroniniu būdu. Vyko matematikos ir gamtos mokslų testai. Matematikos pasiekimų įvertinimų MTT taškais vidurkis 495, o gamtos mokslų – 475. Mokiniai pagal gautus testų rezultatus suskirstyti į keturias grupes:

|  |  |  |
| --- | --- | --- |
|  | Matematika | Gamtos mokslai |
| 1 grupė | 3 | 2 |
| 2 grupė | 6 | 9 |
| 3 grupė | 6 | 5 |
| 4 grupė | 2 | 1 |

NMPP testų rezultatai aptarti gimnazijos metodinėse grupėse, numatytos priemonės mokinių pasiekimams gerinti, koreguoti ilgalaikiai mokytojų planai. Mokinių, nepasiekusių patenkinamojo lygio, pasiekimai aptarti Gimnazijos vaiko gerovės komisijoje, numatyta jiems reikalinga pagalba. Atsižvelgiant į NMPP rezultatus, 5, 7, I klasių mokiniams skirtas maksimalus pamokų skaičius per dieną tam, kad galėtų išlyginti ir pagilinti mokymosi pasiekimus, skirtos matematikos, lietuvių kalbos konsultacijos.

Nacionalinio mokinių pasiekimų patikrinimo rezultatai aptarti individualių pokalbių metu, kuriuose dalyvavo klasės vadovas, tėvai, mokinys.

Mokinių, baigusių pagrindinio ugdymo programą ir įgijusių pagrindinį išsilavinimą, skaičius / dalis

|  |  |  |
| --- | --- | --- |
| Mokinių skaičius | Mokinių, įgijusių pagrindinį išsilavinimą, skaičius  | Įgijusių pagrindinį išsilavinimą mokinių dalis (proc.) |
| 20 | 18 | 90 |

Pagrindinio ugdymo pasiekimų patikrinimo rezultatai

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 1 | 2 | 3 | 4 | 5 | 6 | 7 | 8 | 9 | 10 |
| Lietuvių kalba  | - | - | - | 7 | 1 | 5 | 2 | - | - | 1 |
| Matematika  | 1 | 5 | 3 | 3 | 2 | 1 | 1 | - | 2 | - |

Mokinių, įgijusių vidurinį išsilavinimą, skaičius / dalis

|  |  |  |
| --- | --- | --- |
| Mokinių skaičius | Mokinių, įgijusių vidurinį išsilavinimą, skaičius | Įgijusių vidurinį išsilavinimą mokinių dalis (proc.) |
| 12 | 11 | 8,3 |

|  |  |  |  |  |  |  |
| --- | --- | --- | --- | --- | --- | --- |
| **Egzaminas** | **Kandidatų skaičius** | **Neišlaikė** | **16–35** | **36–85** | **86–99** | **100** |
| Užsienio kalba (anglų)  | 11 | 1 | 2 | 4 | 2 | 2 |
| Lietuvių kalba ir literatūra | 10 | 1 | 2 | 5 | 2 | - |
| Matematika | 9 | 1 | 4 | 3 | - | - |
| Istorija | 5 | - | 1 | 3 | - | - |
| Informacinės technologijos | 1 | - | 1 | - | - | - |

Valstybinių brandos egzaminų rezultatai

Įgijusiųjų pagrindinį / vidurinį išsilavinimą ir tais pačiais metais tęsiančių mokslą, skaičius / dalis bei pasiskirstymas švietimo sistemoje

|  |  |  |
| --- | --- | --- |
| Išsilavinimas | Baigusių mokinių skaičius | Tais pačiais mokslo metais tęsiančių mokslą švietimo sistemoje, skaičius / dalis (proc.) |
| Įgijusių pagrindinį išsilavinimą | 18 | III klasėje – 12 / 66,66Profesinio rengimo centruose – 8 / 44,44 |
| Įgijusių vidurinį išsilavinimą | 11 | Aukštosiose universitetinėse mokyklose – 5 / 45,46Kolegijose – 0Profesinėse – 0Užsienio aukštosiose mokyklose – 0 |

Kartojančių kursą (pirmą, antrą kartą) mokinių skaičius / dalis – 2 / 0,91 proc.

Į aukštesnę klasę su nepatenkinamais pažymiais keliamų mokinių skaičius / dalis – 4 / 1,83 proc.

**Kiti mokinių 2019 m. pasiekimai konkursuose, varžybose, olimpiadose, projektuose ir kt.**

|  |  |  |
| --- | --- | --- |
| Rajoniniai | Respublikiniai | Tarptautiniai |
| Dalyvavusių skaičius | Nugalėtojų skaičius | Dalyvavusių skaičius | Nugalėtojų skaičius | Dalyvavusių skaičius | Nugalėtojų skaičius |
| 86 | 30 | 59 | 9 | - | - |

**Mokyklos projektinė veikla 2019 m.**

 Baigtos vykdyti dvejus metus trukusio ES struktūrinių fondų finansuojamo projekto Nr. 09.2.1-ESFA-K-728-01-0055 „Mokausi. Taikau. Dalinuosi“ veiklos, orientuotos į įvairių gebėjimų mokinių individualią pažangą mokantis matematikos. Dalyvavimas Ugdymo plėtotės centro projekte „Pradinio ugdymo informatikos turinio kūrimo ir išbandymo veiklos“ kelia mokytojų kvalifikaciją rengiantis integruoti informatiką į pradinį ugdymą. Įgyvendintas „Erasmus+“ projektas su partneriais iš Švedijos –Rudbeckianska gimnazija, per kurį mokiniai gilino anglų kalbos žinias.

Neformaliojo vaikų švietimo pasiūla / pamokų panaudojimas 2019 m.

|  |  |  |  |
| --- | --- | --- | --- |
| Būrelių skaičius | Panaudota valandų | Nepanaudota valandų | Mokinių, užimtų mokyklos būreliuose, proc. nuo bendro mokinių skaičiaus |
| 8 | 10,5 | 12 | 42 |

**5 SKYRIUS**

 **MOKYKLOS RYŠIAI**

**Kokių ryšių ir kokiu tikslu Jūsų mokykla užmezgė su rajono, šalies ir / ar užsienio švietimo bei kitomis įstaigomis 2019 m.**

 Gimnazija dalyvauja Rokiškio rajono vietos veiklos grupės inicijuotoje Mykolo Römerio įamžinimo iniciatyvoje. Vykdydama šios iniciatyvos veiklas Rokiškio r. Obelių gimnazija tapo Mykolo Römerio atminimo stiprinimo vieta.

 Su Rokiškio r. savivaldybės J. Keliuočio bibliotekos Obelių filialu suorganizuotas literatūrinis renginys „Obeliai – įgimtas pasaulio vaizdas“, skirtas rašytojos Vandos Juknaitės jubiliejui paminėti.

 Rokiškio kultūros centre vykusi Respublikinė mokinių karpinių paroda „Karpinių kaleidoskopas“ ir konferencija „Karpiniai ugdymo įstaigose. Tradicija ir šiandiena“ suorganizuota bendradarbiaujant su Rokiškio švietimo centru, Rokiškio turizmo ir tradicinių amatų informacijos ir koordinavimo centru.

**Mokinių tėvų (globėjų) įtraukimas į mokyklos veiklą 2019 m.**

 Mokinių tėvai (globėjai / rūpintojai) yra neatskiriama mokyklos bendruomenės dalis, todėl jie įtraukiami į visas mokyklos iniciatyvas ir veiklas. Gimnazijos inicijuotose renginiuose dalyvauja per 80 proc. mokyklos bendruomenės. Šias metais vyko Šeimos diena – Neformaliojo švietimo skyriaus mokinių koncertas, edukacinių veiklų renginys-koncertas, suorganizuotas bendradarbiaujant su Obelių seniūnija, bendruomene ir biblioteka rugsėjo mėnesį – kaip miesto šventės „Obelinė“ dalis, Advento vakaras, į kurį kviečiami aplinkinių bendruomenių atstovai ir kolektyvais, vyko tarptautinis vaikų ir jaunimo festivalis-konkursas „Obels žiedo giesmė 2020“.

**Rokiškio r. Obelių gimnazijos veiklos ir pasiekimų viešinimas:**

1. Straipsniai laikraštyje „Gimtasis Rokiškis“;
2. Interneto svetainėse:

<http://www.obeliugimnazija.lt/>

<http://www.rokiskiosirena.lt/naujiena/renginiai>

 <https://grokiskis.lt/bendruomeniu-vartai/>

 <http://lmnsc.lt/lt/bukime_kartu>

 <http://www.bendruomene.smm.lt/>

<http://vcsmm.sugardas.lt>

 <https://www.muziejai.lt>

<https://rokiskis.lt>

 <https://rokiskiosc.lt>

 http://padrasinti.lt/

\_\_\_\_\_\_\_\_\_\_\_\_\_\_

 PRITARTA

 Rokiškio rajono savivaldybės tarybos

                                                                                                             2020 m. gegužės 29 d. sprendimu Nr. TS-

**ROKIŠKIO R. PANDĖLIO GIMNAZIJOS**

**2019 metų veiklos ataskaita**

**1 SKYRIUS**

**BENDRA INFORMACIJA IR MOKYKLOS IŠSKIRTINUMAS**

Mokyklos teisinė forma – biudžetinė įstaiga.

Steigėjas – Rokiškio rajono savivaldybės taryba.

Mokyklos tipas – gimnazija.

Mokyklos interneto svetainės adresas www.pandeliogimnazija.rokiskis.lm.lt.

**Informacija iš mokyklos pažangos ataskaitos**

Mokyklos mokinių nuomonė apie mokyklą (*aukščiausios vertės 5 teiginiai*):

1. Man yra svarbu mokytis – 3,4 (pritarė 86 proc. mokinių);

 2. Mokykloje esame skatinami bendradarbiauti, padėti vieni kitiems – 3,2 („visiškai“ ir „ko gero“ sutinka 91 proc. mokinių);

 3. Per paskutinius 2 mėnesius aš iš kitų mokinių nesijuokiau, nesišaipiau – 3,2 („visiškai“ ir „ko gero“ sutinka 82 proc. mokinių);

 4. Aš nebijau pamokose bandyti, daryti klaidų ar neteisingai atsakyti – 3,1 („visiškai“ ir „ko gero“ sutinka 85 proc. mokinių);

 5. Visų dalykų mokymasis tik gimtąją kalba sustiprintų ir praturtintų gimtosios kalbos

mokėjimą – 3,1 („visiškai“ ir „ko gero“ sutinka 84 proc. mokinių).

Mokyklos mokinių tėvų nuomonė apie mokyklą (*aukščiausios vertės 5 teiginiai)*:

 1. Mokykloje mokytojai mokinius moko bendradarbiauti, padėti vienas kitam – 3,7 (pritarė 97 proc. tėvų);

 2. Aš esu įtraukiamas į vaiko mokymosi sėkmių aptarimus – 3,2 („visiškai“ ir „ko gero“ sutinka 95 proc. tėvų);

 3. Mokytojai padeda mokiniams suprasti mokymosi svarbą gyvenime – 3,5 („visiškai“ ir „ko gero“ sutinka 92 proc. tėvų);

 4. Mokykla skatina mokinius būti aktyviais mokyklos gyvenimo kūrėjais – 3,5 („visiškai“ ir „ko gero“ sutinka 95 proc. tėvų);

 5. Mokykloje atsižvelgiama į mano vaiko savitumą (gabumus, polinkius) jį ugdant ir mokant – 3,5 („visiškai“ ir „ko gero“ sutinka 85 proc. tėvų).

**Mokyklos svarbiausi pasiekimai 2019 m.**

Keturi 2019 m. vykdyti „eTwinning“ partnerysčių projektaiapdovanoti Nacionaliniu kokybės ženkleliu, laimėtas konkursas,,Geriausia  Lietuvos „eTwinning“ mokykla 2019“**.**

Organizuota Partizanų pagerbimo, kariuomenės ir visuomenės vienybės diena, skirta Lietuvos Šaulių sąjungos metams paminėti. Šios dienos veiklos pristatytos Nacionaliniam jaunimo pilietiškumo apdovanojimų konkursui ,,Tėvyne mūsų“, gimnazija tapo konkurso nugalėtoja Lietuvoje.

Gimnazija dalyvavo ,,Mokyklos, kuriai įteikiama Gedimino pilies bokšto Lietuvos valstybinė vėliava" konkurse ir buvo apdovanota vardiniu medaliu.

**Mokyklos išskirtinumas, kuo galėtumėte dalintis su kitomis švietimo įstaigomis.**

„eTwinning“ projektų vykdymas ir kryptinga socialinė-pilietinė veikla.

**2 SKYRIUS**

**DARBUOTOJAI**

**Mokyklos organizacinė struktūra 2019 m.**

|  |
| --- |
| **Pareigybių skaičius** |
| Administracija | Pagalbinis personalas | Kiti darbuotojai | Iš viso pareigybių | Laisvos pareigybės |
| 5.5 | 26,5 | 4 (pagalbos mokiniui) | 36 | 1,5 |

|  |
| --- |
| **Mokytojų skaičius** |
| Iš viso mokytojų | Atestuoti mokytojai | Vyresnieji mokytojai | Mokytojai metodininkai | Mokytojai ekspertai | Trūko mokytojų  |
| 31 | 1 | 13 | 16 | 1 | - |

**Mokyklos vadovai 2019 m.**

|  |  |
| --- | --- |
| Pareigybė  | Kvalifikacijos tobulinimas 2019 m.  |
| Direktorius  | Erasmus+KA2“ projekto „Finansinių ir verslumo įgūdžių lavinimas ugdant aktyvų pilietį“ Nr. 2018-1-IT02-KA229-048260\_4 dalyvių susitikimas Ispanijoje, San Juan de Azanalfarache IES Severo Ochoa mokykloje. Švietimo naujovės, mokyklos veiklos įsivertinimas.  |
| Direktoriaus pavaduotojas ugdymui | Prevencinių programų įgyvendinimas. Mokyklos veiklos įsivertinimas. Ugdymo turinio atnaujinimas, integravimas į projektinę veiklą.  |

**Mokytojų pasiskirstymas pagal amžių**

|  |  |  |  |  |  |
| --- | --- | --- | --- | --- | --- |
| Amžius | 20–30 m. | 31–40 m. | 41–50 m. | 51–60 m. | 61 m. ir vyresni |
| Mokytojų skaičius | - | 3 | 6 | 18 | 4 |

**Mokytojų kvalifikacijos tobulinimo prioritetai 2019 m., kiek proc. pedagogų kėlė kvalifikaciją**

 1. IKT priemonės interaktyviam savarankiškam mokinių mokymuisi, (įsi)vertinimui, bendradarbiavimui poromis ir komandomis.

 2. Socialinių emocinių kompetencijų ugdymas, prevencinių programų įgyvendinimas.

2019 m. kvalifikaciją kėlė 100 proc. gimnazijos mokytojų, vidutiniškai 53,5 val. per metus.

Gimnazijoje organizuoti seminarai „Mokymosi bendradarbiaujant ir aktyviųjų mokymosi metodų taikymas šiuolaikinėje pamokoje“, „Paauglystės kryžkelės“, „Raktai į sėkmę“. Vyko mokytojų darbo patirties sklaida: du mokytojai vedė atviras pamokas, devyni – pamokas „kolega-kolegai“; organizuotas seminaras „IKT mokymo priemonių kūrimas ir panaudojimas“; skaitytas pranešimas „3D video medžiagos pateikimas pamokai“; vyko praktiniai mokymai ir individualios konsultacijos „Darbas su interaktyvia lenta ir mobiliaisiais įrenginiais“; pristatyta metodinė priemonė-žaidimas I–IVg kl. mokiniams ,,Įžymūs Lietuvos ir Lenkijos žmonės, kovoję už nepriklausomybę“; parengtas projekto ,,Susipažįstame su Šiaurės Lietuvos žydų kultūros paveldu“ stendinis pristatymas gimnazijoje ir rajono mokyklose bei projekto ,,Jogailaičių keliais“ stendinis pristatymas gimnazijoje; pristatytos ir aptartos vaizdo pamokos „Aktyvūs mokymo(si) metodai poromis“; organizuoti integruoti kūrybiniai mokymai rajono dailės ir technologijų mokytojams ,,Neregėtas Pandėlio dvaras”; pristatyta Alytaus Šv. Benedikto gimnazijos patirtis mokinių ugdyme; organizuotas metodinis renginys-mokymai ,,Pailsėk ir tobulėk“ bei švietimo naujovių pradiniame ugdyme pristatymas.

**Reikšmingiausi pedagoginės veiklos pasiekimai 2019 m.**

Siekiant sudaryti palankias sąlygas visapusiškam mokinių asmenybės ugdymuisi buvo tęsiamos ankstesniais metais pradėtos, taip pat įgyvendintos naujos prevencinės programos: 5–7 klasių mokiniai kartu su Kupiškio Povilo Matulionio progimnazijos ir Rokiškio pagrindinės mokyklos mokiniais dalyvavo Lietuvos negalios organizacijų forumo vykdomame projekte „Mokykla visiems“. Mokiniai dalyvavo muzikinėse, dailės, šokio veiklose, pynė „Draugystės apyrankes“. Organizuoti Saugesnio interneto savaitės renginiai – pradinių klasių mokiniai sprendė kryžiažodį, žaidė žaidimą ,,Quizlet", pynė internetinį voro tinklą, 5 kl. mokiniai kūrė projektus apie socialinius tinklus, I–IIg kl. mokiniai žiūrėjo filmą ir kūrė klausimynus apie jauno žmogaus pažeidžiamumą internete. Vykdyta akcija „Kovas – sąmoningumo didinimo mėnuo“: vyko specialios klasės valandėlės. Birželio mėn. organizuota vaikų ir jaunimo socializacijos stovykla „Pašėlusi vasara“: pradinių klasių mokiniai stovyklavo Žiobiškyje, 5–IIg kl. – kaimo turizmo sodyboje ,,Brazylija“. Vyresniųjų klasių mokiniams vyko asmenybės ugdymo treniruotės, kurias vedė ,,Nuotykių akademijos“ treneriai. Įgyvendinant programą ,,Pozityvios tėvystės įgūdžių ugdymas“ skaityti pranešimai septyniose klasėse ir visuotiniame pradinių klasių susirinkime.

Siekiant aukštesnės pamokų kokybės stiprinta ugdymo turinio integracija, vykdyta kryptinga pamokų stebėsena: gimnazija dalyvavo Erasmus+ KA2 projekte „Finansinių ir verslumo įgūdžių ugdymas lavinant aktyvų pilietį“: mokiniai atliko įvairias praktines, kūrybines užduotis, vyko trys projekto susitikimai Vengrijoje, Ispanijoje ir Šiaurės Makedonijoje, grįžus iš kelionių paruoštas pristatymas gimnazijos bendruomenei. 2019 m. vykdyti aštuoni „eTwinning“ partnerysčių projektai. Per 80 proc. gimnazijos mokinių dalyvavo įvairiose neformaliose, su dalykų ugdymo turiniu susijusiose veiklose – projektuose, programose, būreliuose, integruotuose renginiuose. Visi dalykų mokytojai organizavo mokymąsi ne klasės aplinkoje. Daugumos klasių mokiniai dalyvavo edukacinėse išvykose, į kurias buvo integruotos projekto „Kultūros pasas“ edukacinės programos. Siekiant įvertinti pamokos kokybės pokyčius po išorės audito, vykdytas BUVK rodiklių (Diferencijavimas, individualizavimas, suasmeninimas, mokymosi metodų įvairovė (2.2.2.). Savivaldumas mokantis, mokymosi socialumas (2.3.1.). Mokinių pasiekimų ir pažangos vertinimo įvairovė (2.4.1.) grįžtamasis vertinimas. Visi tirti pamokos rodikliai įvertinti geriau negu 2017 m. išorinio audito metu. Labiausiai pakilo rodiklio „Mokymosi įvairovė“ vertinimas: stebėtų pamokų, kuriose šio rodiklio raiška pažymėta kaip pamokos stiprybė, dalis pakilo nuo 32,5 proc. iki 48,1 proc.

Puoselėjant pagrindines gimnazijos vertybes organizuoti tradiciniai renginiai valstybinėms šventėms, atmintinoms dienoms, reikšmingiems istoriniams įvykiams, sukaktims paminėti: Laisvės gynėjų dienos, Lietuvos Valstybės atkūrimo dienos, Lietuvos Nepriklausomybės atkūrimo dienos minėjimai. Vyko Partizanų pagerbimo, kariuomenės ir visuomenės vienybės diena, skirta Lietuvos Šaulių sąjungos metams paminėti. Bendradarbiaujant su Panemunio bendruomene, Pandėlio seniūnija, Pandėlio sporto klubu, Rokiškio r. policijos komisariatu, paminėta Gedulo ir vilties diena (organizuotas tradicinis bėgimas ,,Pandėlys – Panemunio ,,Angelas“, akcija ,,Tremties vaikų žaislai“). Prisijungus prie respublikinės iniciatyvos ,,Atminties kelias“ ir bendradarbiaujant su Rokiškio krašto muziejumi paminėta Žydų genocido aukų atminimo diena. Įgyvendintas mokinių pasiekimų ir pažangos projektas ,,100 gerų darbų Lietuvai“: simboliniame žemėlapyje fiksuoti mokinių pasiekimai ir pažanga, dalyvavimas renginiuose, akcijose ir kt., išrinkta aktyviausia klasė, ji apdovanota prizu – kelione.

Įrengta etnokultūros klasė. Bendruomenėje organizuota akcija „Padovanok eksponatą muziejui“. Etnokultūros klasėje vyko pamokos ir klasių valandėlės, organizuota Užgavėnių šventė 4–7 kl. mokiniams. Pagal parengtas rekomendacijas organizuotos ekskursijos į rajono ir šalies etnokultūros muziejus. Siekiant užtikrinti turiningą mokinių laisvalaikį, užimtumą po pamokų buvo organizuotos popietės muziejuje ,,Prie arbatos puodelio“, rodomi animaciniai filmai. Per pertraukas organizuoti sporto turnyrai: stalo teniso, stalo futbolo, šaškių ir kt.

Gimnazijos ateitininkai dalyvavo respublikinėje savanorystės ,,Maisto banko“ akcijoje. Taip pat gimnazijos bendruomenė prisidėjo prie respublikinės akcijos ,,Darom“: buvo tvarkoma parko aplinka, mokyklos erdvių aplinka. Gimnazistai surengė akciją ,,Gėlių žiedai žuvusiems savanoriams ir partizanams“- sutvarkė mūsų krašto atmintinas vietas, pagerbė žuvusiųjų atminimą.

Organizuotas baigiamasis mokslo metų renginys – Padėkos šventė. Jos metu apdovanoti mokiniai, laimėję 15 individualių ir 10 komandinių prizinių vietų įvairiose rajoninėse, zoninėse olimpiadose, konkursuose, varžybose, pagerbti jų mokytojai, tėveliai.

**Mokykloje dirbę specialistai 2019 m.**

|  |  |  |
| --- | --- | --- |
| Specialistas | Darbuotojų skaičius ***/*** pareigybių skaičius | Pastabos (amžius, pedagoginio darbo stažas) |
| Socialinis pedagogas | 1 / 0,75 | 34 metai, pedagoginis darbo stažas 10 m. |
| Specialusis pedagogas, logopedas | 1 / 1,5 | 52 metai, pedagoginis darbo stažas 32 m. |
| Psichologas | 1 / 0,25 | 59 metai, pedagoginis darbo stažas 37 m. |
| Bibliotekininkas | 1 / 1 | 62 metai, darbo stažas 5 m. |
| Pailgintos grupės auklėtojas | 1 / 0,5 | 59 metai, pedagoginis darbo stažas 40 m. |

**3 SKYRIUS**

**MOKYKLOS APLINKA**

**Trumpas mokyklos kontekstinės aplinkos aprašymas**

Gimnazija yra tarp rajono centrų – Rokiškio, Biržų, Kupiškio gimnazijų. 70 proc. mokinių yra pavežami į mokyklą. Mokyklą lanko aplinkinių kaimų ir gyvenviečių bei gretimo Biržų rajono mokiniai iš Kučgalio, Kvetkų ir kitų kaimų.

Mokykla vykdo pradinio, pagrindinio ir vidurinio ugdymo programas. Netoli gimnazijos veikia Pandėlio universalus daugiafunkcis centras, kurio neformalaus ugdymo skyrių lanko 38 proc. gimnazijos mokinių.

Susijungus paralelėms klasėms, mažėjant klasių komplektų skaičiui mažėja mokytojų darbo krūvis gimnazijoje, mokytojai įsidarbina kitose rajono švietimo įstaigose. Šiuo metu 30 proc. mokytojų dirba ir Pandėlio gimnazijoje, ir kitoje mokykloje.

Kazliškio ikimokyklinio ir pradinio ugdymo skyriuje mokėsi 19 mokinių, buvo 3 komplektai. Šio skyriaus finansavimui 2019 metais mokymo lėšų skirta 33872 eurai, iš savivaldybės biudžeto – 27449 eurai. Nuo 2019 m. liepos 30 d. skyrius panaikintas, mokiniai pasirinko kitas mokyklas.

Toliau kaip 3 km. nuo mokyklos gyvenančių mokinių skaičius: 195.

Pavežamų mokinių skaičius

|  |  |  |  |  |  |
| --- | --- | --- | --- | --- | --- |
| Mokyklos (geltonuoju) autobusu | Autobusų parko autobusu | Vežioja tėvai | Kita  | Iš viso kiek vežiojama | Nepavežama |
| 43 | 152 | - | - | 195 | - |

**Mokyklos ugdymui(si) naudojamos patalpos, priemonės**

 Ugdymas vyksta dviejuose pastatuose: viename yra pradinės klasės, sporto salė, technologijų kabinetai, pagalbos mokiniui specialistų kabinetai, valgykla, kitame – 5–IVg klasių kabinetai. Visi kabinetai aprūpinti kompiuteriais, sujungtais su televizoriais, kita daugialypės terpės įranga.

**Mokyklos finansavimas. Ūkinė veikla**

|  |  |
| --- | --- |
| **Finansavimo šaltiniai** | **2019 m. (Eur)** |
| Mokymo lėšos | 481821 |
| Savivaldybės biudžetas | 425904 |
| Spec. lėšos | 25215 |
| Užimtumo didinimo programa | 1196 |

**Informacija apie kitas gautas lėšas 2019 m.**

|  |  |  |
| --- | --- | --- |
| **Finansavimo šaltinis** | **Lėšos (Eur)** | **Kur panaudota, kas įsigyta** |
| Nemokamas mok. maitinimas | 33177 | Maisto produktų ir maitinimo paslaugų įsigijimas |
| ES projektų eksploatavimas irpriežiūra, draudimas (sav. biudž. lėšos | 26761 | Sporto salės remontas ir ES lėšomis renovacijos objektų draudimas |
| Projektinė veikla | 6350 | Mokinių pažintinės veiklos, vasaros poilsio stovyklos organizavimo, sportinės veiklos organizavimo prekių ir paslaugų įsigijimas. |
| Paramos lėšos (gauta) | 1265 | Panaudota 253 Eur Sporto šventės organizavimui |

**Informacija apie remonto darbus, kitą materialinės bazės turtinimą**

Įsigyti 5 kompiuteriai, 5 televizoriai, dviratis treniruoklis, mobili garso kolonėlė, diskinis pjūklas, inverterinis suvirinimo aparatas, papildomai vadovėlių bei kitų mokymo priemonių. Suremontuotos sporto salės lubos, sienos, durys, šviestuvai.

**4 SKYRIUS**

**MOKINIAI, MOKINIŲ PASIEKIMAI**

**Mokinių skaičiaus kaita**

|  |  |  |
| --- | --- | --- |
|  | Mokinių skaičius | Klasių komplektų skaičius |
| 2018 m. rugsėjo 1 d. | 289 | 15 |
| 2019 m. rugsėjo 1 d. | 278 | 14 |
| Skirtumas  | -11 | -1 |

**Mokinių socialinis kontekstas 2019 m.**

|  |  |
| --- | --- |
| Mokiniai, likę be tėvų globos | 4 |
| Rizikos grupės mokinių skaičius | 35 |
| Užfiksuota smurtinių atvejų mokykloje | - |
| Nemokamai maitinamų mokinių skaičius | 128 |

**Mokinių socialinio konteksto įtaka ugdymo procesui, mokymosi pasiekimams, kaip sprendžiate iškylančias problemas, kokios pagalbos pasigendate**

Iškilus įvairioms problemoms dažniausiai kalbama su mokiniu individualiai, taip pat bendraujama ir bendradarbiaujama su klasės auklėtoja, dalykų mokytojais, esant reikalui į mokyklą yra kviečiami mokinio tėvai. Jei problema yra labai rimta, kviečiamas Vaiko gerovės komisijos posėdis, ieškoma būdų, kuo ir kaip galima mokiniui padėti. Dažnai su mokiniais yra pasirašomos sutartys, nustatomas mokinio pažangos stebėjimo terminas. Praėjus nustatytam laikui aptariami elgesio pokyčiai.

Sprendžiant įvairias iškilusias problemas dažnai tenka bendrauti su seniūnijos soc. darbuotojomis, Rokiškio socialinės paramos centro atvejo vadybininke, Vaiko teisių apsaugos tarnybos specialistėmis bei kitomis institucijomis. Bendraujant ir bendradarbiaujant problemų nekyla, kartu tariamės, kokia pagalba būtų naudingiausia sprendžiant probleminius atvejus.

**Mokinių lankomumas 2018–2019 m. m.**

|  |  |
| --- | --- |
| Vidutiniškai praleista pamokų per mokslo metus(1 mokiniui) | Vidutiniškai praleista pamokų be pateisinamos priežasties (1 mokiniui) |
| 1-4 kl. | 5-8 kl. | 1g (9)-4g kl. | 1-4 kl. | 5-8 kl. | 1g (9)-4g kl. |
| 40,8 | 73,5 | 101,6 | - | 5,3 | 9,6 |

**Pagrindinės 2018–2019 m. m. lankomumo problemos ir jų sprendimai**

Žemesnėse klasėse retai kyla mokinių lankomumo problemų, mokiniai pamokas praleidžia dėl ligos ar kitų pateisinamų priežasčių. Lankomumo problemų kyla su atskirais vyresnių klasių mokiniais, dažniausiai iš socialinės rizikos šeimų. Gimnazijoje yra patvirtinta lankomumo tvarka, kuria vadovaujamasi taikant pagalbos ir poveikio priemones mokyklos nelankantiems mokiniams. Pirmiausiai su pamokas praleidžiančiais mokiniais dirba klasės auklėtojai, kurie kasdien stebi klasės pamokų lankomumą, tą pačią dieną išsiaiškina, kodėl mokinys neatvyko į mokyklą, bendrauja su tėvais, esant reikalui, informuoja soc. pedagogą ar mokyklos vadovus. Socialinė pedagogė, gavusi informaciją iš dalyko mokytojo, klasės auklėtojo ar pagal Tamo dienyne pateiktus duomenis išsiaiškinusi lankomumo problemų turinčius mokinius, individuliai bendrauja su jais, aiškinasi pamokų praleidimo priežastis, planuoja socialinės pagalbos teikimą; apie pokalbį su mokiniu ir priimtus susitarimus el. dienyno pranešimu arba telefonu informuoja mokinio tėvus (globėjus, rūpintojus). Organizuojami Vaiko gerovės komisijos posėdžiai dalyvaujant klasės auklėtojui ir tėvams, kuriuose priimami sprendimai dėl pagalbos ir poveikio priemonių skyrimo: psichologo konsultacijų, bandomojo laikotarpio skyrimo, pagalbos kreipiantis į Atvejo vadybininką, seniūnijos socialines darbuotojas, Rokiškio socialinės paramos centro atvejo vadybininkę, Vaiko teisių tarnybą.

Taikomos prevencinės priemonės: sudarant pamokų tvarkaraštį, skiriant diferencijuotas užduotis siekiama užtikrinti optimalų, tolygų mokymosi krūvį per dieną ir savaitę; ugdant mokinių socialines emocines kompetencijas bendruomeninių veiklų, klasės renginių metu bei įgyvendinant SEU programas siekiama kurti palankią, draugišką ugdymuisi aplinką; pasitelkiant ugdymosi būdų įvairovę, tarpdalykinę integraciją siekiama didinti mokymosi patrauklumą, mokymosi motyvaciją.

**Mokinių akademiniai pasiekimai ir išsilavinimo įgijimas. Mokinių pažangos stebėjimas.**

Mokinių, pasiekusių mokymosi pažangą per 2018–2019 m. m. proc.

|  |  |  |
| --- | --- | --- |
| Klasė | Lietuvių k. | Matematika |
| 4 kl. | 93,3 | 80 |
| 8 kl. | 56,5 | 78,3 |

**Ketvirtokų ir aštuntokų vertinimas pasinaudojant NMPP, pagrindinės įžvalgos**

4 klasėje labai geraiišlaikyti: pasaulio pažinimo testas – 87 proc. mokinių pasiekė pagrindinį ar aukštesnįjį lygį, tai 20 proc. daugiau negu šalies vidurkis; rašymo testas – 69,6 proc. mokinių pasiekė pagrindinį ar aukštesnįjį lygį, tai beveik 9 proc. daugiau negu šalies vidurkis. Skaitymo ir matematikos rezultatai iš esmės atitinka šalies pasiekimų vidurkį. Pasiekimų patikrinimo neišlaikė 2 mokiniai (vienas – matematikos, vienas – teksto suvokimo). Skaitymo ir rašymo užduotis mergaitės atliko žymiai geriau, matematikos ir pasaulio pažinimo – tik šiek tiek geriau negu berniukai. 2019–2020 m.m. 5 klasėje numatyta daugiau dėmesio matematikos pamokose skirti tekstiniams uždaviniams.

8 klasėje Gamtos mokslų rezultatai pagal MTT taškų vidurkį iš esmės atitinka šalies pasiekimų vidurkį, matematikos – žemesni. Visos tiek gamtos mokslų, tiek matematikos veiklos sritys įvertintos tolygiai, kognityvinių gebėjimų grupėje žemiau vertinami taikymo gebėjimai. Ir gamtos mokslų, ir matematikos užduotis geriau atliko merginos. 2019–2020 m.m. Ig klasėje stiprinamas gabesnių mokinių ugdymas skiriant matematikos modulį „Plokštumos planimetrija“, viena savaitinė pamoka skirta matematikos ilgalaikėms konsultacijoms turintiems mokymosi sunkumų mokiniams. Gamtos mokslų pamokose stiprinamas teorinių žinių taikymas atliekant praktines užduotis.

**Mokinių, baigusių pagrindinio ugdymo programą ir įgijusių pagrindinį išsilavinimą, skaičius / dalis**

|  |  |  |
| --- | --- | --- |
| Mokinių skaičius | Mokinių, įgijusių pagrindinį išsilavinimą, skaičius  | Įgijusių pagrindinį išsilavinimą mokinių dalis (proc.) |
| 31 | 30 | 96,8 |

**Pagrindinio ugdymo pasiekimų patikrinimo rezultatai**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 1 | 2 | 3 | 4 | 5 | 6 | 7 | 8 | 9 | 10 |
| Lietuvių kalba  | - | - | 2 | 6 | 3 | 9 | 1 | 1 | 5 | 4 |
| Matematika  | - | 4 | - | 14 | 2 | - | 4 | 6 | - | 1 |

**Mokinių, įgijusių vidurinį išsilavinimą, skaičius / dalis**

|  |  |  |
| --- | --- | --- |
| Mokinių skaičius | Mokinių, įgijusių vidurinį išsilavinimą, skaičius | Įgijusių vidurinį išsilavinimą mokinių dalis (proc.) |
| 16 | 16 | 100 |

**Valstybinių brandos egzaminų rezultatai**

|  |  |  |  |  |  |  |
| --- | --- | --- | --- | --- | --- | --- |
| **Egzaminas** | **Kandidatų skaičius** | **Neišlaikė** | **16–35**(proc.) | **36–85**(proc.) | **86–99**(proc.) | **100**(proc.) |
| Užsienio kalba (anglų)  | 12 | - | 41,67  | 33,33 | 25 | - |
| Lietuvių kalba ir literatūra | 11 | 27,27 | 27,27 | 27,27 | 18,19 | - |
| Chemija | 3 | - | 100 | - | - | - |
| Fizika | 2 | - | - | 100 | - | - |
| Matematika | 10 | 40 | 20 | 40 | - | - |
| Istorija | 8 | - | 37,5 | 50 | 12,5 | - |
| Biologija | 4 | - | 25 | 75 | - | - |
| Geografija | 4 | - | 75 | 25 | - | - |
| Informacinės technologijos  | 3 | 33,3 | 66,67 | - | 33,33 | - |

**Įgijusiųjų pagrindinį / vidurinį išsilavinimą ir tais pačiais metais tęsiančių mokslą, skaičius / dalis bei pasiskirstymas švietimo sistemoje**

|  |  |  |
| --- | --- | --- |
| Išsilavinimas | Baigusių mokinių skaičius | Tais pačiais mokslo metais tęsiančių mokslą švietimo sistemoje, skaičius / dalis (proc.) |
| Įgijusių pagrindinį išsilavinimą | 30 | IIIg klasėje – 23 / 76,7Profesinio rengimo centruose – 7 / 23,3 |
| Įgijusių vidurinį išsilavinimą | 16 | Aukštosiose universitetinėse mokyklose – 6 / 37,7Kolegijose – 4 / 25Profesinėse – 4 / 25Užsienio aukštosiose mokyklose – 0 |

Kartojančių kursą (pirmą, antrą kartą) mokinių skaičius / dalis – 3 / 0,9 proc.

Į aukštesnę klasę su nepatenkinamais pažymiais keliamų mokinių skaičius / dalis – 3 / 0,9 proc.

**Kiti mokinių 2019 m. pasiekimai konkursuose, varžybose, olimpiadose, projektuose ir kt.**

|  |  |  |
| --- | --- | --- |
| Rajoniniai | Respublikiniai | Tarptautiniai |
| Dalyvavusių skaičius | Nugalėtojų skaičius | Dalyvavusių skaičius | Nugalėtojų skaičius | Dalyvavusių skaičius | Nugalėtojų skaičius |
| 102 | 13 indiv.10 komand. | 6 | 1 indiv. | 26 (eTwinning projektai) | 1 komand. |

**Ypatingi, išskirtiniai mokinių laimėjimai 2019 m. garsinę mokyklą, miestą, rajoną.**

Respublikinis etninės kultūros konkursas „Giminės medis 2018“ – Ig kl. mokinė – I vieta.

 **Mokyklos projektinė veikla 2019 m.**

 Finansuojami projektai:

 ERASMUS + KA2 projektas „Finansinių ir verslumo įgūdžių ugdymas lavinant aktyvų pilietį“;

 Lietuvos-Lenkijos jaunimo mainų fondo projektas ,,Žymūs Lietuvos ir Lenkijos žmonės kovos už nepriklausomybę kelyje“;

Respublikinis Kultūros paveldo departamento projektas ,,Susipažįstame su Šiaurės Aukštaitijos žydų kultūros paveldu“;

Respublikinis Kultūros paveldo departamento projektas ,,Jogailaičių keliais“;

Vaikų ir jaunimo olimpinio ugdymo projektas „Sportas – sveikata, bendravimas – jėga“;

 Vaikų ir jaunimo socializacijos programų projektas ,,Pašėlusi vasara“;

 Rokiškio rajono savivaldybės visuomenės sveikatos rėmimo specialiosios programos projektas „Sveikata – mūsų turtas“;

 Rokiškio rajono Jaunimo iniciatyvų projektas ,,Lyderystės link“.

 Kiti projektai, programos:

 Nacionalinis jaunimo pilietiškumo projektas ,,Tėvyne mūsų“;

 Lietuvos negalios organizacijų forumo projektas „Mokykla visiems“;

 Kazickų šeimos fondo programa „Jaunimas Gali“;

eTwinning partnerysčių projektai: „Močiutės austu taku per Lietuvą einu“, „Geometrinės figūros tautinėse juostose“, „Известные люди Польши и Литвы на пyти к независимости“ (apdovanotas Nacionaliniu kokybės ženkleliu), „М@й современный Пушкин #eTwForCulture“, „Мы едeм на экскурсию“ (apdovanotas Nacionaliniu kokybės ženkleliu), „Letters to friends- письма друзьям на русском языке“, „GM-Go-Lab“ (apdovanotas Nacionaliniu kokybės ženkleliu ir laimėjo konkurse Geriausia Lietuvos ,,eTwinning“ mokykla 2019), „#SID the abc A Poet (a writer) is a national symbol of your country“ (apdovanotas Nacionaliniu ir Europos kokybės ženkleliu), ,,Žiema žiema, bėk iš kiemo…“, ,,eTwinnig gimtadienis“.

**Neformaliojo vaikų švietimo pasiūla / pamokų panaudojimas 2019 m**.

|  |  |  |  |
| --- | --- | --- | --- |
| Būrelių skaičius | Panaudota valandų | Nepanaudota valandų | Mokinių, užimtų mokyklos būreliuose, proc. nuo bendro mokinių skaičiaus |
| 16 | 27 | 4 | 75,5 |

**5 SKYRIUS**

**MOKYKLOS RYŠIAI**

**Kokių ryšių ir kokiu tikslu Jūsų mokykla užmezgė su rajono, šalies ir / ar užsienio švietimo bei kitomis įstaigomis 2019 m.**

Užmegztos „eTwinning“ projekto partnerystės su  [Saldus vidusskola, Saldus Novads, Latvija](https://live.etwinning.net/profile/school/10702), [Základná škola Martinská 20, Žilina, Žilina, Slovakija](https://live.etwinning.net/profile/school/165809%22%20%5Ct%20%22_blank), [ZŠ Václava Havla v Kralupech nad Vltavou, Kralupy Nad Vltavou, Čekijos Respublika](https://live.etwinning.net/profile/school/210470).

 **Mokinių tėvų (globėjų) įtraukimas į mokyklos veiklą 2019 m.**

 Tėvai dalyvavo mokyklos ir klasių renginiuose, vykdytose apklausose ir tyrimuose, Vaiko gerovės komisijos posėdžiuose, Gimnazijos tarybos, Mokytojų atestacijos komisijos, Tėvų tarybos veikloje.

 **Kur ir kokiomis formomis 2019 m. viešinta Jūsų mokyklos veikla, pasiekimai**

1. Nuo savęs pažinimo iki viešojo valdymo //Gimtasis Rokiškis, Nr.43 2019, balandžio 16.

 2. V. Karaliūnienė. Rokiškio r. Pandėlio gimnazijoje įgyvendinamas „Erasmus+ KA2“ projektas„ Finansinių ir verslumo įgūdžių lavinimas ugdant aktyvų pilietį“ //rokiskiosirena.lt, 2019, balandžio 16.

 3. V. Bičiūnaitė. Jaunieji ūkininkai pasidalino tuo, ką augino //Gimtasis Rokiškis, Nr.54 2019, gegužės 16.

 4. V. Bičiūnaitė. Diena su kariais ir šauliais //Gimtasis Rokiškis, Nr.55 2019, gegužės 18.

 5. V. Bičiūnaitė. Apie lietuvių kovotojus už nepriklausomybę sužinos lenkai // Gimtasis Rokiškis, Nr.63 2019, birželio 6 .

 6. V. Bičiūnaitė. Svetur gimnazistai įgijo drąsos ir lavino kalbinius įgūdžius// Gimtasis Rokiškis, Nr.69 2019, birželio 20.

 7. Viešėjo Ispanijoje// Gimtasis Rokiškis, Nr.68 2019, birželio 18.

 8. V. Bičiūnaitė. Pandėlio gimnazijai – išskirtiniai apdovanojimai // Gimtasis Rokiškis, Nr.68 2019, birželio 18.

 9. V. Bičiūnaitė. Lietuvos šaulių sąjunga- drąsios ir pilietiškos visuomenės kūrimosi akcentas // Gimtasis Rokiškis, Nr.72 2019, birželio 29.

 10. V. Bičiūnaitė. Pandėlio gimnazijos šauliai // Gimtasis Rokiškis, Nr.75 2019, liepos 9.

 11.V. Bičiūnaitė. Tarp nugalėtojų – rokiškėnai pedagogai // Gimtasis Rokiškis, Nr.99 2019, rugsėjo5.

 12. V. Karaliūnienė. Žydų kultūros dienos Pandėlio gimnazijoje// rokiskiosirena.lt,2019, rugsėjo 20.

13. V. Bičiūnaitė. Iš stovyklos – nepakartojami įspūdžiai // Gimtasis Rokiškis, Nr.111 2019, spalio 22.

**Kokios steigėjo pagalbos tikitės 2020 m.**

Suremontuoti: vandens vamzdyną pradinių klasių pastate, valgyklos salę, sporto aikštyno bėgimo takus, sporto salės grindis.

\_\_\_\_\_\_\_\_\_\_\_\_\_\_

 PRITARTA

 Rokiškio rajono savivaldybės tarybos

                                                                                                             2020 m. gegužės 29 d. sprendimu Nr. TS-

**ROKIŠKIO SUAUGUSIŲJŲ IR JAUNIMO MOKYMO CENTRO**

**2019 metų veiklos ataskaita**

**1 SKYRIUS**

 **BENDRA INFORMACIJA IR MOKYKLOS IŠSKIRTINUMAS**

Mokyklos teisinė forma – biudžetinė įstaiga.

Steigėjas – Rokiškio rajono savivaldybės taryba.

Mokyklos tipas – gimnazija, kitas tipas – pagrindinė mokykla.

Mokyklos interneto svetainės adresas [www.rsjmc.lt](http://www.rsjmc.lt).

**Informacija iš mokyklos pažangos ataskaitos**

Mokyklos mokinių nuomonė apie mokyklą (*aukščiausios vertės 5 teiginiai*):

1. Jei ko nors per pamoką nesuprantu, aš galiu paklausti savo mokytojų – 95 proc.;

2. Mokytojas visuomet man padeda, jeigu man kyla sunkumų – 95 proc.;

3. Mokytojas, jeigu kas nors trukdo pamokai, duoda aiškų ženklą, jog reikia liautis tą darius – 92 proc.;

4. Mokytojai mokslo metų eigoje su mokiniais aptaria jų mokymosi pažangą, paaiškina, pataria, kaip jie galėtų geriau mokytis – 92 proc.;

5. Mokytojas stengiasi padaryti taip, kad mokiniai visą laiką dalyvautų pamokos vyksme – 98 proc.

Mokyklos mokinių tėvų nuomonė apie mokyklą (*aukščiausios vertės 5 teiginiai)*:

1. Mokykla, kurią lanko mano vaikas, yra jauki – 100 proc.;

2. Man pakanka informacijos, kurią gaunu iš mokyklos apie vaiko mokymąsi – 100 proc.;

3. Mano vaikas pasitiki savo klasės auklėtoju – 88 proc.;

4. Esant reikalui, žinočiau, kaip susisiekti su mokyklos pagalbos specialistais – 81 proc.;

5. Esu tikras, kad jei mano vaikas turėtų problemų mokykloje, mokyklos darbuotojai su manim susisiektų – 94 proc.

**Mokyklos svarbiausi pasiekimai 2019 m.**

2019 m. rugsėjo 1 d. Rokiškio suaugusiųjų ir jaunimo mokymo centre mokėsi 126 mokiniai: jaunimo ugdymo skyriuje – 38, suaugusiųjų gimnazijos skyriuje – 77, VšĮ Rokiškio psichiatrijos ligoninės skyriuje – 11 .

Pirmasis mūsų mokymo centro tikslas 2019 metais **buvo siekti nuolatinės mokinių asmeninės pažangos, atsižvelgiant į individualias ypatybes ir išgales.**

Į mokymo centrą atvyksta mokytis mokiniai iš skirtingų rajono bei respublikos mokyklų ar užsienio. Kiekvieno mokinio gebėjimai ir žinios yra labai skirtingi.Siekiame užtikrinti atvirą, prieinamą bei socialinę įtrauktį skatinantį švietimą ir mokymą, sudaryti palankias ugdymo(si) sąlygas. Kiekvienam jaunimo ugdymo skyriaus bei IIIgn ir IVg klasių mokiniams, atsižvelgiant į jų poreikius, sudaromi individualūs ugdymo planai. Jaunimo ugdymo skyriaus mokinių individualūs planai rengiami trimestrui, aptariami su mokinių tėvais, klasių auklėtojais. Fiksuojama kiekvieno mokinio asmeninė ūgtis. Mokiniai kartu su dalykų mokytojais fiksuoja atskirų mokomųjų dalykų ūgtį kiekvieną trimestrą. Mokytojų apklausos duomenys parodė, kad visi mokytojai skatina mokinius, kad šie užduotų savo klausimus, juos įtraukia į pamoką (44 proc. atsakė, kad visiškai sutinka su šiuo teiginiu, 56 proc. – ko gero sutinka.) Tolesnėje pamokos eigoje mokytojai remiasi ankstesniais mokinių pasisakymais (56 proc. teigia, kad visiškai su tuo sutinka, 44 proc. – ko gero sutinka). Prieš pakviesdami mokinius atsakyti į klausimus, mokytojai suteikia galimybę atsakymams rasti (skiria laiko apmąstymui arba aptarimui porose) 50 proc. – visiškai sutinka, 50 proc. – ko gero sutinka. 94 proc. mokytojų teigia, kad patikrina ar pasiekti mokymosi tikslai. Visi mokytojai orientuojasi į aktyvią mokinių veiklą – skatina mokinius klausti, tyrinėti, ieškoti, bandyti, analizuoti, spręsti problemas, kurti.

 Siekiant mokinių pažangos, mokytojai stengiasi dalykus integruoti, pamokas vesti netradicinėse aplinkose, taikyti IKT. Ypatingas dėmesys skiriamas darbui su specialiųjų poreikių mokiniais. 2019 metų pradžioje mokymo centre mokėsi 21 SUP turintis mokinys. 2018–2019 m. m. baigė 18 SUP turinčių mokinių. 2019 m. rugsėjo pradžioje tokių mokinių buvo 13. Specialioji pedagogė didžiąją dalį laiko dirba individualiai. Spec. pedagogė taip pat bendradarbiauja su dalykų mokytojais, teikia rekomendacijas dėl SUP mokinių ugdymo. Mokymo centre yra aiški pagalbos mokiniams teikimo tvarka, suteikiama galimybė formuotis mokinių savigarbai, ugdomas pasitikėjimas savimi.

Mokinių apklausa parodė, kad dauguma mokinių jaučia mokytojų rūpinimąsi jais. 82 proc. mokinių teigia, kad mokymo centre jais rūpinamasi, kai šie turi problemų. 88 proc. mokinių atsakė, kad mokytojai randa laiko paaiškinti, jei iškyla mokymosi sunkumų. 92 proc. mokinių teigia, kad mokytojai sudomina savo dalyku, pamokos metu mokytojai juos skatina klausti, tyrinėti, ieškoti, bandyti pritaikyti, analizuoti, spręsti problemas, kurti. (32 proc. visiškai sutinka su šiais teiginiais, 60 proc. – ko gero sutinka).

Antrasis 2019 metų tikslas buvo **plėtoti bendruomenės lyderystę, tobulinant asmenines šiuolaikiško ugdymo(si) kompetencijas.**

Siekėme nuolatinės mokinių pažangos, atsižvelgdami į individualias mokinio ypatybes ir išgales, todėl analizavome ir tikslinome mokinių individualios pažangos pamatavimo rekomendacijas. Rokiškio suaugusiųjų ir jaunimo mokymo centre siekiama, kad kiekvienas ugdymo proceso dalyvis patirtų sėkmę. Atnaujintos SMART Notebook programos suteikė mokytojams galimybę pateikti mokomąją medžiagą interaktyviu, mokiniams patraukliu būdu. 3D klasės ir klasės valdymo sistemos leidžia individualizuoti ir diferencijuoti ugdymo procesą.

Mokymo centro bendruomenė dalyvavo pilietinėse iniciatyvose ,,Atmintis gyva, nes liudija“ (Sausio 13-jai paminėti), „Gyvasis tautos žiedas“, skirtoje Lietuvos Nepriklausomybės atkūrimui paminėti, Centro mokiniai dalyvavo antikorupcijos renginiuose, „Vertybių žemėlapių“ iniciatyvoje 2019 m. minint Tarptautinę antikorupcijos dieną. Organizuoti edukaciniai užsiėmimai muziejuje, įmonėse, kitose mokymo įstaigose. Mokymo centre buvo vykdomas projektas „Šventų Kalėdų belaukiant“, vyko įvairūs renginiai. Mokiniai dalyvavo respublikinėje „Žiemos puokštės“ parodoje-konkurse, (Kauno miškų ir aplinkos inžinerijos kolegijoje), tarptautiniame konkurse- parodoje ,,Kalėdinis žaisliukas iš gamtos medžiagų“ (Vilniaus lietuvių namuose). Daug mokinių sukurtų darbų lieka mokymo centre, nes mokymo centro aplinka kuriama kartu su mokiniais, išklausoma ir gerbiama jų nuomonė ir idėjos. Taip ugdomi bendradarbiavimo įgūdžiai, mokiniai jaučiasi centro kūrėjais ir šeimininkais. Tinkamai naudojami mokinių darbai formuoja šiltą centro mikroklimatą, stiprina mokinių savivertę. Mokymo centro gyvenime ryškus bendruomeniškumas.Mokiniai skatinami džiaugtis savo ir kitų darbais, pasiekimais bei pažanga. Jiems leidžiama bandyti ir klysti, rasti ir taisyti savo klaidas, iš jų mokytis.

Buvo nuosekliai įgyvendinamas mokinių karjeros kompetencijų ugdymo modelis. Ugdymas karjerai integruotas į dalykų pamokas. Kiekvienas mokytojas integravo vidutiniškai po 5 ugdymo karjerai temas. Ugdymas karjerai vyko klasių valandėlių metu, per kultūrinę, pažintinę veiklą, neformalųjį švietimą. Dalyvaudami kūrybinėse dirbtuvėse „Kiškio monai“, tautodailės mugėje mokiniai ugdėsi verslumą, tobulino savęs pažinimo kompetenciją. Ekskursijose į etnokosmologijos muziejų Molėtuose, Energetikos ir technikos muziejų Vilniuje tobulinta karjeros galimybių pažinimo kompetencija. Susitikime su Lietuvoje tarnaujančiais NATO kariais mokiniai „matavosi“ kario profesiją. Susitikime su gyvūnų gerovės organizacijos „Antras šansas” savanore buvo skatinta savanorystės idėja ir jos teikiamos galimybės ateities karjerai. Buvo organizuota Karjeros diena, veiklinimo vizitai (į Ilzenbergo dvarą – biodinaminį ūkį, Skemų socialinės globos namus ir kt.), išvykos į profesinio mokymo įstaigas (Rokiškio technologijos, verslo ir žemės ūkio mokyklą, Kupiškio technologijos ir verslo mokyklą). Buvome projekto „Būsiu“ partneriai. Dalyvavome Nacionalinės karjeros savaitės renginiuose. Stebėjome e-pamokas: Eglė Čiuoderienė „Kaip įveikti stiklines lubas ir įgyvendinti savo svajones?“, Saulius Raugelė „Apie medicinos pažangą, biomediciną ir itin svarbią slaugytojo profesiją“ ir kt. Karjeros konsultavimas vyko individualių ir grupinių konsultacijų metu. Mokiniai atliko įvairius savęs pažinimo testus, tyrinėjo savo polinkius, poreikius, interesus, aiškinosi, kaip jie priima informaciją ir t.t. Analizuodami mokymo įstaigų tinklą ieškojo tolesnio mokymosi galimybių. Planuodami karjerą pildė karjeros planą, kėlė tikslus, numatė ateities viziją („Mano ateities profesija“, „Mano svajonė veda link...“, „Kaip suderinti mokslą, darbą, šeimą?“, „Kas mane motyvuoja mokytis?“, „Gyvenimo laikrodis“ ir kt.). Karjeros įgyvendinimo srityje mokėsi pildyti karjeros dokumentus (CV, motyvacinį laišką), analizavo konfliktų sprendimo būdus, mokėsi, kaip planuoti laiką, valdyti stresą („Kaip mokymąsi paversti malonumu?“, „Stresas ir jo įveikimo būdai“, „Kaip planuoju laiką?“, „Adaptacija naujoje aplinkoje“ ir kt.). Karjeros informavimui naudojamos E aplinkos, informacija apie mokymosi galimybes ir karjeros paslaugas pateikiama mokymo centro IT sistemose.

**Mokyklos išskirtinumas, kuo galėtumėte dalintis su kitomis švietimo įstaigomis.**

1. Rokiškio suaugusiųjų ir jaunimo mokymo centras yra Europos Sąjungos programos „Erasmus+“ dalyvis.
2. Nuotolinio mokymo įgyvendinimas naudojant MOODLE virtualią mokymosi aplinką.
3. Ugdymo procese plačiai naudojame šiuolaikines technologijas. Galime pasidalinti interaktyvių lentų naudojimo patirtimi. Virtualių klasės valdymo programų įgyvendinimu, 3D klasės naudojimo galimybėmis.
4. Renginiai, kuriuose dalyvauja visa šeima. Renginiai bendruomenei.

**2 SKYRIUS**

 **DARBUOTOJAI**

**Mokyklos organizacinė struktūra 2019 m.**

|  |
| --- |
| **Pareigybių skaičius** |
| Administracija | Pagalbinis personalas | Kiti darbuotojai | Iš viso pareigybių | Laisvos pareigybės |
| 1,5 | 4,25 | 14,31 | 20,06 | 0 |

|  |
| --- |
| **Mokytojų skaičius** |
| Iš viso mokytojų | Mokytojai | Vyresnieji mokytojai | Mokytojai metodininkai | Mokytojai ekspertai | Trūko mokytojų  |
| 17 | 1 | 12 | 4 | 0 | 0 |

**Mokyklos vadovai 2019 m.**

|  |  |
| --- | --- |
| Pareigybė | Kvalifikacijos tobulinimas 2019 m.  |
| Direktorius  | Konfliktų sprendimas meditacijos būdu (16 val.).Profesinių sąjungų vaidmuo vystant socialinį dialogą švietimo įstaigose (18 val.). |
| Direktoriaus pavaduotojas ugdymui | Specialiosios pedagogikos ir specialiosios psichologijos kursai (60 val.).Mokyklos veiklos kokybės įsivertinimo duomenų analizė ir panaudojimas įstaigos veiklos tobulinimui (18 val.).Konfliktų sprendimo būdai, pagarbių santykių formavimas, prevencinių programų įgyvendinimas (22 val.) |

**Reikšmingiausi vadybinės veiklos pasiekimai (vadovo indėlis tobulinant įstaigos veiklą)**

* 2019 m. bendradarbiaujant su LSMCVA teikti pasiūlymai ŠMSM dėl UP (į dalį siūlymų buvo atsižvelgta).
* Sėkmingai tobulinama materialinė bazė diegiant inovacijas: įrengtos dvi 3D klasės, dviejuose kabinetuose įdiegtos klasės valdymo programos, atnaujintos keturių SMART lentų licencijos, papildyta konferencijų įranga, įsigyta 10 vnt planšečių.
* Į suaugusiųjų mokymosi savaitės renginius sėkmingai įtraukta bendruomenė.
* Naudojama MOODEL sistema suaugusiųjų nuotoliniam mokymui.
* Mokymo centro veikla nukreipiama stiprinti šeimos ryšius: mokinių tėvai (globėjai) ir mokinių antrosios pusės bei vaikai dalyvauja mokymo centro organizuojamuose renginiuose (Kalėdiniame renginyje, Brandos atestatų įteikimo šventėje, Šeimos dienos šventėje). Tėvai įtraukiami į mokymo centro tarybos veiklą. Tėvams teikiamos psichologo ir socialinio pedagogo konsultacijos. Bendradarbiaujame su lopšelio-darželio ,,Varpelis“ bendruomene organizuodami renginius tėvams ir vaikams.
* Tęsiamas neformalus senjorų švietimas ir neformaliojo švietimo kursai suaugusiems.
* Kartu su metodine grupe įgyvendinamas tarpinstitucinis bendradarbiavimas su Rokiškio rajono savivaldybės Švietimo, kultūros ir sporto skyriumi, Švietimo centru, Rokiškio pagrindine mokykla, Rokiškio Juozo Tumo-Vaižganto gimnazija. Su mokytojų komandomis vykdyta vadybinio darbo ir inovacijų diegimo patirties sklaida kitų rajono švietimo įstaigų pedagogams.

**Mokytojų pasiskirstymas pagal amžių**

|  |  |  |  |  |  |
| --- | --- | --- | --- | --- | --- |
| Amžius | 20–30 m. | 31–40 m. | 41–50 m. | 51–60 m. | 61 m. ir vyresni |
| Mokytojų skaičius |  - |  - |  4 |  11 |  2 |

**Mokytojų kvalifikacijos tobulinimo prioritetai 2019 m., kiek proc. pedagogų kėlė kvalifikaciją**

Kvalifikacijos tobulinimo prioritetai: darbas su spec. poreikių mokiniais bei saugios aplinkos mokymo centre kūrimas.

Mokymo centro mokytojai 1340 val. tobulino kvalifikaciją seminaruose, konferencijose, mokymuose, skirtuose atskiros pamokos ir ugdymo kokybės klausimams aptarti. Kvalifikaciją 2019 metais tobulino visi mokytojai (100 proc.), kiekvienas mokytojas kvalifikaciją kėlė vidutiniškai 9 dienas. Mokytojai dalyvavo seminaruose apie konfliktų sprendimo būdus mediacijos metodu. Visi mokytojai išklausė 60 val. specialiosios pedagogikos ir specialiosios psichologijos kursą mokytojams pagal Specialiosios pedagogikos ir specialiosios psichologijos kvalifikacijos tobulinimo kursų programą. Mokytojai dalinosi gerąja darbo patirtimi, vyko apskritojo stalo diskusija ,,Motyvuojančios veiklos pamokoje“, metodiniai užsiėmimai ,,Kolega-kolegai“: („Individualios pažangos matavimas“, Mokiniai – aktyvūs mokymo proceso dalyviai“, „Savivaldus mokymasis“, „Mokymosi socialumas, t.y. gebėjimas bendrauti ir bendradarbiauti“.). Nuosekliai siekėme nuolatinės mokinių pažangos, atsižvelgdami į individualias mokinio ypatybes ir išgales, analizavome ir tikslinome mokinių individualios pažangos pamatavimo rekomendacijas. Mokymo centre siekiama, kad kiekvienas ugdymo proceso dalyvis patirtų sėkmę. Atnaujintos SMART Notebook programos suteikė mokytojams galimybę pateikti mokomąją medžiagą interaktyviu, mokiniams patraukliu būdu. 3D klasės, klasės valdymo sistemos leidžia individualizuoti ir diferencijuoti ugdymo procesą.

Lėšos, skirtos kvalifikacijai, naudojamos racionaliai, atitinka mokytojų kvalifikacijos tobulinimo poreikius.

**Mokykloje dirbę specialistai 2019 m.**

|  |  |  |
| --- | --- | --- |
| Specialistas | Darbuotojų Skaičius ***/*** pareigybių skaičius | Pastabos (amžius, pedagoginio darbo stažas) |
| Socialinis pedagogas | 1 / 0,75 | amžius 52 m., stažas 33 m. |
| Specialusis pedagogas | 1 / 1 | amžius 46 m., stažas 12 m. |
| Psichologas | 1 / 0,25 | amžius 53 m., stažas 30 m. |
| Bibliotekininkas | 1 / 0,5 | amžius 60 m., stažas 34 m. |

**3 SKYRIUS**

 **MOKYKLOS APLINKA**

**Trumpas mokyklos kontekstinės aplinkos aprašymas**

2012 metais reorganizuojant Rokiškio jaunimo mokyklą ir Rokiškio suaugusiųjų mokymo centrą įkurtas Rokiškio suaugusiųjų ir jaunimo mokymo centras, kuris tęsia abiejų įstaigų veiklą. Tokio tipo mokykla yra vienintelė rajone. Tokios įstaigos nėra ir aplinkiniuose rajonuose, todėl kasmet priimame po vieną kitą mokinį, gyvenantį ne Rokiškio rajone. 2014 metais įkurtas Rokiškio suaugusiųjų ir jaunimo mokymo centro VšĮ Rokiškio psichiatrijos ligoninės mokymo skyrius. Tai vienintelis toks skyrius Lietuvoje. Jaunimo ugdymo skyriuje mokosi 12–16 metų 38 mokiniai, praradę mokymosi motyvaciją ar dėl kitų priežasčių nepritapę bendrojo ugdymo mokyklose. Suaugusiųjų ugdymo skyriuje mokosi 77 mokiniai nuo 18 metų anksčiau iškritę iš švietimo sistemos ir siekiantys pagrindinio ar vidurinio išsilavinimo. VšĮ mokymo skyriuje mokosi asmenys, kuriems laikinai apribota laisvė ir yra pripažinti nepakaltinamais (11 mokinių).

Dauguma mūsų mokymo centro mokinių yra asmenys, patiriantys socialinę atskirtį. Didžioji dalis mokinių turi labai įsisenėjusių lankomumo problemų, nenorą eiti į mokyklą ir netgi su tuo susijusių fobijų, laiku neišspręstų socialinės adaptacijos, aplinkos suvokimo, elgesio, bendravimo, mokymosi problemų. Šiuo metu turime 16 mokinių, esančių probacijos tarnybos įskaitoje (5 jaunimo ugdymo skyriaus ir 11 suaugusiųjų ugdymo skyriaus).

Mūsų mokymo centrui būdinga nemaža mokinių kaita. Didžioji dalis mokinių mokytis atvyksta jau prasidėjus mokslo metams. Į jaunimo ugdymo skyrių mokiniai ateina tada, kai savose mokyklose jau būna „nurašyti“, praradę mokymosi motyvaciją, su neigiamu požiūriu į mokymąsi ir apskritai priešišku nusiteikimu į visus su mokykla susijusius dalykus. Dauguma mokymo centro mokinių turi labai didelį akademinį atsilikimą, išmoktą bejėgiškumą, todėl net nesistengia ir nebando mokytis, atlikti mokytojų skirtų užduočių, atsisako paklusti mokymo centro tvarkai, destruktyviai elgiasi arba užsisklendžia savyje, atsisako priimti bet kokią pagalbą. Dauguma suaugusiųjų ugdymo skyriaus mokinių turi neigiamos mokymosi patirties, jie stokoja valios, daugumai jų nepavyksta rasti savo vietos gyvenime. Dažnai dėl įvairių priežasčių mokslus nutraukia. Norėdami sudaryti didesnes galimybes suaugusiems mokytis, esame sudarę galimybę jungtis prie MOODEL sistemos. Tačiau kol kas ji mažai funkcionuoja, patiems mokiniams kontroliuoti savo mokymąsi yra labai sunku.

Kiekvienais metais vis daugiau mokinių atvyksta su įsisenėjusiomis problemomis, kurioms įveikti reikia labai daug pastangų, o kartais to visai negalime padaryti. Mūsų vykdomų prevencijos priemonių toli gražu nepakanka. Sveikos gyvensenos problema mūsų centre išlieka labai aktuali. Eilę metų po truputį mažėja vartojančių alkoholį ir rūkančių mokinių. Centro teritorijoje rūkančių kontrolė davė rezultatų. Viešai stebimose vietose dauguma mokinių rūkyti vengia, tačiau sprendžiant iš sklindančio kvapo jie tą daro kitur. Neramina ir tai, kad plinta nauji įpročiai, tokie kaip ,,garinimas’’ ir pan., kuriuos labai sudėtinga atpažinti, identifikuoti, o dar sunkiau su jais kovoti

Daug dėmesio skiriama žalingų įpročių prevencijai: parengti informaciniai stendai, socialinės pedagogės pokalbiai su mokiniais ir tėvais, konsultacijos, integruotos pamokos, vaizdo medžiagos demonstravimas, lektorių viešnagės mokykloje. Iš svarbesnių renginių norisi paminėti sausio mėn. įvykusią sveikatos specialistės paskaitą apie asmens higieną ir švarą, lapkričio mėn. – burnos higienistės paskaitą apie tinkamą burnos ertmės priežiūrą ir žalingų įpročių įtaką jos sveikatai. Kovo mėn. įvykusios savaitės ,,Be patyčių“ metu per tikybos pamokas mokiniai žiūrėjo filmą apie žymių žmonių vaikystės prisiminimus bei jų išsakomą požiūrį į patyčias, diskutavo. Mokinių dėmesį patraukė ir gegužės 17 d. organizuota diena, skirta atkreipti dėmesį į rūkymo ir ,,veipinimo’’ problemas. Šią dieną centre viešėjo ir su mokiniais bendravo psichologas, sveikos gyvensenos motyvatorius Vaidas Arvasevičius, vyko akcija ,,Imk obuolį vietoj cigaretės“. Pavyko ir gegužės 30 d. įvykusi šeimos diena. Jos metu siekėme atkreipti dėmesį į šeimos, skirtingų kartų darnaus bendravimo svarbą žmogui, į sveiko ir blaivaus šventimo bei kūrybos drauge ir bendravimo džiaugsmą.

Didėja mokinių augančių nepilnose šeimose skaičius. Didelė dalis tėvų susiduria su pedagoginio bendravimo įgūdžių su vaikais stoka. Nemaža dalis jų stokoja elementarių socialinių įgūdžių. Šios ir kitos priežastys sąlygoja tėviško autoriteto praradimą. Prie viso šito prisideda ir labai nepalanki vaikų auklėjimą reglamentuojanti įstatyminė bazė. Didžioji dauguma tėvų pasižymi nepakankama įtaka savo vaikų auklėjimui. Tėvai labai pasyvūs, vangiai dalyvauja bendruomenės veikloje. Kasmet tokių tėvų daugėja. Atsiranda vaikų, kurie ne tik neklauso tėvų, bet ir smurtauja prieš juos.

Kiekvienam vaikui labai svarbūs abu tėvai. Skyrybos, emigracija, mirtys labai neigiamai veikia ne tik vaiko emocinę jauseną, kas veikia mokymosi sėkmę, tačiau sutrikdo ir visą asmenybės raidą. Pastebėjome, jog mokiniai, kurių tėvai gyvena skyrium, mažiau pasitiki savimi, sunkiau užmezga ir plėtoja santykius su aplinkiniais, prasčiau mokosi, turi elgesio problemų. Kita problema, tokiose šeimose – nenuoseklus auklėjimas.

Vaikai dažnai tampa pašlijusių tėvų santykių įkaitais. Blogiausia situacija tose šeimose, kuriose tėvai gyvena palaidai, stokoja socialinių įgūdžių, nemoka užmegzti pastovių santykių, dažnai keičia sugyventinius. Tokį elgesio modelį linkę perimti ir vaikai. Tokiose šeimose tėvai dažnai, nemato nieko blogo, jei vaikas laiku negrįžta namo, rūko, savaitgaliais išgeria, pradeda ankstyvus lytinius santykius.

Liūdina tai, kad mokymo centro siūlomose tėvų švietimo priemonėse žmonės dėl objektyvių priežasčių, o taip pat ir dėl motyvacijos stokos dalyvauja nenoriai. Pagrindinė darbo su tėvais forma – individualus darbas.

Šiais mokslo metais daug dėmesio skyrėme patyčių prevencijai, mokinių jausenos mokymo centre gerinimui. Tuo tikslu, buvo aiškinama mokiniams apie patyčių poveikį, jų daromą žalą, sustiprintas budėjimas mokymo centro koridoriuose pertraukų metu. Nors centre pasitaiko erzinimosi, ,,kabinėjimosi“ prie vieni kitų atvejų, tačiau pastebima, kad taikant įvairias priemones, buvo pasiekti teigiami rezultatai. Juos liudija teigiama pridėtinė mokymo centro vertė savijautos mokymo centre bei patyčių situacijos mokymo centro srityse bei sumažėjęs smurto atvejų skaičius. Mokiniai laisvėja, nebebijo įvardyti patyčių, praneša apie jas mokytojams. Sudaryta pagalbos mokiniams sistema padeda mažinti patyčių lygį ir užkerta kelią smurtiniams konfliktams. Tai savo ruožtu gerina saugumo mokymo centre lygį ir liudija apie geresnius mokinių bendravimo įgūdžius. Labai svarbus momentas – mokymo centro bendruomenės rengimasis pradėti įgyvendinti ŠMSM akredituotą psichoaktyviųjų medžiagų vartojimo prevencijos programą ,,Savu keliu”.

**Toliau kaip 3 km. nuo mokyklos gyvenančių mokinių skaičius**: 40.

**Pavežamų mokinių skaičius**

|  |  |  |  |  |  |
| --- | --- | --- | --- | --- | --- |
| Mokyklos (geltonuoju) autobusu | Autobusų parko autobusu | Vežioja tėvai | Kita UAB Buslita | Iš viso kiek vežiojama | Nepavežama |
| 0 | 28 | 2 | 10 | 40 |  |

**Mokyklos ugdymui(si) naudojamos patalpos, priemonės**

Mokymo centras yra Rokiškio Juozo Tumo-Vaižganto gimnazijos ,,Romuvos“ padalinio pastate. 2010 metais dalyvaujant ,,Suaugusiųjų mokymo centrų modernizavimo“ programoje patalpos renovuotos. O dalyvaujant projekte ,,Jaunimo mokyklų aplinkos pritaikymas“ aprūpinta šiuolaikine įranga.

Dauguma mokinių gyvena ypač skurdžiose, netvarkingose patalpose. Mūsų tikslas, kad jie mokymo centre patirtų, kad galima gražiai, tvarkingai gyventi, išmoktų tvarkytis, patobulintų savo socialines kompetencijas. Viso kolektyvo dėka jau 9 metai patalpos išsaugotos švarios, jaukios, tvarkingos. Aplinkos jaukumas daro teigiamą poveikį mokinių estetiniam lavinimui.

Mokymo centre yra įrengta 10 mokomųjų kabinetų, biblioteka – skaitykla, socialinio pedagogo, psichologo ir administracijos kabinetai. Nuolatos naudojamės J.Tumo –Vaižganto gimnazijos ,,Romuvos“ padalinio valgykla, medicinos kabinetu ir sporto aikštynu, sporto sale. Esant poreikiui, galime naudotis Rokiškio Juozo Tumo-Vaižganto gimnazijos ,,Romuvos“ padalinio specializuotais mokomaisiais kabinetais, biblioteka-informaciniu centru, mokomosiomis dirbtuvėmis. Du kartus per mėnesį buvo sudaryta galimybė mokiniams lankytis Rokiškio baseine.

Gerinti ugdymo proceso kokybę padeda gera mokymo centro materialinė bazė. Ji kasmet atnaujinama ir modernizuojama. Ugdymo procese naudojama 6 interaktyvios lentos, 12 daugialypės terpės projektorių, 74 kompiuteriai, iš kurių 22 yra nešiojami, turime nupirkę 11 planšetinių kompiuterių, iš kurių 7 naudojami ugdymo procese.

Visi kompiuteriai prijungti prie interneto, kompiuterizuotos visos mokytojų darbo vietos. Atnaujintos SMART Notebook programos suteikė galimybę mokytojams mokomąją medžiagą pateikti labiau interaktyviu, mokiniams patraukliu būdu. Įkurta 3D klasės Europos skaitytojų ir biologijos kabinetuose, kuriomis gali naudotis ir kitų dalykų mokytojai bei neformalaus švietimo būrelių vadovai. Turime pakankamai įvairių mokymo priemonių. Informacinių technologijų ir PIT‘o kabinete yra įdiegta klasės valdymo sistema, kuri leidžia mokymo procesą individualizuoti bei diferencijuoti.

Įrangos ir priemonių mokymo centre pakanka, jos yra įvairios, atitinka mokymosi turinį, mokinių poreikius, amžių, mokymosi situaciją.

Mokiniams sudaroma galimybė išbandyti įvairius mokymosi būdus ir veiklas, naudotis naujomis priemonėmis ir įranga. Mokiniai ugdomi netradicinėse aplinkose, sudarytos galimybės mokiniams dalyvauti edukacinėse programose. Didelis dėmesys skiriamas gimtojo rajono pažinimui. Mažiausiai du karus per mokslo metus mokiniai turi galimybę dalyvauti ekskursijose ir edukacinėse išvykose.

Pertraukų metu sudaryta galimybė mokiniams žaisti stalo tenisą, stalo futbolą, naudotis šiuolaikiškais treniruokliais, žaisti įvairius stalo žaidimus. Siekiant paskatinti mokinių naudojimąsi sporto inventoriumi, per pertraukas organizuojami turnyrai: ,,Kalėdinis stalo teniso turnyras“, ,,Velykinis stalo teniso turnyras“, ,,Stalo futbolo turnyras“.

Visos naudojamos priemonės ir mokymo centro fizinė aplinka padeda patraukliau ir įvairiapusiškiau mokytis, aiškiau suvokti ugdymo turinį, skatina susidomėjimą, didina mokymosi motyvaciją, padeda ugdytis bendrąsias kompetencijas.

Siekiant užtikrinti mokinių saugumą mokymo centre per pertraukas budi mokytojai ir administracijos darbuotojai, įrengtos vaizdo stebėjimo kameros.

Mokymo centras vadovėliais yra apsirūpinęs pakankamai.

Už aprūpinimą vadovėliais atsakinga mokymo centro bibliotekininkė. Kiekvienų mokslo metų pradžioje, bendraudama su dalykų mokytojais, ji išsiaiškina paklausą apie reikiamus ir trūkstamus vadovėlius. Centro tarybai pateikiama informacija. Mokymo centre vadovėlių užsakymui yra numatyti prioritetai: užtikrinamas tęstinumas, papildomi trūkstami (dėl nusidėvėjimo, negrąžinimo ar kt. atvejais).

Mokytojai metodine literatūra daugiausia naudojasi elektroninėje erdvėje. Aktualia metodine literatūra aprūpina Rokiškio rajono savivaldybės švietimo centras.

Skatindami mokinių skaitomumą mokymo centro atvirose erdvėse įrengėme lentyną, kur mokiniai laisvai gali pasiimti literatūros ar periodikos leidinių, paskaityti ir juos grąžinti bei lentyną papildyti savo jau nenaudojamomis knygomis.

Siekdami papildyti bibliotekos lentynas grožine literatūra, kasmet dalyvaujame ,,Metų knygos rinkimuose“, tuo būdu turime galimybę papildyti bibliotekos fondus nauja literatūra. 2019 metais bibliotekos fondų turtinimui skyrėme 362 eurus.

**Mokyklos finansavimas. Ūkinė veikla.**

|  |  |
| --- | --- |
| **Finansavimo šaltiniai** | **2019 m.** |
| Mokymo lėšos | 254372 Eur. |
| Savivaldybės biudžetas | 42741,71 Eur |
| Spec. lėšos | 199,24 Eur |

**Informacija apie kitas gautas lėšas 2019 m.**

|  |  |  |
| --- | --- | --- |
| **Finansavimo šaltinis** | **Lėšos (Eur)** | **Kur panaudota, kas įsigyta** |
| Projektas finansuojamas EP | 3375,8 | Projektas dar tęsiasi ir lėšos pilnai nepanaudotos. |
| VB | 1000 | VšĮ mokymo reikmėms |
| 2 proc.pajamų | 128,50 | Suaugusiųjų švietimo savaitės organizavimui. |

Mokytojų kvalifikacijai panaudota 862 Eur. Mokinių kultūrinei pažintinei veiklai 200 Eur. IKT naudojimui 5 380 Eur (įsigyta 10 planšetinių kompiuterių ir 1 nešiojamas kompiuteris).

**4 SKYRIUS**

 **MOKINIAI, MOKINIŲ PASIEKIMAI**

Mokinių skaičiaus kaita

|  |  |  |
| --- | --- | --- |
|   | Mokinių skaičius | Klasių komplektų skaičius |
| 2018 m. rugsėjo 1 d. |  161  |  15 |
| 2019 m. rugsėjo 1 d. |  126  |  14 |
| Skirtumas |  -35  |  -1 |

 Mokinių socialinis kontekstas 2019 m.

|  |  |
| --- | --- |
| Mokiniai, likę be tėvų globos | 2 |
| Rizikos grupės mokinių skaičius | 32 |
| Turinčių elgesio sunkumų | 26 |
| Mokiniai, kurie neklauso tėvų | 30 |
| Gyvena socialinės pagalbos reikalingose šeimose | 10 |
| Užfiksuota smurtinių atvejų mokykloje | 1 |
| Nemokamai maitinamų mokinių skaičius | 21 |

**Mokinių socialinio konteksto įtaka ugdymo procesui, mokymosi pasiekimams, kaip sprendžiate iškylančias problemas, kokios pagalbos pasigendate?**

Rugsėjo pirmąją į jaunimo skyrių atvyko 38 mokiniai (penkiais mažiau nei pernai arba vienu daugiau nei užpernai).

Mokiniai renkasi mūsų mokymo centrą remdamiesi mūsų mokinių, tėvų, darbuotojų rekomendacijomis. Tėvai, kurie praeityje mokėsi mūsų mokymo įstaigoje, pastebėję, jog vaikas susiduria su sunkumais, mielai ją renkasi kaip alternatyvą. Šiuo metu jaunimo skyriuje mokosi 5 mūsų buvusių mokinių atžalos.

Daugiau nei pusė – 60 proc. mokinių gyvena kaime. Tai labai susiaurina jų galimybes dalyvauti popamokinėje veikloje. Todėl visus renginius ir šventes, skirtus mokymo centro bendruomenei ,turime organizuoti priešpietiniu metu atsižvelgdami į autobusų grafikus.

Dauguma naujai atvykstančių mokinių turi labai įsisenėjusių lankomumo problemų, nenorą eiti į mokyklą, stokoja mokymosi motyvacijos, turi didelių mokymosi spragų. Jie dažnai atsineša išankstines neigiamas nuostatas tiek pačios mokyklos, tiek joje vykstančių procesų (mokymosi sėkmės, santykių su mokytojais ir bendraamžiais) atžvilgiu, bijo galimų patyčių, nesupratimo, neįvertinimo. Mokinai yra žemos savivertės, kenčia dėl išmokto bejėgiškumo – būsenos, kai nesitiki sėkmės, mokymasis nei bendravimas neteikia džiaugsmo, todėl ne tik nekelia sau aukštesnių tikslų, tačiau iš viso užsisklendžia, atsisako dirbti, motyvuodami, kad vis tiek neišeis, nemoku, negaliu, nereikia ir pan. Panašus mąstymas yra ir šeimos narių. Šie mokiniai ne tik nenoriai mokosi, nenoriai įsitraukia ir į kitas veiklas.

Didėja mokinių augančių nepilnose šeimose skaičius, Vaikai dažnai tampa pašlijusių tėvų santykių įkaitais, ypač tėvai nesutaria dėl vaikų auklėjimo, siekia dovanomis išpirkti kaltę, kad negyvena kartu kai auklėjimas yra nenuoseklus fragmentinis, priklausomas nuo situacijos. Tokiais atvejais vaikai dažnai išmoksta sukčiauti, manipuliuoti ar tiesiog keršyti suaugusiems netinkamai besielgdami, atsisakydami paklusti, lankyti mokymo centrą ir mokytis.

Blogiausia situacija tose šeimose, kuriose tėvai gyvena palaidai, stokoja socialinių įgūdžių, vertybinio suvokimo (į mokymąsi žiūri kaip nereikalingą, kitų primestą prievolę), nemoka užmegzti santykių, karta iš kartos gyvena iš pašalpų. Nemaža dalis jų stokoja elementarių socialinių įgūdžių. Šios ir kitos priežastys sąlygoja tėviško autoriteto praradimą. Vaikai, gyvenantys tokiose šeimose, stokoja atsakomybės, yra pratę viską gauti ir reikalauti, nieko nenori daryti už dyka. Jie linkę perimti tėvų gyvenimo modelį. Turime tokių šeimų, kurių net kelios kartos mokosi mūsų įstaigoje ir kenčia nuo panašių problemų, o taip pat ir šeimą, kurios 4 vaikai mokėsi pas mus, tačiau sulaukę 16 metų iškrito iš ugdymo proceso. Dabar mokosi penktas vaikas. Iš to, kaip mums sekasi su juo dirbti, peršasi išvada, kad ir jo mokymosi istorija gali baigtis panašiai.

Didelė problema yra žemas pragyvenimo lygis ir kova dėl išgyvenimo. Nemaža dalis vaikų gyvena šeimose, kurios vienaip ar kitaip paliestos emigracijos, kurių pažįstami, draugai, šeimų nariai, kartais net turėdami išsilavinimą, dirba paprastus, aukštos kvalifikacijos nereikalaujančius darbus, kad susitaupytų būstui, užsidirbtų didesnę pensiją. Tokie mokiniai dažnai savo ateities nesieja su aukštesniu išsilavinimu, o tik su darbu užsienyje. Mokslas jiems nėra vertybė. Dalis jų laukia galimybės emigruoti.

Šie veiksniai lemia tai, kad  mokinių mokymosi pasiekimai yra žemi, gebėjimai kurti pozityvų  santykį su savimi ir aplinkiniu pasauliu sutrikę. Pedagogams labai sunku surasti ir pritaikyti šias nuostatas keičiančius veiksnius.

 **Mokinių lankomumas 2018–2019 m. m.**

**Jaunimo ugdymo skyrius**

|  |  |
| --- | --- |
| Vidutiniškai 1 mokinys per mokslo metus praleido iš viso pamokų | Vidutiniškai 1 mokinys per mokslo metus praleido pamokų dėl nepateisinamų priežasčių |
| Vidutiniškai | 5–8j kl. | 9–10j kl. | Vidutiniškai | 5–8j kl. | 9–10j kl. |
| 198 | 162 | 218 | 157 | 122 | 173 |

**Suaugusiųjų ugdymo skyrius**

|  |  |
| --- | --- |
| Vidutiniškai 1 mokinys per mokslo metus praleido iš viso pamokų | Vidutiniškai 1 mokinys per mokslo metus praleido pamokų dėl nepateisinamų priežasčių |
| Vidutiniškai | 7–8n kl. | I–IIgn kl. | IIIg–IVgn kl. | Vidutiniškai | 7–8n kl. | I–IIgn kl. | IIIg–IVgn kl. |
| 30 | 15 | 27 | 34 | 28 | 15 | 21 | 34 |

**Pagrindinės 2018–2019 m. m. lankomumo problemos ir jų sprendimai**

Didesnė dauguma naujai atvykstančių turi labai įsisenėjusias lankomumo problemas. Vykdome intensyvią naujai atvykusių mokinių adaptacijos stebėseną. Jos tikslas – padėti geriau ir greičiau suprasti mokymo įstaigos tvarką, padėti jaustis saugiai, pritapti ir įsilieti į centro bendruomenę.

**Lankomumo situacijos analizė. Jaunimo skyrius 2019 m.**

|  |  |
| --- | --- |
| Klasė  | Trumpa lankomumo situacijos analizė.  |
| 7j–8j KLASĖ | Pusė mokinių (3) turėjo rimtų lankomumo problemų. Jos susijusios su šių mokinių socialine situacija ir santykiais šeimose. Visi mokiniai gyvena socialinės pagalbos reikalingose šeimose, du iš jų kaime. Vieno iš šių mokinių mama turi didelį neįgalumo lygį ir jai nelengva sukontroliuoti sūnaus lankomumą, o tėvas turi žalingų įpročių. Mūsų ugdymo įstaigoje jau mokėsi keturi šios šeimos vaikai. Visi jie turėjo panašių problemų. Mokslas šeimoje nėra vertybė, o tik valstybės prievolė, todėl vaikai, sulaukę 16,metų, meta mokslus. Kito mokinio motina labai norėjo, kad sūnus mokytųsi ir baigtų bent pagrindinę mokyklą, kontroliavo, stengėsi bendradarbiauti su mokyklos ir seniūnijos pagalbą teikiančiais darbuotojais, tačiau sūnus visais būdais siekė išvengti mokymosi. Jaunuolis mokymo centre pasirodydavo epizodiškai, jei ir ateidavo į pamoką, atsisakydavo dirbti, elgėsi netinkamai, mokinys neslėpė, kad mokymo centrą lanko tik todėl, kad verčia mama. Sukakus 16 metų buvo išbrauktas iš mokinių sąrašų. Vienam mokiniui, turinčiam gilių psichologinių problemų, buvo paskirtas namų mokymas. |
| 9j KLASĖ | Keturi mokiniai turėjo problemų dėl lankomumo. Šioje klasėje pusė mokinių labai emociškai pažeisti. Trijų iš jų šeimoms yra teikiama socialinė pagalba. Kito mokinio tėvai išsiskyrę. Sūnus gyvena su kitą šeimą turinčiu tėvu, nes mama išvykusi į užsienį. Vaikas užsisklendęs, vengia artimesnio kontakto. Klasėje mokosi du mokiniai, kurių buvusiose mokyklose lankomumas buvo visiškai nutrūkęs. Vienas iš šių mokinių pamokų praleidžia nemažai, tačiau situaciją, kad jis didesnę dalį pamokų lanko, o kitas stengiasi pateisinti, mes tai vertiname, kaip nemažą laimėjimą, kadangi prieš atvykstant į mūsų mokymo centrą, jis, praktiškai pora metų mokyklos nelankė iš viso. Vaikas jautė panišką baimę mokyklai, vaikams, viešumai. Ilgą laiką ieškojome būdų, kaip jį ,,prisijaukinti‘‘. Tik praėjus metams įvairių bandymų, didelių pastangų dėka jį pavyko prisikviesti į pamokas, ir tai tik kartu su mama. Šiais mokslo metais jis jau vienas dalyvauja pamokose. Šiuo metu jo lankomumas tikrai prastas, tačiau palyginus su situacija, buvusia ankstesnėse mokyklose, žymiai pagerėjęs. Vienas mokinys gyvena socialinės rizikos šeimoje, tėvai išsiskyrę, turi žalingų įpročių ir yra praradę autoritetą bei įtaką vaiko auklėjimui. Ypač pablogėjo situacija, kai jaunuoliui sukakus 16 metų.  |
| 10j KLASĖ | Keturi mokiniai turėjo rimtų lankomumo problemų. Dviejų mokinių šeimos įtrauktos į socialinės rizikos šeimų sąrašą, o vienas yra globojamas močiutės, kuri jo nesukontroliuoja. Jaunuolis uždaro būdo, linkęs meluoti, neigiamą įtaką jam daro draugai. Klasėje mokosi viena mergaitė, kuri daug pamokų praleido dėl to, kad buvo išvykusi į užsienį. Ji stengiasi atlikti reikiamas užduotis ir baigti 10 klasę. Viena mokinė, praleidžianti nemažai pamokų, gyvena su žalingų įpročių turinčiais tėvais. Mergina gyvenanti kaime dažnai pramiega autobusą, o atvykusį į pamokas dažnai jaučiasi neišsimiegojusi, tas trukdo mokymuisi. Šiai merginai buvo siūloma rinktis kitą vietą gyvenimui, tačiau ji to daryti nesutinka.  |

**Mokinių akademiniai pasiekimai ir išsilavinimo įgijimas. Mokinių pažangos stebėjimas.**

Mokinių, pasiekusių mokymosi pažangą per 2018–2019 m. m. proc.

|  |  |  |  |  |
| --- | --- | --- | --- | --- |
| Klasė | Skaitymas | Rašymas | Gamtos mokslai | Matematika |
| 6 kl. | Pagrindinis lygis | Patenkinamas lygis | Nevyko | Pagrindinis lygis |
| 8 kl. |  Nevyko  | Nevyko | 447 MTT | 440 MTT |

**Šeštokų ir aštuntokų vertinimas pasinaudojant NMPP, pagrindinės įžvalgos**

Jaunimo skyriaus 6, 8 klasių mokiniai kaip ir kasmet dalyvavo NMPP. 2019 metais kaip ir 2018 metais visi 6 klasės mokiniai matematikos ir skaitymo pasiekė pagrindinį lygį, o rašymo pasiekė tik patenkinamą lygį.

8 klasės mokiniams šiais metais pirmą kartą NMPP buvo vykdomas elektroniniu būdu. Testuojant buvo tikrinami matematikos ir gamtos mokslų pasiekimai. Mūsų mokymo centro matematikos pasiekimų įvertintų MTT taškais vidurkis – 440, gamtos mokslų – 447. NMPP rezultatai, lyginant su kitomis rajono mokyklomis, yra žemesni. Į NMPP rezultatus atsižvelgiama sudarant dalykų teminius planus bei mokinių individualius planus. Žinių spragos likviduojamos organizuojant individualias ir grupines konsultacijas.

**Mokinių, baigusių pagrindinio ugdymo programą ir įgijusių pagrindinį išsilavinimą, skaičius / dalis**

|  |  |  |
| --- | --- | --- |
| Mokinių skaičius | Mokinių, įgijusių pagrindinį išsilavinimą, skaičius | Įgijusių pagrindinį išsilavinimą mokinių dalis  (proc.) |
|  38 | 23 | 60,5   |

**Pagrindinio ugdymo pasiekimų patikrinimo rezultatai**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|   | 1 | 2 | 3 | 4 | 5 | 6 | 7 | 8 | 9 | 10 |
| Lietuvių kalba | - | - | 6 | 5 | 1 | 3 | - | 2 | - | - |
| Matematika | 1 | 6 | 6 | 1 | 1 | 2 | - | - | - | - |

**Mokinių, įgijusių vidurinį išsilavinimą, skaičius / dalis**

|  |  |  |
| --- | --- | --- |
| Mokinių skaičius | Mokinių, įgijusių vidurinį išsilavinimą, skaičius | Įgijusių vidurinį išsilavinimą mokinių dalis  (proc.) |
| 20  | 17  | 85  |

|  |  |  |  |  |  |  |
| --- | --- | --- | --- | --- | --- | --- |
| **Egzaminas** | **Kandidatų skaičius** | **Neišlaikė** | **16–35** | **36–85** | **86–99** | **100** |
| Užsienio kalba (anglų)  | 2 | 2 | - | - | - | - |
| Lietuvių kalba ir literatūra | 2 | 1 | - | 1 | - | - |
| Istorija | 1 | - | 1 | - | - | - |

**Valstybinių brandos egzaminų rezultatai**

**Įgijusiųjų pagrindinį / vidurinį išsilavinimą ir tais pačiais metais tęsiančių mokslą, skaičius bei pasiskirstymas švietimo sistemoje**

|  |  |  |
| --- | --- | --- |
| Išsilavinimas | Baigusių mokinių skaičius | Tais pačiais mokslo metais tęsiančių mokslą švietimo sistemoje, skaičius |
| Įgijusių pagrindinį išsilavinimą | 23 | IIIg klasėje – 13Profesinio rengimo centruose – 7 |
| Įgijusių vidurinį išsilavinimą | 17 | Aukštosiose universitetinėse mokyklose – 1Kolegijose – 2 Profesinėse –2 |

**Kartojančių kursą mokinių skaičius / dalis (proc.)**

Jaunimo ugdymo skyriuje – 7 mokiniai / 0,18.

Suaugusiųjų ugdymo skyriuje – 10 mokinių / 0,1.

VšĮ mokymo skyriuje – 1 mokinys / 0,06.

**Į aukštesnę klasę su nepatenkinamais pažymiais keliamų mokinių skaičius / dalis (proc.)**

Jaunimo skyriaus – 4 mokiniai / 0,1.

Suaugusiųjų skyriaus – 4 mokiniai / 0,04.

**Kiti mokinių 2019 m. pasiekimai konkursuose, varžybose, olimpiadose, projektuose ir kt.**

|  |  |  |
| --- | --- | --- |
| Rajoniniai | Respublikiniai | Tarptautiniai |
| Renginys | Dalyvavusiųskaičius | Renginys | Dalyvavusių skaičius |  | Dalyvav. skaičius |
| 1. Meninių darbų paroda ,,Visi skirtingi – visi lygūs“2. Rajoninė istorijos 10–12 kl. mokinių olimpiada.  3. Mokinių dailyraščio konkursas ,,Myliu savo šeimą“. 4. Rokiškio raj. moksleivių liaudies dailės konkursinė mugė Juozo Čepulio prizui laimėti | 3125 | 1. Respublikinė paroda konkursas ,,Žiemos puokštė“2. Mažesniųjų brolių ordino Lietuvos Šv.Kazimiero provincijos ir VšĮ ,,Bernardinų jaunimo centro“ IV pranciškoniškas prakartėlių konkursas ,,Pasitik kūdikėlį Jėzų su Šv. Pranciškumi“ (piešinių konkursas) 3. Respublikinis skaitmeninis konkursas ,,Įjunk Kalėdas“4. Fotografijos konkursas laisvės kontūrai. | 5125 (1 mokinys pateko į II turą)4 | 1.Tarptautinis konkursas – paroda ,,Kalėdinis žaisliukas iš gamtinių medžiagų“.  2. KINGS anglų kalbos olimpiada | 3I ture 12 mokinių, finaliniame ture 2 mokiniai |

2019 m suaugusiųjų mokymosi savaitė ,,Mokymosi pasaulis laukia. Keliaukim“.

Dalyvavimas pilietinėje iniciatyvoje ,,Gyvasis tautos žiedas“. Skirtoje Lietuvos Nepriklausomybės atkūrimui paminėti. Dalyvavimas iniciatyvoje ,,Vertybių žemėlapis“, minint Tarptautinę antikorupcijos dieną.

**Mokyklos projektinė veikla 2019 m.**

1. „Erasmus+“ Strateginių partnerysčių ir gerosios patirties sklaidos projektas Nr. 2019-1-CZ01 \_KA201-061232 ,,ZOOM MEDIA“ (Lietuva, Turkija, Graikija, Jungtinė Karalystė, Italija, Čekija).

2. Jaunimo pilietiškumo ir socialinės atsakomybės ugdymo projektas ,,Nepamiršk parašiuto“.

3. Projektas ,,Būsiu“ (Karjeros ugdymui). Tai platforma, kuri vienijo įvairių sričių Lietuvos profesionalus, ugdymo karjerai organizatorius ir profesinį kelią besirenkančius moksleivius. Įsijungėme į Iniciatyvos organizuojamą „Nacionalinės karjeros savaitė“.

4. Saugios aplinkos mokymo centre kūrimas. Psichoaktyviųjų medžiagų vartojimo prevencinė programa ,,Savu keliu“.

**Neformaliojo vaikų švietimo pasiūla / pamokų panaudojimas 2019 m.**

Būreliai:

1. Aktyvių mokinių klubas – 13 mokinių (37 val.);
2. Solinis dainavimas ir folkloras – 10 mokinių (111 val.);
3. J komanda – 11 mokinių (37 val.);
4. Kelionė laiku – 10 mokinių (37 val.).

|  |  |  |  |
| --- | --- | --- | --- |
| Būrelių skaičius | Panaudota valandų | Nepanaudota valandų | Mokinių, užimtų mokyklos būreliuose, proc. nuo bendro mokinių skaičiaus |
| 4 | 222 | 222 | 100 proc. jaunimo ugdymo skyriaus mokinių ir tai sudaro 37 proc. nuo bendro mokinių skaičiaus.  |

Pastabos, kodėl nepanaudojamos valandos.

Valandos nepanaudojamos dėl mokinių motyvacijos trūkumo, mokytojų užimtumo, būrelių vadovų trūkumo.

**5 SKYRIUS**

 **MOKYKLOS RYŠIAI**

**Kokių ryšių ir kokiu tikslu Jūsų mokykla užmezgė su rajono, šalies ir / ar užsienio švietimo bei kitomis įstaigomis 2019 m.**

* Su Rokiškio Juozo Tumo-Vaižganto gimnazija naudojamasi bendromis patalpomis, organizuojami bendri mokytojų kvalifikacijos kėlimo renginiai, dalijamasi gerąją patirtimi.
* Su VšĮ Rokiškio jaunimo centru bendradarbiaujama mokinių užimtumo klausimais, galima pasiūlyti mokiniams įvairesnę neformaliąją veiklą, padeda ugdyti mokinių bendrąsias kompetencijas.
* Užimtumo tarnybos Rokiškio skyrius padeda mokiniams karjeros planavimo klausimais, moko turimus polinkius sieti su profesijomis bei reikalavimais darbo rinkoje. Supažindina su šiuolaikinėmis darbo rinkos tendencijomis. Esame partneriai įgyvendinant projektą ,,Atrask save“, ,,Nepamiršk parašiuto“.
* Rokiškio rajono savivaldybės švietimo, kultūros ir sporto skyrius teikia metodinę pagalbą įvairiais strateginio planavimo, ugdymo proceso organizavimo klausimais, dalyvauja įvairiuose mokymo centro renginiuose, mūsų organizuojamuose projektuose.
* Rokiškio rajono savivaldybės švietimo centras sudaro galimybę mokymo centro mokytojams tobulinti kvalifikaciją, nuolat atnaujinti ir gilinti dalykines ir metodines žinias, plėtoti profesines kompetencijas. Esame partneriai įgyvendinant suaugusiųjų neformaliojo švietimo planą Rokiškyje, bei rengiant ir įgyvendinant tarptautinius projektus.
* Rokiškio rajono savivaldybės pedagoginė psichologinė tarnyba (PPT). Naudojamės jos teikiama pagalba mokiniams, jų tėvams, mokymo centro specialistams ir mokytojams. PPT padeda užtikrinti kokybišką SUP mokinių ugdymą.
* Rokiškio savivaldybės visuomenės sveikatos biuras teikia pagalbą įgyvendinant prevencines priemones, kovojant su mokinių žalingais įpročiais, organizuoja mokymus, paskaitas sveikos gyvensenos ir pirmosios pagalbos teikimo klausimais. Prisideda organizuojat mokiniams konkursus ir projektus sveikatinimo klausimais.
* Su Lietuvos suaugusiųjų mokymo centrų vadovų asociacija ir daugybė suaugusiųjų ir jaunimo mokymo centrų bendraujama kvalifikacijos kėlimo, dokumentacijos rengimo, dalijimosi patirtimi, bendrų projektų organizavimo klausimais.
* Rajono mokyklų socialiniai pedagogai, specialieji pedagogai padeda apie naujai atvykusį mokinį surinkti jo anamnezę, siekiant užtikrinti pagalbos tęstinumą bei sėkmingą adaptaciją.
* Su seniūnijomis (dažniausiai socialiniai darbuotojai su socialinės rizikos šeimomis) nuolatos keičiamasi informacija (tel. skambučių ir susitikimų metu) apie tai, kaip sekasi vaikams mokykloje ir kokia situacija jų namie. Socialiniai darbuotojai neretai būna tarpininkai, kai reikia perduoti kokią svarbią informaciją tėvams, ir negalime jiems prisiskambinti. Kartu su socialiniais darbuotojais lankome šeimas, aptariame vaikų elgesio pokyčius, keičiamės informacija apie lankomumą, elgesį, švarą, užimtumą, bendradarbiaujame sprendžiant ugdytinių problemas VTAS, Vaiko gerovės komisijoje.
* Su Probacijos tarnyba bendraujama siekiant kolegialiai spręsti šios įstaigos įskaitoje esančių asmenų, besimokančių mūsų centre lankomumo problemas, sudaryti geresnes sąlygas jų asmenybės ūgčiai. Šiuo tikslu per mokslo metus įvyksta po 3 susitikimus su inspektoriais, jų metu keičiamasi informacija apie ugdytinių pasiekimus ir problemas, tariamasi, ką dėl to galima padaryti. Probacijos tarnybos darbuotojai esant reikalui neatsisako atvykti į centro VGK posėdžius, kai sprendžiamos jų klientų problemos. Dalyvaujama bendrose popamokinėse veiklose (kapinių tvarkymas, išvykos į senelių namus, dalyvavimas akcijoje ,,DAROM“). Kartą per trimestrą probacijos tarnyba apie mokinių pasiekimus informuojama raštu.
* Panevėžio apskrities vyriausiojo policijos komisariato Rokiškio policijos skyrius atvyksta į mokymo centrą, skaito paskaitas, teikia konsultacijas, šviečia įvairiais nusikalstamumo prevencijos klausimais, organizuoja sporto renginius, ekskursijas, akcijas, prevencinius pokalbius.
* Rokiškio krašto muziejus padeda organizuoti edukacines programas, įtraukia mokinius į pilietines akcijas.
* Su Rokiškio technologijos, verslo ir žemės ūkio mokykla organizuojame bendrus mokytojų kvalifikacijos kėlimo renginius, padeda mokinius įtraukti į neformalias veiklas, teikia informaciją apie galimybę įsigyti profesiją ir persikvalifikuoti suaugusiems mokiniams bei mokinių šeimos nariams.

**Mokinių tėvų (globėjų) įtraukimas į mokyklos veiklą 2019 m.**

Mokinių tėvai (globėjai) dalyvauja Mokymo centro organizuojamuose renginiuose (kalėdiniame renginyje, šeimos šventėje). Pradėtas ir tęsiamas neformalus senjorų švietimas. Tėvai įtraukiami į mokymo centro tarybos veiklą. Tėvams teikiamos psichologo ir socialinio pedagogo konsultacijos.

**Kur ir kokiomis formomis 2019 m. viešinta Jūsų mokyklos veikla, pasiekimai**

Rokiškio suaugusiųjų ir jaunimo mokymo centro vykdomi projektai viešinami Rokiškio savivaldybės svetainėje <http://www.rokiskis.lt/lt/svietimas/rajono-svietimo-istaigose-dcfq.html>.

Mokymo centras savo veiklą viešina ir informaciją atnaujina:

savo internetinėje svetainėje [www.rsjmc.lt](http://www.rsjmc.lt);

„Facebook“ grupėje <https://www.facebook.com/groups/546151405461934/>.

Europos suaugusiųjų švietėjų platformoje EPALE apie andragogų veiklas patalpinti straipsniai „Mokytis tai, ko reikia dabar“, Lietuvos darbo biržos prie Socialinės apsaugos ir darbo ministerijos projekto „Atrask save“ metu, dalyviai buvo supažindinti su RSJMC veikla ir pasiekimais.

Straipsniai rajono spaudoje ,,Gimtasis Rokiškis“ ir ,,Rokiškio sirena“.

\_\_\_\_\_\_\_\_\_\_\_\_\_\_